
TURINYS 


Įvadas 

LINKSMOS ISTORIJOS iš Tilio Ulenšpygelio, kilusio iš Braunšveigo 
žemės, gyvenimo B 
PIRMOJI ISTORIJA. Kaip Tilis Ulenšpygelis gimė ir tą pačią dieną 
buvo tris kartus pakrikštytas, ir kas buvo jo krikštatėviai 

ANTROJI ISTORIJA. Kaip valstiečiai gėdino jaunąjį Ulenšpygelį, 
vadindami jį netikėliu šelmiu, ir kaip jis jojo su tėvu ant arklio 
ir tylėdamas rodė žmonėms užpakalį 

TREČIOJI ISTORIJA. Kaip Klausas Ulenšpygelis išvyko iš Kneitlingeno 
į Zalės apylinkes, iš kurių buvo kilusi Tilio motina, ir ten mirė, 
ir kaip jo sūnus mokėsi vaikščioti ištempta virve 

KETVIRTOJI ISTORIJA. Kaip Ulenšpygelis įkalbėjo valstiečius nusiauti 
beveik du šimtus porų batų ir pasistengė, kad jauni ir seni kibtų 
dėl jų vieni kitiems į plaukus 

PENKTOJI ISTORIJA. Kaip Tilio Ulenšpygelio motina ragino sūnų 
mokytis amato ir norėjo jam padėti 

ŠEŠTOJI ISTORIJA. Kaip Ulenšpygelis Stasfurto mieste išviliojo iš 
kepėjo maišą duonos kepalų ir parnešė savo motinai 

SEPTINTOJI ISTORIJA. Kaip Ulenšpygelis su kitais vaikigaliais buvo 


priverstas persivalgyti duonos sriubos ir dar apkultas 
AŠTUNTOJI ISTORIJA. Kaip Ulenšpygelis privertė šykštuolio vištas 
plėšytis dėl lesalo 


DEVINTOJI ISTORIJA. Kaip Ulenšpygelis lindėjo bičių avilyje, o naktį 
atėjo du vagys to avilio vogti, ir kaip abudu susipešė, o naštą 


pametė 


DEŠIMTOJI ISTORIJA. Kaip Ulenšpygelis tarnavo pilyje, o junkeris 


jį pamokė, kad pamačius žolę þenep reikia ant jos išsituštinti; 

73 


tada jis išsituštino ant garstyčių, manydamas, kad benep ir senep 
yra tas pats 

VIENUOLIKTOJI ISTORIJA. Kaip Ulenšpygelis tarnavo kunigui ir nuo 
jo iešmo suvalgė keptas vištas 

DVYLIKTOJI ISTORIJA. Kaip Ulenšpygelis tapo Biudenšteto kaimo 
zakristijonu, ir kaip kunigas bažnyčioje pridergė, o Ulenšpygelis 
laimėjo statinę alaus 

TRYLIKTOJI ISTORIJA. Kaip Ulenšpygelis Velykų vaidinime sukiršino 
kunigą su šeimininke, kad jie peštųsi ir muštųsi su valstiečiais 
KETURIOLIKTOJI ISTORIJA. Kaip Ulenšpygelis Magdeburge paskelbė 
nuskrisiąs nuo miesto rotušės ir kaip išjuokė susirinkusius 
žioplius 

PENKIOLIKTOJI ISTORIJA. Kaip Ulenšpygelis apsimetęs daktaru gydė 
Magdeburgo vyskupo daktarą ir jį apgavo 

ŠEŠIOLIKTOJI ISTORIJA. Kaip Ulenšpygelis Peinės kaime padėjo 
sergančiam vaikui išsituštinti ir sulaukė didelio dėkingumo 
SEPTYNIOLIKTOJI ISTORIJA. Kaip Ulenšpygelis špitolėje per dieną be 
vaistų išgydė visus ligonius 

AŠTUONIOLIKTOJI ISTORIJA. Kaip Ulenšpygelis pirko duoną pagal 
pasakymą: kas turi duonos, tas jos gauna 

DEVYNIOLIKTOJI ISTORIJA. Kaip Ulenšpygelis Braunšveige tarnavo 
pas kepėją ir kepė pelėdas su beždžionėmis 

DVIDEŠIMTOJI ISTORIJA. Kaip Ulenšpygelis kieme mėnulio šviesoje 
sijojo miltus 

DVIDEŠIMT PIRMOJI ISTORIJA. Kaip Ulenšpygelis mėgo sartus 
arklius ir nenorėjo būti su vaikais 

DVIDEŠIMT ANTROJI ISTORIJA. Kaip Ulenšpygelis nusisamdė Anhalto 
grafui vartų sargybiniu, ir kai puldavo priešai - jis nepūsdavo 
trimito, o kai nepuldavo - pūsdavo 

DVIDEŠIMT TREČIOJI ISTORIJA. Kaip Ulenšpygelio arklys buvo 


pakaustytas auksinėmis pasagomis, o užmokėjo Danijos 


karalius 

DVIDEŠIMT KETVIRTOJI ISTORIJA. Kaip Ulenšpygelis apmovė Lenkijos 
karaliaus juokdarį 

DVIDEŠIMT PENKTOJI ISTORIJA. Kaip Ulenšpygeliui buvo uždrausta 
pasirodyti Liuneburgo kunigaikštystėje ir kaip jis lindėjo arklio 
viduriuose 

DVIDEŠIMT ŠEŠTOJI ISTORIJA. Kaip Ulenšpygelis Liuneburge 
nusipirko iš valstiečio pilną karutį žemės ir ant jos sėdėjo 
DVIDEŠIMT SEPTINTOJI ISTORIJA. Kaip Ulenšpygelis tapė portretus 
Heseno markgrafui ir sakė, kad juos gali matyti tik gimusieji 
santuokoje 

DVIDEŠIMT AŠTUNTOJI ISTORIJA. Kaip Ulenšpygelis Čekijoje, Prahos 
universitete, dalyvavo moksliniuose disputuose ir laimėjo 
DVIDEŠIMT DEVINTOJI ISTORIJA. Kaip Ulenšpygelis Erfurte išmokė 
asilą skaityti seną psalmyną 

TRISDEŠIMTOJI ISTORIJA. Kaip Ulenšpygelis Tiuringijos žemėje, 
Zangerhauseno mieste moterims išskalbė kailius 

TRISDEŠIMT PIRMOJI ISTORIJA. Kaip Ulenšpygelis nešiojosi kaukolę ir 
leisdamas ją paliesti prisirinko aukų 

TRISDEŠIMT ANTROJI ISTORIJA. Kaip Ulenšpygelis pažadino 
Niurnbergo miesto sargybinius, ir kaip jie vydamiesi nuo 
skardžio sukrito į vandenį 

TRISDEŠIMT TREČIOJI ISTORIJA. Kaip Ulenšpygelis Bamberge valgė 
už pinigus 

TRISDEŠIMT KETVIRTOJI ISTORIJA. Kaip Ulenšpygelis Romoje 
kalbėjosi su popiežiumi ir buvo palaikytas eretiku 

TRISDEŠIMT PENKTOJI ISTORIJA. Kaip Ulenšpygelis Frankfurte prie 
Maino iš žydų išviliojo tūkstantį guldenų, pardavęs jiems savo 
mėšlą kaip pranašo uogas 

TRISDEŠIMT ŠEŠTOJI ISTORIJA. Kaip Ulenšpygelis Kvedlinburge iš 
valstietės pirko vištas, o užstatu paliko jos pačios gaidį 
TRISDEŠIMT SEPTINTOJI ISTORIJA. Kaip Hohenegelseno kunigas 


suvalgė Ulenšpygelio dešrą, tačiau jam tai nesibaigė geruoju 

TRISDEŠIMT AŠTUNTOJI ISTORIJA. Kaip Ulenšpygelis Kisenbriuke 
netikra išpažintimi išgavo kunigo kumeliuką 

TRISDEŠIMT DEVINTOJI ISTORIJA. Kaip Ulenšpygelis parsisamdė 
kalviui ir išnešė jo dumples į kiemą 

KETURIASDEŠIMTOJ! ISTORIJA. Kaip Ulenšpygelis į krūvą sulydė 
kūjį, žnyples ir kitus kalvio įrankius 

KETURIASDEŠIMT PIRMOJI ISTORIJA. Kaip Ulenšpygelis kalviui, jo 
žmonai, tarnui ir tarnaitei kieme pasakė tiesą 

KETURIASDEŠIMT ANTROSIOS ISTORIJOS nėra! 

KETURIASDEŠIMT TREČIOJI ISTORIJA. Kaip Ulenšpygelis parsisamdė 
batsiuviui ir klausė, kaip supjaustyti odą. Meistras atsakė: 
„Didesniais ir mažesniais gabalais, kaip piemens galvijai Taigi 
jis iškarpė jaučius, karves, veršelius, ožius ir t. t. ir sugadino odą 
KETURIASDEŠIMT KETVIRTOJI ISTORIJA. Kaip Ulenšpygelis 
valstiečiui į sriubą vietoje kiaulienos taukų įkrėtė dvokiančių 
žuvies taukų, nes manė, kad šiam ir taip bus gerai 
KETURIASDEŠIMT PENKTOJI ISTORIJA. Kaip Braunšveigo batsiuvys 
prikamšė Ulenšpygeliui į batus lašinių, o šis išstūmė jo trobos 
langą 

KETURIASDEŠIMT ŠEŠTOJI ISTORIJA. Kaip Ulenšpygelis Vismaro 
batsiuviui vietoje sušaldytų taukų pardavė sušalusio mėšlo 
KETURIASDEŠIMT SEPTINTOJI ISTORIJA. Kaip Ulenšpygelis tarnavo 
Einbeke pas aludarį ir vietoje apynių išvirino šunį, vardu Apynys 
KETURIASDEŠIMT AŠTUNTOJI ISTORIJA. Kaip Ulenšpygelis 
parsisamdė siuvėjui ir siuvo palindęs po kubilu 
KETURIASDEŠIMT DEVINTOJI ISTORIJA. Kaip Ulenšpygelis numetė 
nuo palangės tris siuvėjo padėjėjus ir visiems pasakė, kad juos 
nupūtė vėjas 

PENKIASDEŠIMTOJI ISTORIJA. Kaip Ulenšpygelis sušaukė visus 
Saksonijos siuvėjus, žadėdamas išmokyti meno, naudingo 


jiems ir jų vaikams 


Žr. paaišk. įvade. 

PENKIASDEŠIMT PIRMOJI ISTORIJA. Kaip Ulenšpygelis karšė vilnas 
šventadienį, nes meistras neleido ilsėtis pirmadienį 
PENKIASDEŠIMT ANTROJI ISTORIJA. Kaip Ulenšpygelis pasisamdė 
kailiadirbiui ir pagadino troboje orą, kad užtrenktų kailių 
smarvę 

PENKIASDEŠIMT TREČIOJI ISTORIJA. Kaip Ulenšpygelis pas 
kailiadirbį miegojo sausuose ir drėgnuose kailiuose, ir kaip 

šis išbarė Ulenšpygelį 

PENKIASDEŠIMT KETVIRTOJI ISTORIJA. Kaip Ulenšpygelis Berlyne 
vienam kailiadirbiui iš vilkų kailių vietoje skrandų pasiuvo 
vilkus 

PENKIASDEŠIMT PENKTOJI ISTORIJA. Kaip Ulenšpygelis Leipcige 
vietoje kiškio kailiadirbiui pardavė kiškio kailiu apsiūtą katę 
maiše 

PENKIASDEŠIMT ŠEŠTOJI ISTORIJA. Kaip Ulenšpygelis Braunšveige 
odininkui išvirino odas kūrendamas kėdėmis ir suolais 
PENKIASDEŠIMT SEPTINTOJI ISTORIJA. Kaip Ulenšpygelis Liubeke 
apgavo vynininką, vietoje bidono vyno įbrukęs jam bidoną 
vandens 

PENKIASDEŠIMT AŠTUNTOJI ISTORIJA. Kaip Ulenšpygelį Liubeke 
norėjo pakarti, ir kaip jis gudriai išsisuko 

PENKIASDEŠIMT DEVINTOJI ISTORIJA. Kaip Ulenšpygelis Helmštete 
liepė pasiūti didelį krepšį 

ŠEŠIASDEŠIMTOJI ISTORIJA. Kaip Ulenšpygelis Erfurte išviliojo iš 
mėsininko gabalą mėsos 

ŠEŠIASDEŠIMT PIRMOJI ISTORIJA. Kaip Ulenšpygelis Erfurte dar 
kartą apgavo tą patį mėsininką 

ŠEŠIASDEŠIMT ANTROJI ISTORIJA. Kaip Ulenšpygelis Drezdene 
tarnavo staliaus padėjėju ir nesulaukė už darbą jokio 
dėkingumo 

ŠEŠIASDEŠIMT TREČIOJI ISTORIJA. Kaip Ulenšpygelis gamino 


akinius ir visame krašte negalėjo gauti darbo 

ŠEŠIASDEŠIMT KETVIRTOJI ISTORIJA. Kaip Ulenšpygelis pas 
Hildesheimo pirklį tarnavo virėju ir kūriku ir ten prikrėtė eibių 
ŠEŠIASDEŠIMT PENKTOJI ISTORIJA. Kaip Ulenšpygelis Vismare 
apsimetė arklių pardavėju, o vienas pirkėjas nutraukė jo arkliui 
uodegą 

ŠEŠIASDEŠIMT ŠEŠTOJI ISTORIJA. Kaip Ulenšpygelis Liuneburge 
iškrėtė šunybę švilpynininkui 

ŠEŠIASDEŠIMT SEPTINTOJI ISTORIJA. Kaip Ulenšpygelis pametė 
pinigų kapšelį, o sena valstietė jį išjuokė 

ŠEŠIASDEŠIMT AŠTUNTOJI ISTORIJA. Kaip Ulenšpygelis prie 
Uelceno apgavo valstietį, įtikinęs, kad šis nusipirko ne žalią, o 
mėlyną anglišką audinį 

ŠEŠIASDEŠIMT DEVINTOJI ISTORIJA. Kaip Ulenšpygelis Hanoveryje 
pridergė pirtį ir pavadino ją Švaros namais 

SEPTYNIASDEŠIMTOJI ISTORIJA. Kaip Ulenšpygelis Bremene iš 
moterų pirko pieną ir pylė į vieną rėčką 

SEPTYNIASDEŠIMT PIRMOJI ISTORIJA. Kaip Ulenšpygelis dvylikai 
neregių davė po guldeną, tie manė galėsią už juos pavalgyti, bet 
viskas baigėsi prastai 

SEPTYNIASDEŠIMT ANTROJI ISTORIJA. Kaip Ulenšpygelis Bremene iš 
savo užpakalio šlakstė kepsnį, o svečiai nenorėjo valgyti 
SEPTYNIASDEŠIMT TREČIOJI ISTORIJA. Kaip Ulenšpygelis viename 
Saksonijos mieste sėjo akmenis, o paklaustas atsakė, kad sėja 
šelmius 

SEPTYNIASDEŠIMT KETVIRTOJI ISTORIJA. Kaip Ulenšpygelis 
Hamburge tarnavo pas kirpėją, o į meistro kambarį įėjo pro 
langą ir t. t. 

SEPTYNIASDEŠIMT PENKTOJI ISTORIJA. Kaip Ulenšpygelis svečiavosi 
pas moteriškę, kurios panosėje karojo snarglys 

SEPTYNIASDEŠIMT ŠEŠTOJI ISTORIJA. Kaip Ulenšpygelis vienas 
suvalgė visą košę, nes buvo į ją įtėškęs skreplį 

SEPTYNIASDEŠIMT SEPTINTOJI ISTORIJA. Kaip Ulenšpygelis užeigos 
namuose pritaisė krūvą, o dvoką per sieną pūtė draugijai, kuriai 
tai labai nepatiko 

SEPTYNIASDEŠIMT AŠTUNTOJI ISTORIJA. Kaip Ulenšpygelis 
Eislebene negyvu vilku išgąsdino šeimininką, kuris gyrėsi 
pagausiąs [gyvą] vilką 

SEPTYNIASDEŠIMT DEVINTOJi ISTORIJA. Kaip Ulenšpygelis Kelne 
šeimininkui pridergė ant stalo ir pasakė, kad šis viską rasiąs 
vienoje krūvoje 

AŠTUONIASDEŠIMTOJI ISTORIJA. Kaip Ulenšpygelis užmokėjo 
šeimininkui pažvanginęs pinigais 

AŠTUONIASDEŠIMT PIRMOJI ISTORIJA. Kaip Ulenšpygelis 
keliaudamas iš Rostoko pritaisė šeimininkui į židinį 
AŠTUONIASDEŠIMT ANTROJI ISTORIJA. Kaip Ulenšpygelis nudyrė 
šunį, su kuriuo kartu valgė, ir jo kailiu užmokėjo šeimininkei 
AŠTUONIASDEŠIMT TREČIOJI ISTORIJA. Kaip Ulenšpygelis tą pačią 
šeimininkę įtikino esąs nubaustas kankyne ant rato 
AŠTUONIASDEŠIMT KETVIRTOJI ISTORIJA. Kaip Ulenšpygelis 
pasodino šeimininkę nuogu užpakaliu ant karštų pelenų 
AŠTUONIASDEŠIMT PENKTOJI ISTORIJA. Kaip Ulenšpygelis pritaisė 
šeimininkei į lovą ir įtikino, kad tai padarė kunigas 
AŠTUONIASDEŠIMT ŠEŠTOJI ISTORIJA. Kaip vienas olandas 
suvalgė keptą obuolį, į kurį Ulenšpygelis buvo įdėjęs vaistų 

nuo musių 

AŠTUONIASDEŠIMT SEPTINTOJI ISTORIJA. Kaip Bremeno turguje 
Ulenšpygelis privertė moteriškę išdaužyti visus savo puodus 
AŠTUONIASDEŠIMT AŠTUNTOJI ISTORIJA. Kaip valstietis pasodino 
Ulenšpygelį į vežimaitį, kuriame vežė slyvas į Einbeko turgų, 
ir kaip Ulenšpygelis vaisius apdergė 

AŠTUONIASDEŠIMT DEVINTOJI ISTORIJA. Kaip Ulenšpygelis 


Marientalyje skaičiavo vienuolius, susirinkusius į mišias 

DEVYNIASDEŠIMTOJI ISTORIJA. Kaip Ulenšpygelis Melne susirgo 
ir pritaisė vaistininkui į vaistų indelį, kaip pateko pas Šventąją 
Dvasią, o savo motinai tarė saldų žodį 

DEVYNIASDEŠIMT PIRMOJI ISTORIJA. Kaip Ulenšpygelis argailavo už 
nuodėmes ir pasakė apie tris išdaigas, kurių neiškrėtė 
DEVYNIASDEŠIMT ANTROJI ISTORIJA. Kaip Ulenšpygelis atidavė 
palikimą, o kunigas išsipurvino ranką 

DEVYNIASDEŠIMT TREČIOJI ISTORIJA. Kaip Ulenšpygelis padalijo 
savo turtą į tris dalis: vieną skyrė bičiuliams, kitą - Melno 
rotušei, o trečiąją - Melno kunigui 

DEVYNIASDEŠIMT KETVIRTOJI ISTORIJA. Kaip Ulenšpygelis numirė, 
o per šermenis kiaulės apvertė neštuvus, ir jis išgriuvo ant žemės 
DEVYNIASDEŠIMT PENKTOJI ISTORIJA. Kaip Ulenšpygelį palaidojo 
davatkos, nes jis pats nenorėjo, kad laidotų dvasininkai ar 
pasauliečiai 

DEVYNIASDEŠIMT ŠEŠTOJI ISTORIJA. Kokia epitafija iškalta 


Liuneburge ant jo antkapio 


ĮVADAS 


Vokiečių švankų knyga apie Tilį Ulenšpygelį yra vie- 
nas populiariausių vėlyvųjų Viduramžių kūrinių. Jo 
pagrindas - iš lūpų į lūpas plitusios istorijos apie šelmį 
ir išdaigininką Tilį Ulenšpygelį. Pasakojimai plėtojo- 
si, transformavosi, o apie 1450 m. buvo užrašyti. Apie 
1478 m. rankraštis išspausdintas Liubeke. Šio leidimo 
egzempliorių neišliko. 

Seniausias išlikęs egzempliorius išspausdintas 1$ 1 5 m. 
Štrasburge, Johanneso Grūningerio oficinoje. Knyga 
parašyta vokiečių vidurio žemaičių kalba. Jos pavadini- 
mas - Ein kurtzweilig lefen von Dyl Vlenfpiegel, geborė vf 
dem land 3u Brunffwick. Wie er fein leben volbracht hatt. 
XCVI feiner Gefchichten. 

Kas yra leidinio parengėjas, pratarmėje save vadinantis 
ponu N.? 

Dabar neabejojama, kad 1 5 1 5-ųjų leidimą parengė Her- 
mannas Bote. Jis gimė apie 1 540 m., spėjama, Braunšveige, 
vėliau tarnavo Braunšveigo miesto raštininku. Mirė apie 
1 520 m. Bote buvo žinomas savo laikmečio poetas, politi- 
nių satyrų autorius, rašęs anonimiškai. Kūrinių autorystė 
nustatyta pagal braižą, palyginus Bote's ranka užrašytas 
miesto kronikas ir jo kūrinių rankraščius. Sunkiau buvo 
nustatyti parengėjo vardą spausdintame kūrinyje. Mįslę 
įminė Ciuricho advokatas Peteris Honeggeris. Istorijose 

apie Tilį Ulenšpygelį jis pastebėjo įrašytą akrostichą. 
Pirmosios paskutiniųjų istorijų (90-91) raidės sudaro 
asmenvardį ERMAN B. Apie atradimą paskelbta 1971 m. 

Kas buvo knygos herojus Tilis Ulenšpygelis? 

Pasak Bote's, Ulenšpygelis gimė Kneitlingene (Žemuti- 
nė Saksonija) ir buvo keliaujantis amatininkas bei pagar- 
sėjęs pokštininkas. Nežinia, kiek Bote pasinaudojo senais 
rankraščiais ir dar gyvais pasakojimais ir kiek prikūrė pats. 
Kai kurie tyrėjai linkę Ulenšpygelio istorijas laikyti Bote's 
kūriniu, tačiau vyrauja nuomonė, kad Ulenšpygelis — re- 
alus asmuo, gyvenęs beveik tuo pačiu metu, kaip ir kitas 
populiarus vokiečių sakmės veikėjas - juodasis magas 
daktaras Johanas Faustas. 

Vardas Ti/is (Til kildinamas iš seno vokiško asmenvar- 
džio Ti//drick, kuris vėliau transformavosi į Dietrich. Jo ra- 
šyba ankstyvuosiuose leidimuose įvairavo: Dyl, Dil, Thiel, 
Thyl ir kt. Herojaus pavardė gali būti reali arba išgalvota. 
Braunšveigo miesto, esančio 17 kilometrų nuo Kneitlin- 
geno, archyvuose XIII a. užfiksuota pavardė Ulenspiegel. 
Tačiau galimas daiktas, kad pavardę personažui Bote pa- 
rinko, atsižvelgdamas į jo charakterį. Šis sudurtinis žodis 
vokiečių žemaičių kalboje tariamas uł den Spiegel (arba 
ul n spegel). Ulen reiškia „valyti“, o Spiegel - medžiotojų 
žargonu reiškė „pasturgalį“. Dar ir dabar šviesus kailiukas 
ant stirnos pasturgalio vadinamas Spiegel. Taigi visa frazė 
turėtų reikšti: 2us/uostyk užpakalį (arba vulg.: pabučiuok 
man į užpakalį). Vėliau ši etimologija buvo aiškinama ir 
kitaip: Eule (pelėda) ir Spiegel (veidrodis). Tokią reikšmę 


savo pavardei teikė ir pats Ulenšpygelis, savo herbu lai- 

kęs pelėdą su veidrodžiu naguose. Todėl pavardę galima 
interpretuoti ir taip: isminties veidrodis, t. y. veidrodis, 
kuriame kiekvienas pamato savo kvailumą, o herojaus 
kartojamą frazę ick bin ulen spegel galima suprasti: aš 
esu jūsų veidrodis, taigi - parodau, kokie esate iš tikrųjų. 
Vertimuose į kitas kalbas pavardės forma įvairuoja. Lietu- 
viškuose tekstuose vartojami abu variantai - Ulenšpygelis 
ir Eulenšpygelis, tačiau aptinkamas ir trečias (fonetinis) 
variantas — Oilenspygelis. Šiame vertime pasirinkta seniau- 
sia vardo forma - Ulenspygelis. 

Knygoje atsiskleidžia pagarsėjusio pokštininko gy- 
venimas nuo gimimo iki mirties. Kiekvienoje istorijoje 
aprašomas koks nors nutikimas - pats savaime liaudiškas 
anekdotas. Tai būdingas vokiečių švankų bruožas. Todėl 
šį kūrinį galima vadinti švankų biografija. Keliaudamas po 
vokiečių žemes, šelmis (vok.: Schalk) Ulenšpygelis susi- 
tinka su įvairių luomų atstovais ir krečia visokius pokštus, 
o jie būna ir smagūs, ir pikti. XV-XVI a. sandūroje žodis 
„šelmystė“ (vok.: Schalkheit) turėjo dvi reikšmes: „piktas 
poelgis“ ir „smagus pokštas“, o konkreti reikšmė buvo 
suvokiama iš konteksto. 

Švanko humoras nevengia šiurkštumo. Šiandienį skai- 
tytoją gali šokiruoti aprašomi fiziologiniai veiksmai, ta- 
čiau XVI a. tai nebuvo laikoma gėdingu dalyku, o juos 
pavadinantys žodžiai skambėjo neutraliai. Kartais hero- 
jaus poelgiai atrodo nemotyvuotai vulgarūs, bet tai, kas 
nūdienos skaitytojui sukeltų užuojautą ar pasibjaurėjimą, 
ano meto žmonėms kėlė juoką. Vis dėlto 72-oji istorija 


(apie tai, kaip įsižeidęs Ulenšpygelis svečiams ant kepsnio 

lašino sviestą iš savo užpakalio) jau ir anais laikais laiky- 
ta viena nepadoriausių ir vėlesniuose leidimuose buvo 
praleidžiama, kaip ir 24-0ji istorija (apie tai, kaip Lenki- 
jos karaliaus dvare susilažinęs su juokdariu Ulenšpygelis 
šaukštu valgė savo išmatas). 

Pasakojimai apie Tilį Ulenšpygelį nėra vien linksma 
pramoginė knyga. Kiekvienoje istorijoje atskleidžiamos 
žmonių ydos: puikybė, godumas, pavydas, tingumas, 
valdžios geidulys, fanatiškumas, kerštingumas ir beveik 
visada - kvailumas. Siužetai pateikiami per satyros priz- 
mç, o įvykiai dažnai hiperbolizuojami. Komiškumas kyla 
ne tik iš pačios situacijos, bet ir iš žodžių žaismo, kurį 
išversti gana sunku, o ypač iš jų daugiareikšmiškumo. 

Ilgainiui herojaus įvaizdis keitėsi. XVI a. iliustracijose 
jis vaizduojamas kaip dailus vaikinas, apsirengęs pagal 
to meto madą ir papročius, o dabartinėje ikonografijoje 
Ulenšpygelį matome juokdario drabužiais, mūvintį ke- 
puraitę su asilo ausimis ir varpeliu. Toks šis personažas 
persikėlė į kitus literatūros žanrus - epą, dramą, lyriką, 
taip pat į vaizduojamąjį meną, muziką ir tapo pasaulinės 
kultūros turtu. 

Knyga apie šelmį Ulenšpygelį iš karto tapo bestsele- 
riu, XVI a. pasirodė 15 leidimų vokiečių kalba. Vėliau 
istorijos buvo daugybę kartų perspausdinamos. Šiandien 
jos skaitomos beveik 280 pasaulio kalbų: olandų, anglų, 
prancūzų, jidiš, danų, švedų, lotynų ir čekų, rusų, rumunų, 
kinų, suomių, italų, japonų, ispanų ir kt. 

Į lietuvių kalbą Ulenšpygelio istorijos išverstos pirmą 


kartą. Vertimui pasirinktas Bote's parengtas 1515 m. 

tekstas vokiečių žemaičių kalba, perspausdintas Veimare 
1975 m. serijoje Vokiečių klasikų biblioteka. Tame pačiame 
leidinyje išspausdinti dar du vokiečių senosios literatūros 
kūriniai bendru pavadinimu: 

Deutsche Volksbūcher in drei Bänden. Zweiter Band: Tyl 
Ulenspiegel. Hans Clauerts werkliche Historien. Das Lale- 
buch. Ausgewählt und eingegliedert von Peter Suchsland. 
Textrevision von Erika Weber. 2 Auflage. Aubau - Verlag 
Berlin und Weimar, 1975. Bibliothek Deutscher Klassiker. 
Herausgegeben von den Nationalen Forschungs-und Ge- 
denkstūtten der klassischen deutschen Literatur in Weimar. 

Ulenšpygelio istorijų antraštėje nurodyta, kad į knygą 
sudėtos 96 istorijos. Iš tikrųjų Bote's leidime po 41-ojo 
pasakojimo eina 43-iasis. 42-osios istorijos, matyt, nebu- 
vo ir rankraštyje. Lietuviškame vertime laikytasi auten- 
tiškos numeracijos, taigi 42-osios istorijos taip pat nėra. 

Iliustracijos pateikiamos iš XVI a. medžio graviūrų, 
publikuotų kitame šio kūrinio leidime, būtent - Hermann 
Bote. Ein kurzweiliges Buch von Till Eulenspiegel aus dem 
Lande Braunschweig. Wie er sein Leben vollbracht bat. 
Sechbsundneunzig seiner Geschichten. Herausgegeben, in 
die Sprache unserer Zeit übertragen und mit Anmerkungen 
versehen avon Siegfried H. Sichtermann. Mit zeitgenėssi- 
schen Illustrationen. Insel Verlag Frankfurt am Main, 1978. 

LINKSMOS ISTORIJOS IŠ TILIO ULENŠPYGELIO, 
KILUSIO IŠ BRAUNŠVEIGO ŽEMĖS, GYVENIMO 


Ėjo 1500-ieji metai po Kristaus gimimo, kai mane, poną 
N.!, keletas asmenų paprašė surinkti ir jiems aprašyti nuti- 
kimus ir pokštus, kuriuos anais laikais valonų: ir vokiečių 
žemėse išgalvojo ir krėtė guvus, gudrus ir suktas valstiečio 
sūnus. Jis gimė Braunšveigo kunigaikštystėje ir buvo vardu 
Tilis Ulenšpygelis. Už kruopštų [jo nuotykių] aprašymą 
[tie ponai| man žadėjo savo malonių. Atsakiau, kad esu 
pasirengęs skirti tam visas jėgas, bet man stinga išmanymo 
ir žinių viskam aprašyti. Aš jų mandagiai paprašiau leisti 
nutylėti tuos Ulenšpygelio pokštus, kurie galėtų suerzinti 
skaitytojus. Bet tai buvo palaikyta išsisukinėjimu, ir jie vėl 
primygtinai prašė, sakydami, jog man pakanka išmanymo. 

Taigi aš pažadėjau pagal savo išgales užrašyti tas istorijas 
ir su Dievo pagalba (juk be jos niekas nevyksta) uoliai 
ėmiausi plunksnos. Tačiau noriu visų atsiprašyti: tegu 
skaitytojai nė akimirką nepasijaučia įžeisti ar pažeminti; 
tokios nė minties neturėjau! Visos istorijos skirtos pra- 
skaidrinti nuotaiką mūsų sunkiais laikais. Skaitytojams ir 
klausytojams jos pakels ūpą ir bus šauni pramoga. 

Šiems kukliems mano pasakojimams stinga meniškumo 
ir iškalbos subtilybių. Deja, nemoku lotynų kalbos ir jos 
rašto, esu tik menkas savamokslis. Geriausia mano knygą 
skaityti (tik, šiukštu, dėl to neapleiskite šventų mišių) 
tada, kai pasuoliuose pradeda krebždėti pelės, diena trum- 


t Ponas N. yra šių istorijų užrašytojas Hermannas Bote. 
2 Pietinė Belgijos sritis, kur kalbama prancūziškai ir vokiškai. 


pėja, o ant stalo gardžiai kvepia keptos kriaušės ir jaunas 
vynas. Jei mano istorijos apie Ulenšpygelį pasirodys per 
ilgos ar per trumpos, prašyčiau patobulinti patiems, kad 
kuo geriau jums įtiktų. 

"Tuo baigiu savo pratarmės žodį ir pradedu nuo Tilio 
Ulenšpygelio gimimo. Štai keletas nutikimų, kuriuos su- 
žinojau iš kunigų Amiso ir Kalenbergerio. 


PIRMOJI ISTORIJA. Kaip Tilis Ulenšpygelis gimė 
ir tą pačią dieną buvo tris kartus pakrikštytas, 


ir kas buvo jo krikštatėviai 


Ulenšpygelis gimė Saksonijos žemėje, Kneitlingeno kai- 
me, prie miško, vadinamo Elmu. Jo tėvas buvo Klausas 
Ulenšpygelis, o motina Ana Vibken. Pagimdžiusi [moti- 
na] liepė nuvežti vaiką į Amplebeno kaimą pakrikštyti ir 
pavadinti Tiliu Ulenšpygeliu. Kūdikio krikštatėviu tapo 
Tilis fon Ucenas, Amplebeno pilies valdytojas. Ample- 
beno pilis kadaise buvo nuožmių plėšikų gūžta, ją beveik 
prieš penkias dešimtis metų sugriovė magdeburgiečiai, pa- 


sikvietę į pagalbą kitų miestų gyventojus. Bažnyčia ir šalia 

jos įsikūręs kaimas dabar priklauso garbingam Šventojo 
Egidijaus [vienuolyno] abatui Arnolfui Pfafenmejeriui. 

Kai Ulenšpygelis buvo pakrikštytas ir visi nusprendė 
grįžti į Kneitlingeną, kūdikį nešusi krikštamotė pasuko 
siauru takeliu palei upelį, tekėjusį tarp Kneitlingeno ir 
Amplebeno. Krikšto apeigų dalyviai buvo padauginę 
alaus (ten esama tradicijos po bažnyčios užsukti į užeigą, 
išgerti į kūdikio sveikatą ir paūžti, o viską apmoka vaiko 
tėvas). Taigi krikštamotė su nešuliu nuslydo nuo takelio 
į dumblyną, abu baisiausiai išsipurvino, o kūdikis vos 
neprigėrė. Pripuolusios moterys ištraukė krikštamotę su 
vaiku ir parvedė į kaimą. Kūdikį išprausė kubilėlyje, ir 
tasai vėl tapo švarus ir gražus. 

Taip Ulenšpygelis per vieną dieną buvo tris kartus 
pakrikštytas: švęstu vandeniu, dumblyne ir šilto van- 


dens kubile. 


ANTROJI ISTORIJA. Kaip valstiečiai gėdino jaunąjį 


Ulenšpygelį, vadindami jį netikėliu šelmiu, ir 
kaip jis jojo su tėvu ant arklio ir tylėdamas rodė 
žmonėms užpakalį 


Kai Ulenšpygelis paūgėjo ir išmoko vaikščioti stačias, 
pamėgo žaisti su vaikais, nes buvo nenustygstantis. Tarsi 
beždžionė jis vartėsi kūliais lovoje ir pievoje, kol suka- 
ko treji metai. Tada taip įniko krėsti visokias šelmystes, 
jog kaimynai pradėjo skųstis tėvui, kad jo sūnus Tilis 
esąs šelmis. Tėvas pasišaukė sūnų ir paklausė: „Kodėl 
mūsų kaimynai nuolat skundžiasi, kad tu esi šelmis?“ 
Ulenšpygelis atsakė: „Mielas tėve, aš nedarau niekam 


blogo ir galiu tai įrodyti. Sėsk ant arklio, o aš atsisėsiu 

tau už nugaros ir nė burnos nepraversiu. Vis tiek jie 
meluos ir sakys apie mane, ką tik nori. Pamatysi: Tėvas 
padarė, kaip sūnus buvo sakęs - pasisodino jį sau už nu- 
garos. Tada Ulenšpygelis kilstelėjo nuo arklio, užsivertė 
drabužius, kyštelėjo žmonėms užpakalį ir vėl atsisėdo. 
Kaimynai ir kaimynės rodė pirštais ir kalbėjo: „Gėdykis. 
Tikras šelmis“ Ulenšpygelis tarė: „Štai, tėve, pats matai, 
kad tyliu ir nieko nedarau. Ir vis tiek žmonės mane va- 
dina šelmiu: 

Tada tėvas padarė kitaip: pasodino Ulenšpygelį, savo 
mylimą sūnų, priekyje. Ulenšpygelis sėdėjo tylėdamas, 
tačiau visaip vaipėsi, šiepėsi ir sutiktiems valstiečiams rodė 
liežuvį. Žmonės praeidami sakė: „Žiūrėkite, toks jaunas, 
o jau šelmis“ Tada tėvas tarė: „Matyt, esi gimęs nelemtą 
valandą. Ramiausiai sėdi ir tyli, niekam nieko nedarai, o 
vis tiek žmonės burnoja, kad esi šelmis: 

TREČIOJI ISTORIJA. Kaip Klausas Ulenspygelis 
išvyko iš Kneitlingeno į Zalės apylinkes, 
iš kurių buvo kilusi Tilio motina, ir ten mirė, 


ir kaip jo sūnus mokėsi vaikščioti ištempta virve 


Tėvas su sūnumi ir šeima išsikėlė į Magdeburgo žemę 
prie Zalės upės. Iš ten buvo kilusi Ulenšpygelio motina. 
Neilgai trukus pasimirė senasis Klausas Ulenšpygelis. 
Motina su sūnumi pasiliko tame kaime ir maitinosi tuo, 
ką turėjo. Jiedu skurdo, bet Ulenšpygelis nenorėjo mo- 
kytis amato, nors buvo jau beveik šešiolikos metų. Jis tik 
dūko ir prasimanydavo visokiausių išdaigų. 
Ulenšpygelio motina gyveno name su kiemu į Zalės 


upę. Ulenšpygelis nusprendė išmokti vaikščioti virve. 

Iš pradžių jis treniravosi stoginėje, nes slėpėsi nuo mo- 
tinos, kuri negalėjo pakęsti kvailo tabalavimo ant virvės 
ir grasino įkrėsti į kailį. Kartą ji nutvėrė sūnų ant virvės, 
pasičiupo ilgą bizūną ir norėjo nutempti žemyn, tačiau 
šis spruko pro langą, užsiropštė ant stogo ir atsisėdo ant 
kraigo, kad motina nepasiektų. 

Jis ir toliau krėtė eibes, kol pagaliau paūgėjo. Tada vėl 
pradėjo vaikščioti virve ir nutiesė ją per upę nuo moti- 
nos namo iki buvusio priešais. Kartą jis pabandė pereiti 
virvę visų akivaizdoje. Ir jauni, ir seni susirinko pažiūrėti, 
kaip Ulenšpygelis tai padarys, visiems buvo smalsu, kokį 
keistą žaidimą jis sumanė ir kokius neregėtus dalykus 
ketina parodyti. 

Tą akimirką, kai Ulenšpygelis jau puikiai balansavo ant 
virvės, jį pamatė motina, bet negalėjo pasiekti. Ji nema- 
čiomis apėjo namą iš tos pusės, kur buvo pririšta virvė, ir 
ją nupjovė. Jos sūnus Ulenšpygelis visiems garsiai tyčio- 
jantis krito į vandenį ir gerai išsimurkdė Zalėje. Valstiečiai 
kvatojo, o vaikėzai šūkavo: „Ei, ei, gerai išsiprausk. Juk 
seniai nesimaudei!“ 

Tai skaudžiai užgavo Ulenšpygelį. Maudynės nuotai- 
kos nesugadino, bet įžeidė vaikėzų šauksmai ir patyčios. 
Todėl jis pradėjo sukti galvą, kaip jiems atsilyginti ir už 
tai atkeršyti. Taigi jis išsimaudė iki valiai. 

KETVIRTOJI ISTORIJA. Kaip Ulenspygelis įkalbėjo 

valstiečius nusiauti beveik du šimtus porų batų 

ir pasistengė, kad jauni ir seni kibtų dėl jų vieni 
kitiems į plaukus 


Praėjus kiek laiko Ulenšpygelis nusprendė atkeršyti už tai, 
kad buvo išjuoktas dėl tų maudynių. Jis pririšo virvę prie 
kito namo, ištempė ją per Zalę ir davė žmonėms suprasti, 
kad vėl ketina vaikščioti virve. Greitai susirinko minia, ir 
seni, ir jauni. Ulenšpygelis liepė jaunimui nusiauti po kai- 
rįjį batą ir duoti jam, nes galįs ant virvės parodyti puikų 
triuką su batais. Šie patikėjo, ir visi kiti manė, kad tai tiesa, 


patikėjo net ir seniai. Vaikinai traukė nuo kojų batus ir 

davė juos Ulenšpygeliui, o tų vaikinų buvo beveik dešimt 
tuzinų, tai yra dukart po šešiasdešimt. Taigi Ulenšpygelis 
susirinko lygiai pusę visų vaikėzų batų. Tada surišo juos į 
krūvą ir užlipo ant virvės. Kai jis jau buvo viršuje, jauni 
ir seniai užvertė galvas, tikėdamiesi pamatyti triuką. Bet 
buvo ir tokių, kurie nesidžiaugė, tik rūpinosi atgauti apavą. 

Ulenšpygelis sėdėjo ant virvės, krėtė pokštus ir staiga 
suriko: „Ei! Čiupkite kas savo barą!“ Jis nupjovė raištelį, 
ir batai pabiro žemėn. Visi puolė prie jų, vienas savo batą 
rado čia, kitas ten. Vienas rėkė: „Tai mano batas!“ Kitas 
šaukė: „Meluoji, jis mano!“ Jie kibo vieni kitiems į plaukus 
ir pradėjo peštis. Vienas parpuolė, kitas jį užgulė, vienas 
rėkė, antras verkė, trečias kvatojo. Taip jie ir tąsėsi, kol 
suaugusieji, čiupę už pakarpos, išskyrė peštukus. 

Ulenšpygelis tuo tarpu sėdėjo ant virvės ir juokėsi: „Ei, 
ei, dabar jums teks smagiai ieškoti batų, kaip man teko 
neseniai [smagiai] išsimaudyri: 

Paskui jis keturias savaites negalėjo nė nosies laukan 
iškišti. Sėdėjo namuose ir kartu su motina lopė Helmšteto 
gyventojų batus. Motina džiaugėsi ir tikėjosi, kad viskas 
dar gali susitvarkyti. Ji nežinojo apie nutikimą su batais 
ir todėl nesuprato, kad sūnus tik dėl to pokšto nedrįsta 


išeiti iš namų. 


PENKTOJI ISTORIJA. Kaip Tilio Ulenspygelio 
motina ragino sūnų mokytis amato 


ir norėjo jam padėti 


Ulenšpygelio motina džiaugėsi, kad sūnus tapo toks 
romus, tačiau vis barėsi, kad nenori mokytis amato. Jis 
nuleisdavo negirdomis, bet motina neatlyžo. Pagaliau 
Ulenšpygelis tarė: „Mieloji motin, ką žmogus kartą 
pasirenki, to jau nebepakeisi. Motina supyko: „Ką čia 
sau šneki? Jau keturios savaitės nebeturime namuose 
duonos“ Į tai Ulenšpygelis atsakė: „Verčiau paklausyk 


manęs. Neturtėlis, neturintis ką valgyti, ir per Sventą 

Mykolą pasninkauja?, o kuris turi — ir su šventu Marty- 


. + + 4 . . . . [74 
nu vakarieniauja“. Taigi, valgysime ir mes: 


3 Šv. Mykolo diena minima rugsėjo 29-ąją. Ši data susijusi su bulvia- 
kasio pabaiga, derliumi, pabaigtuvių vaišėmis. 

4 Šv. Martyno diena minima lapkričio 11-ąją. Tai paskutinė rudens 
šventė. Vokietijoje tą dieną prasidėdavo gyvulių skerdimas, buvo ke- 
pama „Martyno žąsis“. Nuo Šv. Martyno prasideda advento pasnin- 
kas, trunkantis iki Kalėdų. Čia pasakymas „vakarieniauti su šventu 


Martynu“ reiškia „sočiai valgyti ir per pasninką“. 

ŠEŠTOJI ISTORIJA. Kaip Ulenšpygelis Stasfurto 
mieste išviliojo iš kepėjo maišą duonos kepalų 


ir parnesė savo motinai 


„Ak, mielasis Dieve, - galvojo Ulenšpygelis, - kaip man 
paguosti motiną? Kur gauti duonos?“ Ir patraukė iš savo 
buveinės, kur gyveno kartu su motina, į Stasfurto mies- 
tą. Radęs turtingo kepėjo parduotuvę, įžengė vidun ir 
paklausė, ar kepėjas negalėtų nusiųsti jo ponui ruginės 
ir baltos duonos už dešimt šilingų. Jis paminėjo tose vie- 
tovėse žinomo pono pavardę, pasakė, kad šis dabar kaip 
tik atvykęs į Stasturtą, ir nurodė užeigą, kurioje esąs ap- 
sistojęs. Kepėjas turįs pasiųsti berniuką į užeigą pas jo 


3I 


poną, o ten būsią sumokėta už duoną. Kepėjas atsakė: 
„Sutinku. Ulenšpygelis buvo atsinešęs maišą su išpjauta 
skyle. Į jį liepė sukrauti kepalus. Kepėjas pasiuntė ber- 
niuką palydėti Ulenšpygelį ir parnešti pinigus už prekę. 

Kai abudu nutolo nuo kepėjo namų per armotos šūvį, 
Ulenšpygelis nemačiomis išstūmė pro skylę kepalėlį baltos 
duonos į purviną gatvę, tada nusiėmė maišą nuo pečių 
ir pasakė palydovui: „Ak, kaip aš parnešiu savo ponui 
išpurvintą duoną? Dumk atgal, nunešk tą kepalą ir atnešk 
kitą. Aš čia palauksiu“ 

Vaikinukas nulėkė kepyklon ir gavo kitą kepalą. Tuo 
tarpu Ulenšpygelis nužingsniavo į priemiestį, kur vienuose 
namuose buvo palikęs vežimaitį, įvertė į jį maišą su duona, 
o pats ėjo šalia. Taip parkeliavo pas motiną. 

Kai kepėjo pasiuntinys grįžo su kepalu duonos, 
Ulenšpygelio jau nė kvapo nebuvo. Berniukas parbėgo 
atgal ir viską apsakė šeimininkui. Šis tučtuojau nuskubėjo į 
užeigą, kurią buvo minėjęs Ulenšpygelis, bet nieko nerado 
ir suprato esąs apgautas. 

Ulenšpygelis parnešė motinai duonos ir pasakė: „Juk 
kalbėjau, valgyk, kai turi, ir pasninkauk su šventu Mykolu, 


jei neturi nieko“ 

SEPTINTOJI ISTORIJA. Kaip Ulenspygelis su kitais 
vaikigaliais buvo priverstas persivalgyti duonos 
sriubos ir dar apkultas 


Apylinkėse, kur gyveno Ulenšpygelis su motina, buvo 
toks paprotys: jei kuris nors turtingas šeimininkas 
skersdavo kiaulę, kaimynų vaikai subėgdavo pavalgyti 
sriubos, panašios į košę ir vadinamos weckbroť. 

Tose vietovėse gyveno toks valdytojas, jis šykštėjo mais- 
to, tačiau negalėjo atsakyti vaikams tradicinės sriubos. 
Todėl sumanė gudrybę, kad vaikai to valgio nebenorėtų 


5 Weckbrot (vok.) - skerdienos nuoviru užplikyta ir jame išmirkyta 


kvietinė duona. 


nė matyti. Į didelį pieno dubenį jis pripjaustė sudžiū- 
vusių duonos plutų. Kai vaikai susirinko, berniukai ir 
mergaitės, o su jais ir Ulenšpygelis, jis visus pakvietė į 
vidų, tada užšovė duris ir užpylė duoną nuoviru. Tačiau 
duonos plutų buvo kur kas daugiau, negu vaikai įstengė 
suvalgyti, ir kai kuris nors pasisotinęs norėdavo kilti nuo 
stalo, šeimininkas pliekdavo rykšte per strėnas. Taigi jiems 
teko persivalgyti per prievartą. Šeimininkas buvo girdėjęs 
apie Ulenšpyglio pokštus, todėl šiam kliuvo daugiausiai. 
Jei užvanodavo vienam kuriam per pusiaują, Ulenšpygeliui 
tekdavo dvigubai. Jis tol kamavo vaikus, kol tie suvalgė 
visus duonos kąsnelius. Tas maistas juos paveikė kaip 
šunį žolė“. 

Nuo to laiko nė vienas vaikas nebenorėjo šykštuolio 
namuose valgyti duonos košės, arba skerdienos sriubos. 


6 Turima galvoje: sukėlė vėmimą. 

AŠTUNTOJI ISTORIJA. Kaip Ulenšpygelis privertė 
šykštuolio vištas plėšytis dėl lesalo 


Kitą dieną išėjęs iš namų šykštuolis sutiko Ulenšpygelį 
ir užkalbino: „Mielasis Ulenšpygeli, kada gi vėl ateisi 
pas mane duonos sriubos valgyti?“ Ulenšpygelis atsi- 
liepė: „Kai tavo vištos pešis dėl lesalo, keturios dėl vie- 
no duonos kąsnelio“ Šykštuolis jam pasakė: „Jei taip, 
tai negreitai sulauksiu tavęs prie stalo“ Ulenšpygelis 
atšovė: „Gali sulaukti greičiau, negu sriuba išvirs: Ir 
nuėjo sau. 

Ulenšpygelis palūkėjo, kol šykštuolio vištos išėjo į 


gatvę ieškoti lesalo. Tada paėmė dvidešimt ar daugiau 

siūlgalių, surišo po du per vidurį, o prie kiekvieno galo 
pririšo po gabalėlį duonos. Siūlus jis paslėpė, o duo- 
nos kąsnelius paliko matomus. Vištos kapsėjo ir rijo 
gabalėlius su pririštu siūlu, bet negalėjo nuryti, nes už 
antrojo siūlo galo tempė kita višta. Taip jos ir plėšėsi, 
negalėdamos nei nuryti, nei išspjauti, nes duonos gabalai 
buvo per dideli. Taigi poromis tąsėsi daugiau kaip du 
šimtai vištų, jos draskėsi ir springo dėl maisto kąsnelio. 


DEVINTOJI ISTORIJA. Kaip Ulenšpygelis lindėjo bičių 
avilyje, o naktį atėjo du vagys to avilio vogti, 


ir kaip abudu susipešė, o naštą pametė 


Kartą Ulenšpygelis su motina atvyko į kaimo turgų. 
Ten jis daug gėrė ir visai pasigėrė. Tada pradėjo ieško- 
ti vietelės, kur galėtų netrukdomas nusnūsti. Kieme už 
namo pamatė daugybę avilių, iš kurių keletas buvo tušti. 
Ulenšpygelis įsirangė į artimiausią avilį ketindamas tik 
truputį numigti, bet miegojo nuo pietų iki pat pusiau- 
nakčio. Motina pagalvojo, kad sūnus iškeliavo namo, 
nes niekur jo nerado. 

Tą naktį atsėlino du vagys ir norėjo pavogti avilį. Vienas 


sakė: „Esu girdėjęs, kad geriausias yra sunkiausias avilys“ 

Taigi jie iškilnojo visus avilius, o kai atėjo eilė tam, kuriame 
lindėjo Ulenšpygelis, šis pasirodė besąs sunkiausias. Tada 
vagys pasakė: „Štai pats geriausias avilys“, užsivertė jį ant 
pečių ir nusinešė. 

Tuo metu Ulenšpygelis nubudo ir suprato jų ketinimus. 
Buvo taip sutemę, kad vagys vienas kito jau nebematė. 
Ulenšpygelis iškišo ranką iš avilio, čiupo pirmėjusįjį už 
kuodo ir stipriai peštelėjo. Šis supyko galvodamas, kad 
einantis iš paskos jo bendras rauna plaukus, ir pradėjo 
plūstis. Tačiau anas atsakė: „Ką čia prasimanai, gal sap- 
nuoji? Kaip galėčiau pešti tau plaukus, juk abiem rankom 
velku avilį?“ Ulenšpygelis krizeno ir galvojo sau: „Bus 
smagus žaidimėlis:“ Jis palaukė, kol tiedu perėjo platų 
arimą, tada iš visų jėgų timptelėjo iš paskos einančiajam 
už plaukų, tam net akyse pažaliavo iš skausmo. Jis supyko 
dar labiau negu pirmasis ir suriko: „Aš plūkiuosi, velku, 
net nugara braška, o tu sakai, kad tave tampau už plaukų. 
Tai tu mane peši, kad net oda plyšta: Pirmiau einantis 
atsakė: „Meluok sveikas! Kaip galėčiau tave tampyti už 
plaukų, jei vos įžiūriu kelią prieš nosį. Bet puikiai žinau, 
kad tu ką tik mane tempei“ 

Taip jie vilko savo naštą toliau, pykdamiesi ir ginčyda- 
miesi, o kai mažumėlę aprimo, Ulenšpygelis taip tįstelėjo 
pirmąjį už plaukų, kad net galva į avilį dungstelėjo. Šis 
visai įdūko, metė avilį ir akloje tamsoje puolė kumščiais 
savo bendrą. Tasai irgi paleido nešulį ir kibo pirmajam 
į čiupryną. Jie stumdėsi ir skeryčiojosi, nebesurasdami 


vienas kito, pagaliau visai nuklydo, palikę avilį. 


Ulenšpygelis iškišo galvą ir pamatęs, kad aplinkui dar 
tamsu, vėl patogiai įsitaisė ir pragulėjo, kol visai išaušo. 
Tada išsiropštė laukan, bet nė pats nebesuprato, kur esąs. 
Jis nudrožė nosies tiesumu, priėjo pilį ir pasiprašė kokios 
nors tarnybos. 


DEŠIMTOJI ISTORIJA. Kaip Ulenšpygelis tarnavo 
pilyje, o junkeris" jį pamokė, kad pamačius žolę 


henep reikia ant jos išsitustinti; tada jis išsitustino 
ant garstyčių, manydamas, 
kad henep ir senep yra tas pats“ 


Ulenšpygelis atvyko į junkerio pilį ir pasiprašė tarny- 
bos. Jam teko lydėti savo poną, jodinėjantį po kraštą. 
Pakelėse augo kanapės. Junkeris pasakė Ulenšpygeliui, 


7 Žodis Junker (vok.) turi dvi reikšmes: bajoras ir stambus žemvaldys. 
8 Žodžiai kanapės ir garstyčios vokiečių žemaičių kalboje skamba labai 
panašiai — þenep ir senep. Bendrinėje kalboje vartojama Hanf (kana- 


pė) ir Senf (garstyčia). 


nešusiam jo ietį: „Matai anava augančią žolę? Tai benep“ 
Ulenšpygelis atsakė: „Taip, puikiai matau“ Tada junkeris 
pamokė: „Kur tik ją pamatysi, pritūpk ir sukrauk ant jos 
didžiausią krūvą. Tai bloga žolė, ja pančioja ir karia plė- 
šikus bei tuos, kurie nori valgyti netarnaudami jokiam 
ponui. Iš tos žolės vejamos virvės“ Ulenšpygelis atsakė: 
„Gerai, pone, taip ir darysiu: j 

Ulenšpygelis lydėjo junkerį (arba hofmaną") į daugybę 
miestų ir padėjo savo šeimininkui plėšti, vogti ir atiminėti, 
kaip tas buvo įpratęs. 

Vieną dieną jie ilsėjosi namuose. Atėjus pietų metui, 
Ulenšpygelis nuėjo į virtuvę. Virėjas jam pasakė: „Vaikine, 
nueik į rūsį, ten rasi molinį puodą su senep (taip Saksoni- 
joje vadinamos garstyčios), atnešk jį man“ Ulenšpygelis 
nuėjo į rūsį, nors niekada savo gyvenime nebuvo matęs 
senep, arba garstyčių. Radęs puodą, jis pagalvojo sau: „Ka- 
žin, ką virėjas ketina daryti? Manau, jis nori mane surišti. 
Tada prisiminė: „Mano ponas liepė radus tokią žolę ant 
jos išsituštinti: Jis pritūpė ant puodo su garstyčiomis, 
pritaisė jį pilnutėlį, paskui išmaišė ir nunešė virėjui. 

O kas buvo toliau? Virėjas, nieko nepagalvojęs ir sku- 
bėdamas, pakabino garstyčių iš puodo, įkrėtė į dubenėlį 
ir patiekė į stalą. Kai junkeris ir jo svečiai paragavo, skonis 
jiems pasirodė labai keistas. Šeimininkas pasišaukė virėją 
ir paklausė, kokias garstyčias jis paruošęs. Virėjas irgi pa- 
ragavo, išspjovė ir pasakė: „Garstyčių skonis toks, lyg būtų 
prikakota: Tada Ulenšpygelis praplyšo juoktis. Junkeris 


9 Hofmann (vok.) - dvariškis. 

paklausė: „Ko tu čia šaipaisi ? Manai, mes garstyčių skonio 
nežinome? Jei netiki, pats ragauk“ 

Ulenšpygelis pasakė: „Aš jų nevalgysiu. Negi užmiršote, 
ko pats mane mokėte jojant per laukus? Kur pamatysiu tą 
žolę, turiu ant jos išsituštinti, nes ja yra žudomi ir smau- 
giami plėšikai. Kai virėjas mane nusiuntė į rūsį atnešti 
senep, aš ir padariau, kaip jūs liepėte: Junkeris sušuko: 
„Ak tu, prakeiktas šelmi, bėdos sau ieškai! Žolė, kurią 
tau rodžiau, vadinasi bemep, arba kanapės, o virėjas tau 
liepė atnešti senep, arba garstyčių. Tu tyčia supainiojai!“ 
Jis čiupo rimbą ir ketino uždrožti. Bet Ulenšpygelis buvo 
vikresnis, spruko iš pilies ir daugiau nebesirodė. 

VIENUOLIKTOJI ISTORIJA. Kaip Ulenspygelis tarnavo 
kunigui ir nuo jo iešmo suvalgė keptas vištas 


Braunšveigo žemėje, Magdeburgo apylinkėse yra Biu- 
denšteto kaimas. Ulenšpygelis užėjo į čia gyvenusio 
kunigo namus. Tasai Ulenšpygelio nepažino ir pasam- 
dė tarnu. Pažadėjo gerai mokėti ir sočiai maitinti, kaip 
savo šeimininkę, o darbus su ja galėsiąs dalintis pusiau. 
Ulenšpygelis atsakė, kad jam tokios sąlygos tinka. Bet 
pastebėjo, kad kunigo šeimininkė neturi vienos akies. 
Moteriškė nukirto dvi vištas, sumovė ant iešmo ir lie- 
pė Ulenšpygeliui sėdėti prie ugnies ir kepti pavartant. 


Ulenšpygelis atsisėdo ir vartė kepsnius ant ugnies. 

Kai vištos gerai iškepė, jis pagalvojo: „Kunigas mane 
samdydamas žadėjo, kad valgysiu ir gersiu taip gerai, kaip 
jis ir jo šeimininkė, bet tikrai žinau, kad šį kartą taip nebus. 
Kunigas bus pamelavęs, o aš negausiu nė kąsnelio vištie- 
nos. Būsiu gudrus ir atkąsiu gabalėlį, kad šeimininkas 
neliktų netesėjęs žodžio Ulenšpygelis numovė vieną vištą 
nuo iešmo ir sukirto be duonos. 

Kai atėjo pietų metas, prie židinio pasirodė vienaakė 
kunigo šeimininkė, ji norėjo apšlakstyti kepsnius. Pama- 
čiusi ant iešmo tik vieną vištą, paklausė: „Vištos buvo dvi. 
Kur dingo kita?“ Ulenšpygelis atsakė: „Ponia, atmerkite 
antrą akį, tada pamatysite abi vištas“ Šeimininkei labai 
nepatiko toks pasakymas, ir ji supyko. Nubėgo pas kunigą 
ir papasakojo, kaip „puikusis“ tarnas išjuokė ją dėl akies. 
Ji buvusi užmovusi dvi vištas ant iešmo, bet kai tarnas 
iškepė, bemačiusi vieną. 

Kunigas nuėjo į virtuvę ir subarė Ulenšpygelį: „Kodėl 
tu tyčiojiesi iš mano tarnaitės? Aš aiškiai matau, kad ant 
iešmo yra tik viena višta, o buvo dvi. Ulenšpygelis atsakė: 
„Teisingai, jos buvo dvi“ Kunigas paklausė: „O kur antra?“ 
Ulenšpygelis atsakė: „Yra, kur buvusi. Pažiūrėkite abiem 
akimis ir pamatysite antrą vištą ant iešmo. Tą patį pasakiau 
ir jūsų virėjai, bet ji supyko“ Kunigas prapliupo juoktis ir 
pasakė: „Mano šeimininkė negali pažiūrėti abiem akimis, 
nes vieną teturi. Tada Ulenšpygelis atkirto: „Tai pasakėte 
jūs, ne aš“ Kunigas tarė: „Gerai, tebūnie, bet vienos vištos 
juk nebėra: Ulenšpygelis atsakė: „Tiesa, pirmosios nebėra, 
o antroji — ant iešmo. Aną aš suvalgiau, nes sakėte, kad 


gausiu taip pat sočiai valgyti ir gerti, kaip jūsų šeimininkė. 

Man suskaudo širdį, kad sulaužysite savo žodį, jei vieni su- 
valgysite abi vištas, o man neteks nė kąsnelio. Norėdamas 
jus apsaugoti nuo netiesos sakymo, aš ir suvalgiau pirmąją 
vištą“ Kunigas neširdo, tik pasakė: „Mano mielas tarne, aš 
nepykstu dėl vištos, bet kitą kartą daryk taip, kaip mato 
mano šeimininkė“ Ulenšpygelis atsakė: „Klausau, mielas 
pone, darysiu, kaip liepėte: i 

Dabar ką šeimininkė liepdavo Ulenšpygeliui padaryti, 
jis atlikdavo tik pusiau. Kai siųsdavo vandens, jis parneš- 
davo tik pusę kibiro, o kai turėdavo atnešti du rąstgalius 
krosniai pakurti, atnešdavo vieną. Liepdavo jam paduoti 
jaučiui dvi grįžtes šieno, jis pakišdavo vieną, o kai paprašy- 
davo parnešti ąsotį vyno iš užeigos, parnešdavo tik pusę. 
Ir taip visą laiką. Šeimininkė suprato, kad tarnas tyčia ją 
erzina, bet pati nenorėjo nieko sakyti, todėl pasiskundė 
kunigui. Šis pasakė Ulenšpygeliui: „Mielas tarne, mano 
tarnaitė skundžiasi tavimi, o juk aš tau liepiau daryti viską 
taip, kaip jai matosi. Ulenšpygelis atsakė: „Pone, aš dariau, 
kaip liepėte. Juk samdydamas mane sakėte, kad darbo bus 
tik per pusę. Jūsų šeimininkė mielai žiūrėtų abiem akimis, 
bet mato juk viena. Ji mato per pusę, o aš atlieku tik pusę 
darbo: Kunigas juokėsi, bet šeimininkė supyko ir pasakė: 
„Pone, jeigu jūs neišvarysite šito tarno, tada išeisiu aš. 
Teko kunigui nenoromis atleisti Ulenšpygelį. Tačiau jis 
pasikalbėjo su vieno kaimo valstiečiais, kurių zakristijonas 
buvo neseniai miręs. Pasiūlė Ulenšpygelį į zakristijono 
vietą, ir tie sutiko, nes bažnyčios tarno jiems labai reikėjo. 

DVYLIKTOJI ISTORIJA. Kaip Ulenšpygelis 
tapo Biudensteto kaimo zakristijonu, 
ir kaip kunigas bažnyčioje pridergė, 

o Ulenšpygelis laimėjo statinę alaus 


Tapęs kaimo zakristijonu, Ulenšpygelis galėjo garsiai 
giedoti, kaip ir dera tokios tarnystės asmeniui, o kuni- 
gas vėl turėjo patarnautoją. Kartą kunigas, apsirengęs 
liturginiais drabužiais, atėjo prie altoriaus ir ketino 
pradėti mišias. Ulenšpygelis stovėjo už nugaros ir tvar- 
kė jo arnotą. Tada kunigas taip garsiai pirstelėjo, kad 
nugriaudėjo per visą bažnyčią. Ulenšpygelis paklausė: 
„Kaip čia yra, pone? Ar jūs prie altoriaus /2/ aukojate 
mūsų Viešpačiui vietoje smilkalų?“ Kunigas atsakė: 

„Neklausinėk. Čia mano bažnyčia. Jei noriu, galiu ir 
pridergti viduryje jos“ Ulenšpygelis pasiūlė: „Lažin- 
kimės iš statinės alaus, kad to nepadarysite“ Kunigas 
sutiko: „Lažinkimės“ Kai jie sukirto rankomis, kunigas 
paklausė: „Manei, kad neišdrįsiu?“ Jis apsisuko, pritai- 
sė didžiausią krūvą bažnyčioje ir pasakė: „Žiūrėk, pone 
zakristijone, aš laimėjau statinę alaus“ Ulenšpygelis at- 
sakė: „Palaukite, pone, pirmiau reikia išmatuoti, ar čia 
tikrai bažnyčios vidurys, kaip tartasi“ Jis išmatavo ir iki 
vidurio pristigo ketvirčio metro. Taigi statinė alaus ati- 
teko Ulenšpygeliui. 

Kunigo šeimininkė pyko ir niurnėjo: „Jeigu neatsikraty- 
site to šelmio patarnautojo, jis dar ne tiek gėdos pridarys“ 

TRYLIKTOJI ISTORIJA. Kaip Ulenšpygelis Velykų 
vaidinime sukiršino kunigą su šeimininke, 
kad jie pestysi ir muštysi su valstiečiais 


Artinosi Velykos, ir kunigas pasakė zakristijonui Ulen- 
špygeliui: „Mes turime tokį paprotį: Velykų naktį vals- 
tiečiai rodo vaidinimą apie mūsų Viešpaties prisikėlimą 
iš kapo“ Todėl jis turįs padėti valstiečiams pasiruošti, 
nes tokius vaidinimus paprastai kuria ir rengia zakris- 
tijonas. Ulenšpygelis nusistebėjo: „Nieko sau, valstie- 
čiai vaidina spektaklius“, o kunigui pasakė: „Čia nėra 
nė vieno mokyto valstiečio. Atsiųskite į pagalbą savo 
šeimininkę. Ji moka skaityti ir rašyti“ Kunigas atsakė: 


„Prašom, kvieskis visus, ką matai esant reikalingą, vyrus 

ir moteris, o mano tarnaitė jau ne kartą yra pasirodžiusi 
tokiame vaidinime“ Kunigo šeimininkei vaidinti labai 
patiko, ji norėjo būti angelu prie kapo, nes atmintinai 
mokėjo tekstą. Ulenšpygelis išsirinko du valstiečius, jis 
pats ir tiedu turėjo suvaidinti tris Marijas. Jis išmokė vie- 
ną valstietį lotyniškų žodžių. Pats kunigas vaidino mūsų 
Viešpatį ir turėjo prisikelti iš kapo. i 

Kai Ulenšpygelis su abiem valstiečiais atėjo prie taria- 
mo kapo (jie buvo apsirengę kaip trys Marijos), tarnaitė, 
vaidinusi angelą, lotyniškai paklausė: „Quem quaeritis? 
Ko ieškote?“ Tada vienas valstietis, pirmoji Marija, atsakė 
taip, kaip Ulenšpygelis jį buvo išmokęs: „Mes ieškome 
senos vienaakės kunigo mergos“ Išgirdusi išsijuokiant iš jos 
akies, šeimininkė labai supyko, iššoko iš kapo ir užsimojo 
abiem kumščiais Ulenšpygeliui į veidą, bet smogė netaik- 
liai ir kliuvo valstiečiui, o jo akis tuoj ištino. Tai pamatęs 
antrasis valstietis vožė kunigo šeimininkei per galvą, net 
plunksnos iš angelo sparnų pabiro. Viską matęs kunigas 
metė prisikėlimo vėliavą ir puolė savo tarnaitei į pagalbą. 
Jis kibo tam valstiečiui į plaukus ir susigrūmė su juo prie 
karsto. Tai pamatė kiti valstiečiai, sulėkė ir sukėlė didžiau- 
sią triukšmą. Kunigas ir jo šeimininkė buvo pargriauti ant 
žemės, abu Marijų vaidintojai taip pat atsidūrė apačioje, o 
valstiečiams teko juos skirti. 

Tuo sąmyšiu pasinaudojęs Ulenšpygelis laiku pasišali- 
no. Jis spruko iš bažnyčios ir į tą kaimą daugiau negrįžo. 
Dievas žino, kur jie rado kitą zakristijoną! 

KETURIOLIKTOJI ISTORIJA. Kaip Ulenspygelis 
Magdeburge paskelbė nuskrisiąs nuo miesto rotušės 


ir kaip išjuokė susirinkusius žioplius 


Praėjus kiek laiko po zakristijono tarnybos, Ulenšpyge- 
lis atvyko į Magdeburgą ir ten prikrėtė daugybę išdaigų. 
Jis taip išgarsėjo, kad visi tik ir kalbėjo apie jo istorijas. 
Garbingiausi miestiečiai paprašė Ulenšpygelio parody- 
ti kokių nors pokštų ir suktybių. Šis pažadėjo nuskristi 
nuo rotušės bokšto. Gandas pasklido visame mieste, ir 
seni, ir jauni subėgo į turgaus aikštę pažiūrėti skrydžio. 
Ulenšpygelis stovėjo rotušės bokšte ir plasnojo ranko- 


mis, vaizduodamas, kad rengiasi skristi. Minia stovėjo 

išpūtusi akis ir išsižiojusi, laukdama, kada jis pakils. Tada 
Ulenšpygelis pradėjo kvatotis ir sušuko: „Maniau, kad 
aš vienas pasaulyje kvailys. Dabar matau pilną miestą 
kvailių. Jeigu jūs man sakytumėte, kad galite skraidyti, 
aš nepatikėčiau. O jūs patikėjote manimi, šelmiu! Kaip 
galėčiau skristi? Juk nesu nei žąsis, nei paukštis. Aš neturiu 
plunksnų, o be plunksnų ar sparnų niekas negali skraidyti. 
Matote, aš jus apgavau. 

Jis apsisuko, nulipo nuo bokšto ir nudrožė sau, palikęs 
visus stovėti. Vieni keikėsi, kiti juokėsi ir sakė: „Tai gudrus 


kvailys, juk teisybę pasakė“ 


PENKIOLIKTOJI ISTORIJA. Kaip Ulenspygelis 
apsimetęs daktaru gydė Magdeburgo vyskupo 


daktarą ir jį apgavo 


Magdeburgo vyskupas buvo Kverfurto grafas, vardu 
Bruno. Jis išgirdo apie Ulenšpygelio nuotykius ir pasi- 
kvietė jį į Gybichenšteino pilį. Vyskupui patiko šelmio 
išdaigos, todėl davė jam drabužių ir pinigų. Dvariškiai 
taip pat jį pamėgo ir kartu krėtė pokštus. 

Vyskupas turėjo daktarą, kuris dėjosi esąs labai mokytas 
ir protingas, bet vyskupo dvariškiai jo nemėgo. Šis dak- 
taras negalėjo pakęsti kvailių. Jis pasakė vyskupui ir jo 


patarėjams: „Pono dvare turėtų būti tik protingi žmonės, 

pusgalviams čia ne vieta“ Riteriai ir dvariškiai bandė 
daktarui paaiškinti, kad tas klystąs, o kam nepatinkan- 
čios Ulenšpygelio kvailystės, galįs jų nesiklausyti, niekas 
neverčia. Daktaras atsikirto: „Kvailiai ieško kvailių, pro- 
tingi — protingų. Jeigu kunigaikščiai rinktųsi protingus 
dvariškius, jie visada matytų tiesą, o jeigu žiūri į kvailius, 
tai ir teišmoksta kvailysčių. Tada kažkas pasakė: „O kas gi 
tie protinguoliai, laikantys save išminčiais? Daugybę tokių 
apgauna kvailys. Kunigaikščiams ir ponams dera visokių 
žmonių turėti savo dvare. Juk su kvailiais nutinka daug 
nuostabių dalykų, o kur yra ponai, ten atsiranda ir kvailių: 
Taigi riteriai ir dvariškiai atėjo pas Ulenšpygelį ir pa- 
kurstė jį iškrėsti kokią nors eibę. Jie su pačiu vyskupu pa- 
žadėjo padėti. Reikėjo daktarui atmokėti už jo pasipūtimą. 
Ulenšpygelis pasakė: „Jei jūs, garbingieji ir riteriai, man 
padėsite - sutinku pamokyti daktarą“ Taip jie ir sutarė. 
Ulenšpygelis išvyko ir keturias savaites keliavo po kraštą 
sukdamas galvą, ką čia iškrėtus daktarui. Surezgęs planą, 
grįžo į Gybichenšteiną. Jis persirengė brangiais drabužiais 
ir pasiskelbė esąs daktaras, nes žinojo, kad vyskupo gydy- 
tojas dažnai serga ir vartoja daug vaistų. Riteriai vyskupo 
gydytojui pranešė, kad atvykęs medicinos mokslus baigęs 
daktaras, išmanantis apie visokius vaistus. Vyskupo gy- 
dytojas Ulenšpygelio nepažino ir nuėjo į užeigą, kur šis 
buvo apsistojęs. Trumpai šnektelėjęs pasikvietė jį į pilį. 
Jie įsikalbėjo ir daktaras pažadėjo apsimetėliui: „Jeigu 
jūs išgydysite mano ligą, dosniai atsilyginsiu“ Ulenšpy- 
gelis atsakė jam tokiais žodžiais, kokiais paprastai kalba 
gydytojai. Tada pasakė norįs vieną naktį pernakvoti jo 

kambaryje, kad galėtų geriau nustatyti ligos priežastį. 
„Aš norėčiau duoti jums šio to prieš miegą išgerti, kad 
gerai išprakaituotumėt. Iš jūsų prakaito ir suprasiu, kokia 
liga kamuoja“ Daktaras leido Ulenšpygeliui miegoti toje 
pačioje lovoje, nes tikėjo viskuo, ką anas sakė. 

Ulenšpygelis uždavė daktarui stiprių laisvinančių vaistų, 
o tas galvojo, kad šie skirti prakaitavimui sukelti. Tada 
Ulenšpygelis paėmė naktipuodį ir pritaisė didžiulę krūvą. 
Puodą su visu turiniu pastatė prie sienos ant lovos krašto 
šalia daktaro. Šis gulėjo prie sienos, o Ulenšpygelis prie. 
krašto. Daktaras buvo nusisukęs į sieną, bet, vos tik įkvėpė 
iš puodo mėšlo dvoko, iš karto atsisuko į Ulenšpygelį. 
Tada Ulenšpygelis tyliai, bet labai smirdinčiai pabezdėjo. 
Daktaras vėl nusigręžė į sieną, tačiau čia nosį rietė smarvė 
iš puodo, todėl turėjo vėl atsisukti į Ulenšpygelį. Taip jis 
kankinosi beveik iki pusiaunakčio. 

Tada pradėjo veikti laisvinantys vaistai, bet taip stipriai 
ir iš karto, kad daktaras nespėjo iššokti iš lovos ir čia pat 
apsidirbo. Ulenšpygelis paklausė: „Kas gi čia, garbusis 
daktare? Jūsų prakaitas nepakenčiamai dvokia. Jis toks 
keistas pažiūrėti, o smarvė siaubinga!“ 

Daktaras gulėjo ir galvojo: „Aš ir pats užuodžiu!“ 
Dvokas gniaužė jam kvapą, vos begalėjo burną praverti. 
Ulenšpygelis tarė: „Gulėkite ramiai, aš atsinešiu žvakę, 
noriu pamatyti, kokia jūsų būklė“ Besikeldamas dar kartą 
stipriai pirstelėjo ir pasakė: „O varge, man silpna, čia 
kalta jūsų liga ir smarvė: Daktaras gulėjo ir jautėsi toks 
bejėgis, kad vos įstengė pakelti galvą. Jis dėkojo Aukščiau- 
siajam, kad Ulenšpygelis pagaliau pasišalino. Dabar bent 

galėjo įkvėpti gurkšnelį oro, nes naktį apsimetėlis laikė 
jį prispaudęs ir neleido keltis, kol gerai neišprakaituos. 

O Ulenšpygelis išsmuko iš kambario ir nuskuodė kuo 
toliau nuo pilies. 

Išaušus daktaras pamatė prie sienos naktipuodį su mėš- 
lu. Jis jautėsi visai prastai, net veidas nuo smarvės atrodė 
pajuodęs. Daktarą aplankę riteriai ir dvariškiai linkėjo labo 
ryto, o tasai vos pajėgė ištarti žodį ir tysojo ant suolo su 
pagalve. Tada dvariškiai pasišaukė vyskupą, ir visi pradėjo 
klausinėti, kaip sekėsi gydytis. Gydytojas atsakė: „Prigavo 
mane šelmis. Maniau, kad jis tikras medicinos daktaras, 
o pasirodė - apgavysčių: Ir išpasakojo viską, kas nutiko. 

Tada vyskupas ir visi dvariškiai parapliupo juoktis. Jie 
kalbėjo: „Teisybę sakėte: nereikia prisileisti kvailio, nes 
su juo susidėjęs ir protingas kvailiu pasidaro. Bet, kaip 
matote, kvailys jums įkrėtė proto. Juk tai buvo Ulenšpy- 
gelis. Jūs nepažinote ir patikėjote kiekvienu žodžiu, o tas 
jus dailiai apmovė. Mes, kurie pakentėme kvailystes, jį 
pažinome, bet nenorėjome jūsų įspėti, nes dėjotės labai 
gudriu. Niekas nėra toks protingas, kad išvengtų kvai- 
lio. Jei kvailių nebūtų, kaip atpažintume protinguosius?“ 
Daktaras tylėjo ir nebedrįso skųstis. 


ŠEŠIOLIKTOJI ISTORIJA. Kaip Ulenšpygelis 
Peinės kaime padėjo sergančiam vaikui išsituštinti 


ir sulaukė didelio dėkingumo 


Gerų ir patikimų vaistų vengiama įsigyti dėl jų kainos, o 
keliaujantiems prekiautojams dažnai sumokama kur kas 
daugiau. Taip atsitiko Hildesheimo vyskupystėje. Kar- 
tą Ulenšpygelis atvyko į vieną užeigą. Šeimininko tuo 
metu nebuvo namuose, bet Ulenšpygelį ten gerai paži- 
nojo. Šeimininkės vaikas sirgo. Ulenšpygelis paklausė, 
kas jam esą ir kokia jo liga. Šeimininkė atsakė: „Vaikas 
negali nueiti ant kėdutės“, jei tai padarytų, pasijustų 


I0 Žodžių žaismas. Vokiškas posakis Zu Stuhl gehen (paž. eiti ant 
kėdutės, t. y. puoduko) reiškia: išsitušstinti. 

geriau“ Ulenšpygelis pasakė: „Tai nesunku padaryti“ 
Moteriškė atsakė, kad jeigu jis sugebėsiąs vaikui padėti, 
gausiąs, ko tik paprašysiąs. Ulenšpygelis atsakė užmo- 
kesčio neimsiąs, nes jam tai vieni niekai: „Luktelėkit 
valandėlę, tuoj viską sutvarkysiu“ 

Moteriškė turėjo darbų lauke ir išėjo. Tuo metu 
Ulenšpygelis pritaisė pasienyje didžiulę krūvą, pasta- 
tė ant jos vaiko kėdutę su skyle ir pasodino ligoniuką. 
Sugrįžusi moteriškė pamatė vaiką sėdintį ant kėdutės ir 
sušuko: „Ak, kas gi tai padarė?“ Ulenšpygelis atsakė: „Aš! 
Jūs sakėte, kad vaikas negali nueiti ant kėdutės, tai aš jį 
pasodinau“ Moteriškė pamatė, kas po kėdute, ir pasakė: 
„Ak, mielas Ulenšpygeli, štai kas buvo vaiko viduriuose! 
Ačiū, kad jam padėjote!“ Ulenšpygelis atsakė: „Dievui 
padedant, aš tokių vaistų nestokoju“ 

Moteriškė pradėjo prašyti, kad ir ją pamokytų gydyti, 
užtai duosianti, ko panorėsiąs, bet Ulenšpygelis pareiškė 
skubąs iškeliauti, o kai sugrįšiąs, pamokysiąs savo meno. 

Jis pasibalnojo arklį ir išjojo į Rozentalį. Tačiau apsigrę- 
žė ir pasuko atgal Peinės link, nusprendęs keliauti į Celę. 
Pakeliui sutiko pusnuogius vaikėzus iš pilies. Jie paklausė 
Ulenšpygelį, iš kur šis keliaująs. Jis atsakė: „Aš atvykstu 
iš Koldingeno"“ Nes matė, kad tie stypso pusnuogiai. Jie 
klausė vėl: „Ei, jeigu tu iš Koldingeno, sakyk, ką liepė 
perduoti žiema?“ Ulenšpygelis atsakė: „Liepė pasakyti, 
kad pati su jumis pakalbės“, — ir nujojo toliau, palikęs 
plikšius stovėti. 

Il Žodžių žaismas. Miesto Koldingen pavadinime pirmasis dėmuo 

reiškia: šaltis (kalt), vok. žemaičių: kold. 

SEPTYNIOLIKTOJI ISTORIJA. Kaip Ulenšpygelis 
špitolėje per dieną be vaistų išgydė visus ligonius 


Kartą Ulenšpygelis atkeliavo į Niurnbergą ir iškabino 
ant bažnyčios ir rotušės durų skelbimus, kad esąs geras 
visų ligų daktaras. Tame mieste buvo nauja špitolė, o 
joje — pilna paliegėlių. Čia buvo saugoma Kristų pervė- 
rusi šventoji ietis ir kitos ypatingos relikvijos. Špitolnin- 
kas mielai būtų atsikratęs klipatų, kad tik būtų galėjęs 
juos pagydyti. Todėl jis atėjo pas daktarą Ulenšpygelį ir 
paklausė, ar šis galįs, kaip skelbiasi, padėti jo ligoniams. 
Už tai žadėjo gerai atsilyginti. Ulenšpygelis sutiko ir pa- 


prašė 200 guldenų. Špitolninkas pažadėjo sumokėti, jei 

tik padėsiąs. Ulenšpygelis atsakė nepaimsiąs nė pfenigio, 
jeigu ligonių nepagydys. Tai labai patiko špitolninkui, ir 
jis davė 20 guldenų avansu. 

Ulenšpygelis su dviem tarnais nuėjo į špitolę, po vieną 
išklausinėjo visus paliegėlius, kokios bėdos juos kamuo- 
jančios, ir kiekvienam prisakė: „Ką tau pasakiau, laikyk 
paslaptyje ir niekam neprasitark“ Tie prisiekė nesakyti nė 
žodžio. O Ulenšpygelis kiekvienam pasakė štai ką: „Išgydy- 
ti ir visus pastatyti ant kojų galima tik vienu būdu: teks kurį 
nors iš jūsų sudeginti, o pelenus duoti išgerti kitiems. Tai 
vienintelė galimybė! Sudeginsiu patį silpniausią, kuris jau 
nebepacina, užtat padėsiu likusiems. Atėjęs su špitolninku, 
aš atsistojęs prie durų garsiai suriksiu: „Kas yra sveikas, 
tegu tuoj pat išeina! Nežiopsok, nes paskutiniajam teks 
už visus sumokėti“: Taip jis pasakė kiekvienam klipatai. 

Visi gerai įsidėmėjo tuos žodžius. Sutartą dieną sušliau- 
žė ligoniai, nepaisydami skaudančių ir sulaužytų kojų, 
nes niekas nenorėjo pasilikti. Kai Ulenšpygelis sušuko, 
visi puolė bėgti, net ir tie, kurie jau dešimtį metų nebuvo 
pakilę iš lovos. Kai špitolė ištuštėjo ir visi buvo lauke, 
Ulenšpygelis paprašė atlyginimo. Jis pasakė turįs skubė- 
ti į kitas vietoves. Dėkingas špitolninkas sumokėjo jam 
pažadėtus pinigus, ir Ulenšpygelis išjojo. 

Tačiau po trijų dienų ligoniai vėl susirinko, guosda- 
miesi savo negaliomis. Špitolninkas paklausė: „Kaip čia 
yra? Juk aš buvau pakvietęs geriausią daktarą! Tas jums 
padėjo, ir jūs visi galėjote vaikščioti“ Tada jie pasisakė 
buvę prigąsdinti: kas paskutinis išeis pro duris, būsiąs 


paverstas pelenais. 

Dabar špitolninkas suprato, kad Ulenšpygelis jį apgavo. 
Bet to ir pėdos buvo ataušusios — gaudyk vėją laukuose. 
"Taip klipatos vėl įsikūrė špitolėje, o pinigai nuėjo šuniui 
ant uodegos. 

AŠTUONIOLIKTOJI ISTORIJA. Kaip Ulenspygelis 
pirko duoną pagal pasakymą: 


kas turi duonos, tas jos gauna” 


Tikėjimas pasotina. Apgavęs špitolninką, Ulenšpygelis 
iškeliavo į Halberštatą. Ten vaikštinėjo po turgų, dairėsi 
ir suprato, kad artinasi žiema. Jis pagalvojo sau: „Nors 
žiema speiguota ir vėjai tokie atšiaurūs, bet dažnai gir- 
dėjai sakant: kas turi duonos, tas jos gauna“ Jis nusipirko 
už du šilingus duonos, atsinešė prekystalį ir pasistatė 


priešais Šventojo Stepono katedrą. Išdėliojęs prekę 


I2 Čia perfrazuota Mt 13,12: Mat kas turi, tam bus duota, ir jis turės 


su pertekliumi, o iš neturinčio bus atimta ir tai, ką jis turi. 


ói 


ant prekystalio, pradėjo krėsti visokiausius pokštus, 
bet staiga atlėkė šuo, čiupo vieną kepalėlį ir nuskuodė 
per šventorių. Ulenšpygelis puolė iš paskos. Tuo metu 
iš kažkur išlindo kiaulė su dešimčia paršelių ir nuvertė 
prekystalį. Kiekvienas gyvulys griebė į nasrus po kepalą, 
ir visi išbėgiojo. 

Ulenšpygelis nusijuokė ir pasakė: „Dabar matau, kad 
neteisingai sakoma: kas turi duonos, tas jos gauna. Aš 
turėjau duonos, bet ją atėmė“ Jis kalbėjo toliau: „O Hal- 
berštate, Halberštate, tu tikrai vertas tokio vardo". Gardus 
tavo alus ir užkandis, bet tavo pinigų kapšeliai pagaminti 
iš kiaulės odos““ Ir vėl patraukė į Braunšveigą. 


3 Miesto pavadinimas yra sudurtinis žodis: Halber (pusiau) ir 
Stadt (miestas). Pusiau čia suprastina kaip pusiau geras, pusiau blogas. 
14 Vokiškas posakis Pinigų kapšeliai pagaminti iš kiaulės odos reiš- 
kia, kad pinigai greit ištirpsta. Čia šis posakis yra aliuzija į tai, kad 
kiaulės išnešiojo jo turtą (duoną). 

DEVYNIOLIKTOJI ISTORIJA. Kaip Ulenšpygelis 
Braunšveige tarnavo pas kepėją ir kepė pelėdas 


su beždžionėmis 


Atvykęs į Braunšveigą, Ulenšpygelis apsistojo „Kepėjo 
užeigoje“. Netoliese gyveno ir pats kepėjas. Jis pasikvie- 
tė Ulenšpygelį į savo namus ir paklausė, kokį amatą šis 
mokąs. Tas atsakė: „Esu kepėjo padėjėjas“ Šeimininkas 
kalbėjo: „Man kaip tik reikia padėjėjo. Ar nori pas mane 
dirbti?“ Ulenšpygelis pasakė: „Sutinku“ Po dviejų die- 
nų kepėjas liepė jam iš vakaro imtis darbo, o rytą pats 
ateisiąs padėti. Ulenšpygelis paklausė: „Ką turiu kepti?“ 


Kepėjas buvo greit užsidegantis, jis supyko ir pasakė: 

„Esi kepėjo padėjėjas ir klausi, ką kepti. O ką visi žmonės 
kepa? Gal pelėdas ir beždžiones markatas?“ Tai pasakęs 
atsigulė miegoti. 

Ulenšpygelis nuėjo į kepyklą, nulipdė iš tešlos pelėdų 
ir beždžionių ir iškepė, kiek tilpo krosnyje. 

Rytą meistras atėjo jam padėti. Bet įėjęs į kepyklą pa- 
matė ne riestainius ir bandeles, o pelėdas ir beždžiones. 
Meistras supyko ir pasakė: „Kad tave kur velniai! Ką čia 
iškepei?“ Ulenšpygelis atsakė: „Tai, ką jūs liepėte, — pe- 
lėdas ir beždžiones markatas“ Kepėjas pyko: „Ką aš su 
tais kvailais kepiniais darysiu? Tokie pyragai niekam tikę, 
niekas jų nepirks!“ Jis čiupo Ulenšpygelį už pakarpos ir 
pasakė: „Sumokėk man už tešlą!“ Ulenšpygelis atsakė: 
„Gerai. O tada galėsiu pasiimti savo kepinius?“ Meis- 
tras atsakė: „Neškis. Kam jie man?! Kas pirks pelėdas ir 
beždžiones!“ 

Taigi Ulenšpygelis sumokėjo kepėjui už tešlą, o savo 
pyragus susikrovė į krepšį ir nusinešė į užeigą „Pas laukinį 
žmogų“. Ulenšpygelis mąstė: „Tu ne kartą galvojai, kad 
nėra tokių keistenybių, kurių negalėtum parduoti Braun- 
šveige“ Buvo Šventojo Mikalojaus išvakarės. Ulenšpygelis 
išsidėliojo prekes prie bažnyčios. Jis pardavė visas pelėdas 
ir beždžiones ir uždirbo daugiau pinigų, negu buvo su- 
mokėjęs kepėjui už tešlą. 

Tai sužinojęs kepėjas labai suirzo. Jis nubėgo prie Šven- 
tojo Mikalojaus bažnyčios, norėdamas, kad Ulenšpygelis 
sumokėtų už sudegintas malkas, bet šis su savo pinigais 
jau buvo dingęs, ir kepėjas liko nieko nepešęs. 

DVIDEŠIMTOJI ISTORIJA. Kaip Ulenšpygelis kieme 


mėnulio šviesoje sijojo miltus 


Keliaudamas per visas žemes, Ulenšpygelis atvyko į Uel- 
ceno kaimą ir vėl pasiprašė darbo pas kepėją. Šis kaip 
tik rengėsi rytojaus kepimui. Jis liepė Ulenšpygeliui per 
naktį išsijoti miltus, kad anksti rytą galėtų pradėti kepti. 
Ulenšpygelis paprašė: „Meistre, duokite šviesos, kad ma- 
tyčiau dirbti“ Kepėjas atsakė: „Neprašyk. Nedaviau žibu- 
nulio šviesoje, taigi ir tu taip daryk“ Ulenšpygelis pasakė: 
„Jeigu jie sijojo mėnulio šviesoje, tai ir aš galiu“ Meistras 


atsigulė į lovą, ketindamas porą valandų nusnūsti. 


65 


Tuo tarpu Ulenšpygelis pasiėmė sierą, iškišo jį pro 
langą į kiemą, kur krito mėnulio šviesa, ir pradėjo sijoti 
miltus ant nušviestos žemės. Kai kepėjas anksti rytą pa- 
kilęs atėjo kepti, Ulenšpygelis vis dar stovėjo prie lango 
ir sijojo. Kepėjas pamatė, kad Ulenšpygelis miltus sijoja 
į kiemą, o visa žemė balta nuo miltų. Jis suriko: „Velniai 
tave rautų! Ką čia darai? Manai, man miltai nekainuoja, 
kad barstai į purvyną?“ Ulenšpygelis atsakė: „Jūs man 
nedavėte žiburio ir liepėte sijoti mėnulio šviesoje. Aš taip 
ir dariau“ Kepėjas kalbėjo: „Aš tau liepiau sijoti mėnuliui 
šviečiant“ Ulenšpygelis atsakė: „Žinoma, meistre, bet kuo 
jūs nepatenkintas? Aš padariau ir viena, ir kita: sijojau 
mėnulio šviesoje ir mėnuliui šviečiant. O išsijojau visai 
nedaug, tik kelias rieškutes. Aš tuoj surinksiu, tai miltams 
labai nepakenks: Kepėjas pasakė: „Ką čia besurinksi! Vis 
tiek nebetiks tešlai ir kepti jau vėlu“ Ulenšpygelis tarė: 
„Meistre, duosiu gerą patarimą. Mes iškepsime ne vėliau 
už kaimyną. Jo tešla jau pakilo kubile. Jei norite, tučtuojau 
ją atnešiu, o mūsų miltus jam padėsiu: 

Meistras supyko ir pasakė: „Kad tave giltinė, šelmi! 
Tegu man nuostolius atlygins vagis iš kartuvių", bet kai- 
myno tešlos neliesk: - „Gerai“, - pasakė Ulenšpygelis, 
išėjo iš namų ir nukulniavo prie kartuvių. Ten rado nuo 
virvės nutrūkusį vagies lavoną. Užsivertė jį ant pečių, 
atitempė į kepėjo namus ir tarė: „Štai atnešu vagį iš kar- 
tuvių. Nesuprantu, kam jums to reikia? Aš neturėčiau 


kur dėti: Kepėjas supyko: „O daugiau nieko neatnešei?“ 


i5 Vokiečių amatininkų keiksmažodis. 

Ulenšpygelis atsakė: „Jei būčiau radęs daugiau, būčiau 
visus atnešęs: Kepėjas visai įširdo ir rūsčiai pasakė: „Tu 
apvogei rotušės teismą, nes apiplėšei kartuves. Aš viską 
pranešiu burmistrui, tada pažiūrėk, kas bus!“ Šeimininkas 
išėjo iš namų ir pasuko į turgavietę, o Ulenšpygelis nusekė 
iš paskos. Kepėjas labai skubėjo ir žengė nesidairydamas, 
nė nenutuokdamas, kad yra sekamas. Turguje vaikštinėjo 
burmistras. Kepėjas priėjo prie jo ir norėjo skųstis. Čia 
vikriai prišoko Ulenšpygelis, ir kai tik šeimininkas pradėjo 
kalbėti, išvertė akis, kiek galėdamas. Pamatęs Ulenšpygelį, 
meistras taip įniršo, kad net pamiršo, ką norėjo sakyti, 
ir piktai sušuko: „Ko čia spigini?“ Ulenšpygelis atsakė: 
„Aš darau, ką liepėte: žiūriu, kaip jūs mane apskundžiate 
burmistrui. Norėdamas gerai pamatyti, turiu labai ati- 
džiai žiūrėti: Kepėjas pasakė: „Dink iš mano akių! Tu 
esi šelmis!“ Ulenšpygelis tarė: „Mane dažnai taip vadina. 
O jeigu sakote, kad esu jūsų akyse, tai užsimerkite, aš 
išlįsiu pro jūsų nosį: 

Tuo metu burmistras nuėjo sau, nes matė, kad tai tuš- 
čios kalbos. Ulenšpygelis dar paklausė kepėją: „Meistre, 
kada pradėsime kepti? Saulė jau nebešviečia: Ir nudrožė, 
palikęs jį vieną. 

DVIDEŠIMT PIRMOJI ISTORIJA. Kaip Ulenšpygelis 
mėgo sartus arklius ir nenorėjo būti su vaikais 


Ulenšpygelis mėgo būti tarp žmonių, tačiau gyvenime 
buvo trys dalykai, kurių jis vengė. Pirma, niekada nesė- 
do ant širmo arklio, o rinkdavosi tik sartus, nors dėl 
to iš jo visi šaipėsi. Antra, nesmagiai jautėsi su vaikais, 
nes šie labiau patraukdavo dėmesį. O trečia, jis nemė- 
go apsistoti per daug dosnaus šeimininko užeigoje, nes 
savo turto netausojantį šeimininką laikė kvailiu, o iš 


tokios užeigos svečių nėra ko gero tikėtis ir pan. Be to, 


I6 Vokiečių kalboje posakis Auf einem fablen Pferde reiten (Ant sar- 
to žirgo joti) reiškia meluoti arba išsisukinėti pagautam meluojant. 

Ulenšpygelis visada persižegnodavo prieš sveikus pusry- 
čius, patyręs didelį džiaugsmą ir prieš gausias išgertuves. 
Sveikas maistas, jo manymu, galėjo būti ir vien daržovės. 
Dar jis žegnojosi prieš gerdamas vaistus, nes jie, nors ir 
teikia sveikatą, yra ligos ženklas. Didžiausia laimė, pagal 
jį, kai nuo stogo nukrenta akmuo ar lūžta lubų sija, nes 
tada sakoma: „Būčiau aš ten stovėjęs, būtų mane akmuo 
ar sija užmušę. Tai man didžiausia laimė“ Tačiau tokios 
laimės jis nelaukė. Stipriausias gėrimas, pasak jo, esąs 
vanduo, nes įstengia pasukti didžiulius malūno ratus, o 


nelaimėlis jame galįs ir savo mirtį rasti. 


DVIDEŠIMT ANTROJI ISTORIJA. Kaip Ulenšpygelis 
nusisamdė Anbalto grafui vartų sargybiniu, 


ir kai puldavo priešai — jis nepūsdavo trimito, 
o kai nepuldavo — pūsdavo 


Neilgai trukus Ulenšpygelis atkeliavo pas Anhalto grafą 
ir nusisamdė vartų sargybiniu. Grafas turėjo daugybę 
priešų, todėl miestelyje ir pilyje tuo metu laikėsi daug 
riterių ir dvariškių, kuriuos reikėjo kasdien maitinti. 
Bet jis pamiršo bokšte stovintį Ulenšpygelį ir nenu- 
siuntė jam pietų. Atsitiko taip, kad tą pačią dieną prie 
miestelio ir pilies pasirodė priešai, jie pagrobė ir išsivarė 
grafo karves. Ulenšpygelis tysojo bokšte, pro langelį viską 


matė, bet pavojaus neskelbė — nei trimitavo, nei šaukė. 

Kai priešai pradėjo tyčiotis iš grafo, ragindami juos vytis, 
tarnai pamatė pro bokšto langelį išlindusį besijuokiantį 
Ulenšpygelį. Grafas jam sušuko: „Ko riogsai lange ir ne- 
duodi ženklo?“ Ulenšpygelis iš viršaus atsiliepė: „Iki pietų 
aš nešūkauju ir nešokinėju: Grafas jam suriko: „Ar tu 
nešauksi pavojaus"'?“ — „O kam šaukti, juk čia ir taip pilna 
priešų, tik kai kurie jau dingo su karvėmis. Jeigu prišauksiu 
dar daugiau priešų, jie jus užmuš“ Tuo ir pasibaigė. 

Grafas su gynėjais pasivijo priešą ir susigrūmė. Bet ir 
vėl pamiršo pamaitinti Ulenšpygelį. Atgal grafas grįžo 
patenkintas, nes atkovojo savo galvijus. Iš karto liepė juos 
paskersti, o mėsą iššutinti ir iškepti. Ulenšpygelis stypsojo 
bokšte ir galvojo, kaip čia gavus gardų kąsnelį. Jis palaukė, 
kol visi sės valgyti, tada pradėjo trimituoti ir rėkti: „Priešai 
puola!“ Grafas su saviškiais pašoko nuo stalo, ant kurio 
jau garavo maistas. Visi apsitaisė šarvais, čiupo ginklus ir 
nuskubėjo prie vartų, kad galėtų plynoje vietoje susirungti. 
Tuo tarpu Ulenšpygelis skubiai nusileido iš bokšto, griebė 
nuo grafo stalo šutintą mėsą, kepsnius ir viską, ko panorė- 
jęs, tada vėl greitai įkopė į bokštą. Raiteliai ir pėstininkai, 
išskubėję pro vartus, nepamatė jokio priešo ir pradėjo kal- 
bėri: „Tai sargybinio pokštai“, - ir sugrįžo atgal. 

Grafas sušuko Ulenšpygeliui: „Ar tau protas pasimai- 
šė?“ Ulenšpygelis atsakė: „Aš nesu klastingas, bet badas 
ir bėda išgalvoja gudrybę“ Grafas paklausė: „Kodėl tu 
paskelbei pavojų, kai nebuvo jokio priešo?“ Ulenšpygelis 
atsakė: „Todėl, kad nesant priešų turėjau šauktis pavojų“ 


17 Žodžių žaismas. Frazė Feinde anblasen (vok.) turi dvi reikšmes: ;ri- 
mito garsais įspėti [apie pasirodžiusį priešą | ir trimituojant kviesti (priešą |. 

Tada grafas tarė: „Iu blogai darai. Kai puola priešai, ne- 
puti trimito, o kai jų nėra — pradedi pūsti. Tai išdavys- 
tė. Grafas atleido Ulenšpygelį ir jo vieton pasamdė kitą 
sargybinį. 

Dabar Ulenšpygeliui teko žygiuoti su pėstininkais. Tai 
jam visiškai nepatiko, būtų mielai iškeliavęs, kur akys 
mato, bet nenorėjo gėdingai sprukti. Kai visi puldavo į 
mūšį, jis stengdavosi atsilikti ir paskutinis išeidavo pro 
vartus. Grumtynėms pasibaigus, visi grįždavo į pilį, o 
Ulenšpygelis jau pirmas būdavo prie vartų. Grafas paklau- 
sė, kaip čia yra, kad puolant jis visada paskutinis, o grįžtant 
iš mūšio — pirmas. Ulenšpygelis atsakė: „Nepykite, pone. 
Kai jūs su savo dvariškiais valgėte, aš stovėjau bokšte ir ri- 
jau seilę, todėl netekau jėgų. Kad galėčiau pirmas pasitikti 
priešą, turiu skubėti atbėgti pirmas prie stalo ir pakilti nuo 
jo paskutinis, kad jėgos sugrįžtų. Tada priešui užpuolus 
būsiu ir pirmas, ir paskutinis: 

Grafas pasakė: „Matau, kad tu nori tik bokšte kiurkso- 
ti, o ne man tarnauti. Ulenšpygelis atsakė: „Kiekvienas 
mielai atlieka, kas jam priklauso“ Grafas tarė: „Atleidžiu 
tave iš tarnybos“, - ir liepė jam nešdintis. Ulenšpygelis tik 
apsidžiaugė, nes jam visai nepatiko be perstojo kariauti. 

DVIDEŠIMT TREČIOJI ISTORIJA. Kaip Ulenśpygelio 
arklys buvo pakaustytas auksinėmis pasagomis, 
o užmokėjo Danijos karalius 


Ulenšpygelis pasidarė toks meistriškas apgavikas, kad 
garsas pasiekė daugelį kunigaikščių ir ponų, apie jį buvo 
pasakojamos visokiausios istorijos. Ponams ir kunigaikš- 
čiams šelmis patiko, jie dovanojo drabužių, arklį, pini- 
gų ir maisto. Kartą Ulenšpygelis atkeliavo pas Danijos 
karalių. Šis labai apsidžiaugė ir paprašė iškrėsti ką nors 
linksmo, o už tai pažadėjo pakaustyti arklį pačiomis ge- 
riausiomis pasagomis. Ulenšpygelis paklausė, ar karalius 
neatsisakysiąs savo žodžių. Karalius patikino, kad paža- 


dą tikrai įvykdys. 


Ulenšpygelis nujojo pas auksakalį ir liepė pakalti 
arkliui auksines pasagas su sidabrinėmis vinimis. Tada 
nukulniavo pas karalių ir paprašė apmokėti. Karalius 
sutiko ir liepė raštininkui atskaičiuoti pinigus. Raštinin- 
kas galvojo, kad užmokėti reikės paprastam kalviui. Bet 
Ulenšpygelis jį nuvedė pas auksakalį, o šis paprašė šimto 
daniškų markių. Raštininkas nenorėjo mokėti, nuėjo pas 
karalių ir viską papasakojo. 

Karalius liepė pakviesti šelmį ir paklausė jo: „Ulenšpy- 
geli, kodėl užsisakei tokias brangias pasagas? Jeigu aš su- 
galvočiau taip pakaustyti savo arklius, turėčiau parduoti 
visą šalį su visais žmonėmis. Aš nesakiau tau kaustyti auk- 
sinėmis pasagomis: Ulenšpygelis atsakė: „Maloningiausias 
karaliau, liepėte pasirinkti pačias geriausias pasagas, o aš 
turėjau vykdyti jūsų įsakymą. Pamaniau, kad nėra nieko 
geresnio už sidabrą ir auksą: Tada karalius pasakė: „Tu man 
patinki, šelmi. Padarei, kaip buvau liepęs“ Jis nusikvatojo 
ir liepė sumokėti už pasagas šimtą markių. 

Tada Ulenšpygelis nulupo auksines pasagas, pakaldino 
savo arklį paprastomis geležinėmis ir liko tarnauti pas 
karalių iki jo mirties. 

DVIDEŠIMT KETVIRTOJI ISTORIJA. Kaip Ulenšpygelis 
apmovė Lenkijos karaliaus juokdarį 


Lenkijos karalius, kilmingasis kunigaikštis Kazimieras! 


turėjo juokdarį, mokėjusį gudriausių pokštų ir apga- 
vysčių ir puikiai griežusį smuiku. Kartą Ulenšpygelis 
aplankė Lenkijos karalių. Šis buvo daug girdėjęs apie 
Ulenšpygelį ir mielai suteikė jam pastogę. Karaliui jau 


seniai magėjo pačiam pamatyti ir išgirsti tą šelmį. Tačiau 


i8 "Turimas galvoje Kazimieras Jogailaitis, Lietuvos didysis kuni- 
gaikštis (1440-1492), Lenkijos karalius (1447-1492). Buvo vedęs 
Vokietijos imperatoriaus Albrechto Habsburgiečio dukterį. Pirmojo 
Prūsijos valdovo Albrechto Brandenburgiečio senelis. 

jis mėgo ir savo juokdarį. Ir štai du juokdariai susitiko. 
Atsitiko taip, kaip tame priežodyje: vieniems namams 
dviejų kvailių per daug. 

Karaliaus juokdarys negalėjo pakęsti Ulenšpygelio, o 
šis, savo ruožtu, nė nemanė nusileisti. Karalius tai pa- 
stebėjo ir įsakė abiem prisistatyti jo menėje. Jis pareiš- 
kė: „Kuris iš judviejų iškrės pokštą, kurio kitas negalės 
pakartoti, tą aprengsiu naujais drabužiais ir dar pridėsiu 
dvidešimt guldenų. Pokštą turite iškrėsti dabar mano 
akivaizdoje: 

Abu pasitelkė visą išmonę ir pradėjo krėsti kvailystes, 
vaipėsi, kalbėjo keisčiausius dalykus, norėdami pralenkti 
vienas kitą. Tačiau ką padarydavo karaliaus juokdarys, tą 
lengvai pakartodavo Ulenšpygelis, o ką krėtė Ulenšpy- 
gelis, tą pamėgdžiojo ir juokdarys. Karalius su riteriais 
kvatojo, jiems tai buvo smagi pramoga. Visiems rūpėjo, 
kuris laimės drabužius ir dvidešimt guldenų. 

Ulenšpygelis galvojo sau: „Dvidešimt guldenų ir nauji 
drabužiai geras daiktas, dėl to padarysiu ir tai, ko nelabai 
mėgstu. Jis puikiai matė, kad karalius nė vienam neteikia 
pirmenybės ir jam nesvarbu, kas laimės dovanas. Ulenšpy- 
gelis nuėjo į menės vidurį, pasikėlė drabužius ir pritaisė 
didžiulę krūvą. Tada pasiėmė šaukštą, padalino mėšlą į dvi 
lygias dalis, pakvietė savo varžovą ir pasakė: „Eikš, kvaily, 
ir padaryk tai, ką aš darysiu“ Jis paėmė šaukštą, pakabi- 
no pusę mėšlo ir suvalgė, tada padavė šaukštą karaliaus 
juokdariui ir pasakė: „Še, suvalgyk antrą pusę! Tada tu 
pridaryk krūvą, padalink pusiau ir aš pusę suvalgysiu: 


Karaliaus juokdarys atsakė: „Nesulauksi, velnio išpera! 

Geriau visą gyvenimą vaikščiosiu nuogas, bet nevalgysiu 
nei tavo, nei savo mėšlo!“ 

Taip Ulenšpygelis laimėjo juokdarių varžybas. Karalius 
padovanojo jam naujus drabužius ir davė dvidešimt gul- 
denų. Ulenšpygelis pasiėmė karališkas dovanas ir išjojo. 

DVIDEŠIMT PENKTOJI ISTORIJA. Kaip Ulenšpygeliui 
buvo uždrausta pasirodyti Liuneburgo kunigaikštystėje 


ir kaip jis lindėjo arklio viduriuose 


Liuneburgo žemėje, Celės mieste Ulenšpygelis buvo 
iškrėtęs įžūlų pokštą. Todėl Liuneburgo kunigaikštis 
uždraudė jam pasirodyti tame krašte, o jei būsiąs pama- 
tytas, būsiąs sučiuptas ir pakartas. Tačiau Ulenšpygelis 
nevengė tos žemės. Jeigu jam buvo pakeliui, tai ir jojo, ir 
pėsčias per ją keliavo, kada tik sugalvojo. 

Kartą jodamas per Liuneburgo žemę Ulenšpygelis su- 
tiko kunigaikštį. Atpažino jį ir pagalvojo: „Juk tai ku- 


nigaikštis, jei imsi bėgti, riteriai tave pavys savo žirgais, 

nutemps nuo arklio, o tada prisiartins įpykęs kunigaikštis 
ir lieps pakarti ant šakos“ Daug negalvojęs, šoko nuo 
arklio ir perrėžė jam pilvą. Tada išvertė lauk vidurius, o 
pats įlindo į vidų. 

Kai kunigaikštis su savo riteriais jojo pro tą vietą, kur 
Ulenšpygelis lindėjo arklio kūne, palydovai pasakė kuni- 
gaikščiui: „Pažvelkite, pone, štai ten stovi Ulenšpygelis, 
užsidėjęs arklio išnarą Kunigaikštis prijojo arčiau ir pa- 
klausė: „Ar čia tu, Ulenšpygeli? Ką veiki šitoje dvėselie- 
noje? Ar pamiršai, kad uždraudžiau tau įkelti koją į mano 
žemes ir pažadėjau pakarti, jei pamatysiu?“ Ulenšpygelis 
atsiliepė: „O maloningiausias pone kunigaikšti, pagailėkite 
manęs. Juk aš nepadariau tiek blogo, kad turėčiau būti 
pakartas: Kunigaikštis paliepė: „Nagi išlįsk, įrodyk, kad 
esi nekaltas! Ir paaiškink, kodėl ant tavęs arklio išnara“ 
Ulenšpygelis iškišo galvą ir tarė: „Maloningiausias ir pra- 
kilniausias kunigaikšti! Esu labai susikrimtęs, kad patekau 
jūsų nemalonėn, ir labai bijau bausmės. Bet esu girdėjęs 
sakant, kad kiekvienas saugus savo keturiuose kampuose" 

Kunigaikštis pradėjo juoktis ir paklausė: „Ar tu dau- 
giau neįžengsi į mano žemes?" Ulenšpygelis atsakė: „Kaip 
panorės jūsų kunigaikštiškoji malonybė. Kunigaikštis 
nujodamas pasakė: „Būk, koks esi“ 

Ulenšpygelis tučtuojau iššoko iš negyvo arklio ir kalbėjo: 
„Ačiu tau, mielas arkly, tu išgelbėjai man gyvybę ir leidai 
susigrąžinti kunigaikščio malonę. Pasilik čia. Tegu geriau 


tave, o ne mane lesa varnai“ Ir pėsčiomis nukulniavo toliau. 


19 Vokiečių Viduramžių teisėje buvo teiginys, kad privatus asmens 
būstas (metaforiškai: keturi kampai) yra neliečiamas. Čia keturios ar- 
klio kojos yra aliuzija į keturis namo kampus. 

DVIDEŠIMT ŠEŠTOJI ISTORIJA. Kaip Ulenšpygelis 
Liuneburge nusipirko iš valstiečio pilną karutį 


žemės ir ant jos sėdėjo 


Neilgai trukus Ulenšpygelis grįžo į Liuneburgo apylin- 
kes ir pasuko į kaimą prie Celės miesto laukti prajojan- 
čio kunigaikščio. Tuo metu laukuose triūsė valstietis. 
Ulenšpygelis buvo įsigijęs naują arklį ir turėjo karutį. 
Jis paklausė valstiečio, kieno esanti ši žemė. Valstietis 
atsakė: „Tai mano žemė, aš ją paveldėjau“ Tada Ulenšpy- 
gelis paklausė, kiek valstietis prašytų už pilną karutį 
savo žemės. Šis pasakė: „Paimčiau šilingą“ Ulenšpyge- 


lis sumokėjo šilingą smulkiais, prisikrovė pilną karutį 

žemės, sėdo ant jos ir nuvažiavo į Celės pilį prie Alerio 
upės. 

Jodamas pro šalį kunigaikštis pamatė Ulenšpygelį sė- 
dintį karutyje, iki pečių įsiraususį į žemę. Kunigaikštis 
supyko: „Ulenšpygeli, aš uždraudžiau tau pasirodyti mano 
žemėje. Juk žadėjau liepti pakarti, jei pamatysiu: Ulenšpy- 
gelis atsakė: „Maloningasai pone, aš net neprisiliečiau 
prie jūsų žemės, aš sėdžiu savo žemėje, kurią nusipirkau 
už vieną šilingą. Ją man pardavė valstietis, pasakęs, kad tai 
jo paveldėta žemė: Kunigaikštis paliepė: „Dink su savo 
žeme iš mano valdų ir daugiau nesirodyk, kitaip liepsiu 
tave pakarti kartu su arkliu ir karučiu!“ 

Ulenšpygelis išlipo iš karučio, šoko ant arklio ir išjojo 
iš to krašto. O karutį paliko stovėti priešais pilį. Taigi 
Ulenšpygelio valdos dar tebelaukia prie tilto. 

DVIDEŠIMT SEPTINTOJI ISTORIJA. Kaip Ulenspygelis 
tapė portretus Heseno markgrafui ir sakė, 
kad juos gali matyti tik gimusieji santuokoje 


Daug pokštų Ulenšpygelis prikrėtė Heseno apylinkėse. 
Išmaišęs skersai ir išilgai Saksonijos žemę, jis jau buvo 
visiems žinomas ir nebegalėjo iš savo išdaigų pramis- 
ti. Taigi išvyko į Heseno žemę ir prisistatė Marburgo 
landgrafo pilyje. Ponas paklausė, kokio amato jis mo- 
kąs. Ulenšpygelis atsakė: „Maloningiausias pone, aš esu 
menininkas“ Landgrafas apsidžiaugė pagalvojęs, kad 
Ulenšpygelis išmanąs magiją ir nutuokiąs apie alchemi- 
ją. Grafas labai domėjosi alchemija. Taigi jis paklausė 

Ulenšpygelio, ar šis esąs alchemikas. Ulenšpygelis atsa- 
kė: „Ne, maloningiausias pone. Aš esu dailininkas, pa- 
garsėjęs daugelyje žemių, nes mano paveikslai daug pui- 
kesni už kitų“ Landgrafas liepė: „Parodyk mums savo 
darbus!“ Ulenšpygelis atsakė: „Tučtuojau, maloninga- 
sis pone: Jis turėjo keletą ant drobės tapytų paveikslų, 
kuriuos buvo nusipirkęs Flamandijoje, ištraukė juos iš 
maišo ir parodė landgrafui. Ponui paveikslai labai pa- 
tiko, ir jis paklausė: „Mielas meistre, kiek jūs prašytu- 
mėte, jei ištapytumėte mūsų menėje Heseno landgrafų 
portretų galeriją? O kaip jūs susipažinote su Vengrijos 
karaliumi ir kitais kunigaikščiais ir ponais, ar ilgai su 
jais bendravote? Ar galėtumėte mums nutapyti dar gra- 
žesnių paveikslų negu kitiems?“ Ulenšpygelis atsakė: 
„Maloningasis pone, jums leidus, paprašysiu keturių 
šimtų guldenų“ Landgrafas pasakė: „Sutinku, meistre. 
Už gerą darbą pažadu gerai atlyginti ir dar pridėsiu pui- 
kią dovaną“ 

Taigi Ulenšpygelis ėmėsi darbo. Jis paprašė landgra- 
fo šimto guldenų avansu, kad galėtų nusipirkti dažų ir 
pasamdyti pagalbininkų. Kai Ulenšpygelis su trimis pa- 
galbininkais susiruošė dirbti, paprašė landgrafo niekam 
neleisti įkelti kojos į menę, kad netrukdytų jam kurti, tik 
padėjėjams. Landgrafas pažadėjo. 

Tada Ulenšpygelis pasišaukė padėjėjus ir susitarė, kad 
tie tylėsią ir netrukdysią jam daryti, ką sumanęs. Dirbti 
jiems nereikėsią, o atlyginimą gausią. Visas jų užsiėmimas 
būsiąs žaisti šaškėmis ir šachmatais. Padėjėjams patiko 


mintis gauti pinigų už nieką. 


Praėjo beveik keturios savaitės, ir grafas panoro suži- 
noti, kaip sekasi meistrui su pagalbininkais, ir ar tikrai 
paveikslai bus tokie pat puikūs kaip anie, kuriuos buvo 
rodęs. Jis pasakė Ulenšpygeliui: „Mielas meistre, mes labai 
norėtume pamatyti jūsų darbą. Ar jau galima apžiūrėti 
paveikslus?“ Ulenšpygelis atsakė: „Mielai, maloningasis 
pone, tik turiu jūsų malonybę įspėti: jeigu jūsų malony- 
bės palydoje bus nesantuokoje gimęs asmuo, jis mano 
paveikslų nematys“ Landgrafas atsakė: „Meistre, juk tai 
puiku“ Visi patraukė į menę. Sieną, ant kurios turėjo ka- 
bėti paveikslai, Ulenšpygelis buvo uždengęs plačia linine 
drobe. Jis praskleidė drobę ir baksnojo lazdele į tuščią 
sieną pasakodamas: „Matote, maloningasis pone, šitas 
vyras yra pirmasis Heseno landgrafas, kilęs iš Italijos. Jis 
buvo vedęs Bavarijos kunigikštienę, turtingojo Justiniano, 
vėliau tapusio imperatoriumi, dukterį. Žiūrėkite, malo- 
ningasis pone, jiems gimė Adolfas. Adolfo sūnus buvo 
Vilhelmas Juodasis, jo palikuonis - Liudvikas Pamaldusis 
ir taip toliau iki jūsų kunigaikštiškosios malonybės. Tikrai 
žinau, kad niekas negalės papeikti mano darbo, jis toks 
meniškas ir išraiškingas, o spalvos tiesiog nuostabios. 
Landgrafas matė tik baltą sieną ir galvojo sau: „Jeigu aš 
esu nesantuokinis vaikas, tai nieko ir nematau, tik baltą 
sieną“ Bet norėdamas išsaugoti orumą pasakė: „Mielas 
meistre, jūsų darbas mums patinka, tačiau mes nelabai 
suprantame meną ir negalime tinkamai įvertinti“ Tai 
pasakęs, paliko menę. 

Kai grafas grįžo pas savo kunigaikštienę, ši paklausė: 


„Ak, malonusis pone, ką gi piešia jūsų laisvasis meninin- 


kas? Ar matėte jo darbus, kaip jie jums patiko? Aš juo 
nelabai pasitikiu, jis panašus į apgaviką“ Šis atsakė: „Miela 
žmona, jo darbai man labai patinka, bet jau pakaks tų 
paveikslų“ — „Malonusis pone, ar galėtume ir mes juos 
pamatyti?“ — „Taip, jei tik meistras neprieštaraus: 

Kunigaikštienė liepė pakviesti Ulenšpygelį ir pareiškė 
pageidavimą apžiūrėti paveikslus. Ulenšpygelis jai pasakė 
tą patį, kaip ir grafui: nesantuokoje gimę asmenys negalį 
matyti jo darbų. Tada ponia su aštuoniomis freilinomis 
ir dvaro juokdare nuėjo į menę. Ulenšpygelis kaip ir aną 
kartą praskleidė uždangą ir papasakojo poniai apie land- 
grafo protėvius, visus iš eilės. Tačiau kunigaikštienė ir frei- 
linos nepasakė nė žodžio, nei gyrė paveikslus, nei peikė. 
Kiekviena būgštavo esanti nesantuokinė duktė iš tėvo ar 
motinos pusės. Pagaliau juokdarė prašneko: „Mieliausias 
meistre, aš nematau jokių paveikslų, ar tai reiškia, kad 
esu nelemtas mergos vaikas?“ Ulenšpygelis pagalvojo: 
„Blogai, kai kvailiai teisybę šneka, teks keliauti iš čia“ Bet 
girdėtus žodžius nuleido juokais. 

Kunigaikštienė sugrįžo pas vyrą, šis paklausė, kaip jai 
patikę paveikslai. Ji atsakė: „Malonusis pone, man jie 
patiko taip pat, kaip ir jums. Bet mūsų juokdarei jie visai 
nepatiko. Ji pasakė nematanti jokių paveikslų, tai patvir- 
tino ir freilinos. Manau, kad sukčius bus mus apgavęs“ 
Kunigaikštis įdėmiai klausėsi ir pagalvojo, ar tik nebus 
buvęs ir pats apgautas. Bet liepė pasakyti Ulenšpygeliui, 
kad tęstų darbą ir jį užbaigtų, nes paveikslus norį apžiūrėti 
visi dvariškiai. Kunigaikštis tikėjosi gausiąs progą sužinoti, 


kas iš jo riterių manosi esąs nesantuokinis vaikas. Taip 


ištirsiąs teisybę apie savo dvariškius. Tuo tarpu Ulenšpy- 
gelis nuėjo pas savo padėjėjus ir pasakė, kad atleidžia juos 
iš darbo. Jis paprašė rentmeisterio dar šimto guldenų ir 
juos gavęs iškeliavo. 

Kai kitą dieną landgrafas pasiteiravo savo meistro, jo jau 
nė kvapo nebuvo. Tada kunigaikštis su visais dvariškiais 
nuėjo į menę, jam rūpėjo, ar kas nors matys ant sienos pa- 
veikslus. Bet niekas nepasisakė ką nors matantis. Kadangi 
visi tylėjo, landgrafas pasakė: „Dabar suprantu, kad mus 
visus apgavo. Buvau pasižadėjęs niekada neturėti reikalų 
su Ulenšpygeliu, bet jis pats pas mus atvyko. Du šimtai 
guldenų nuėjo vėjais. Jis yra nepataisomas apgavikas, todėl 
draudžiu jam pasirodyti mūsų valdose: 

Ulenšpygelis iškeliavo iš Marburgo ir daugiau nesiėmė 
dailininko amato. 

DVIDEŠIMT AŠTUNTOJI ISTORIJA. Kaip Ulenšpygelis 
Čekijoje, Prahos universitete, dalyvavo moksliniuose 
disputuose ir laimėjo 


Iš Marburgo Ulenšpygelis patraukė į Čekiją, Prahą. 
Tuo metu ten dar gyveno geri krikščionys“, Viklifas?! 
iš Anglijos dar nebuvo Čekijoje paskleidęs eretikystės, 
kurią toliau išplatino Janas Husas? Čia Ulenšpygelis 


20 Turima galvoje: katalikai. 

2 Džonas Viklifas (John Wycliff, apie 1328-1384), Oksfordo uni- 
versiteto teologijos profesorius, Reformacijos pradininkas Anglijoje, 
1377 m. Katalikų Bažnyčia pasmerkė jo mokymą. 1415 m. jis pa- 
skelbtas eretiku. 

22 Janas Husas (Jan Hus, apie 1369-1415), Prahos universiteto rek- 
torius, teologas, Reformacijos ideologas Čekijoje, skleidęs Džono Vi- 
klifo mokymą. Buvo paskelbtas eretiku ir 1415 m. sudegintas ant laužo. 

apsimetė garsiu mokslininku, sugebančiu atsakyti į su- 
dėtingus klausimus, kurių negali įveikti kiti mokslinin- 
kai. Tai jis parašė ant popieriaus lapų, kuriuos iškabino 
ant bažnyčios durų ir prie studentų bendrabučių. Širai 
labai nepatiko rektoriui, studentams, daktarams ir ma- 
gistrams. Visi susirinko pasitarti, ko paklausti Ulenšpy- 
gelį, kad negalėtų atsakyti. Jei jis susimausiąs, bus galima 
pagrįstai sugėdinti išsišokėlį. 

Jie sutarė ir nusprendė, kad būsią teisinga jį pamoky- 
ti, o klausimus pateikti pasiūlė rektoriui. Ulenšpygeliui 
per pasiuntinį buvo pranešta, kad jis turįs rytojaus dieną 
atvykti ir prieš visą universiteto bendruomenę atsakyti į 
raštu pateiktus klausimus, taip būsiąs patikrintas ir gal- 
būt pripažintas jo mokytumas. Kitaip jis nebus laikomas 
mokslininku. Ulenšpygelis atsakė pasiuntiniui: „Pranešk 
savo ponams, kad aš atvyksiu ir, tikiuosi, pasirodysiu gar- 
bingai kaip visada“ 

Kitą dieną susirinko visi daktarai ir mokslininkai. Tada 
pasirodė Ulenšpygelis, jis atsivedė užeigos šeimininką, 
keletą miestiečių ir guvių vaikinų, kurie reikalui esant 
padėtų apsiginti, nes baiminosi būti užpultas studentų. 
Kai Ulenšpygelis pasirodė, jam buvo liepta užlipti ant 
pakylos ir atsakinėti į klausimus. 

Pirmasis rektoriaus klausimas buvo toks: pasakyti, kiek 
vandens yra jūroje, ir savo žodžius pagrįsti. Jei neatsaky- 
siąs ir neįrodysiąs, būsiąs apšauktas nemokša apsimetėliu 
ir nubaustas. Ulenšpygelis gudriai atsakė į šį klausimą: 
„Garbingasis rektoriau, sustabdykite vandenis, iš visų pu- 


sių tekančius į jūrą. Tada aš išmatuosiu vandenį jūroje, 


pateiksiu įrodymus ir teisingą atsakymą, o tai padaryti 
nesunku: Rektorius negalėjo sustabdyti upių, taigi ne- 
bereikalavo atsakymo. 

Rektorius stovėjo sugėdintas ir pateikė kitą klausimą: 
„Pasakyk, kiek dienų praėjo nuo Adomo laikų iki šian- 
dienos?“ Ulenšpygelis atsakė trumpai: „Lygiai septynios 
dienos. Kai tos praeina, prasideda kitos septynios ir taip 
iki pasaulio pabaigos: 

Tada rektorius uždavė trečią klausimą: „Dabar pasakyk 
man, kur yra žemės vidurys?“ Ulenšpygelis atsakė: „Jis 
yra čia. Ši vieta yra kaip tik pats žemės vidurys. Liepkite 
išmatuoti su virve, ir jei nors per šiaudelį būsiu apsirikęs, 
prisipažinsiu suklydęs“ Rektorius verčiau nutylėjo, bet 
neliepė matuoti žemės. 

Visai supykęs, jis davė ketvirtą klausimą: „Pasakyk, koks 
atstumas nuo žemės iki dangaus?“ Ulenšpygelis atsakė: 
„Visai netoli. Kai danguje kalbama arba šaukiama, puikiai 
girdisi apačioje. Užlipkite į dangų, aš jums iš žemės cyliai 
šūktelėsiu, o jūs viršuje puikiai girdėsite. Jeigu manęs ne- 
išgirsite, prisipažinsiu suklydęs. 

Rektoriui teko pasitenkinti atsakymu ir jis paklausė 
penktą kartą: „Kokio dydžio yra dangus?“ Ulenšpyge- 
lis atsakė nė nemirktelėjęs: „Jis yra tūkstančio sieksnių 
pločio ir tūkstančio uolekčių aukščio. Aš tikrai neklystu. 
Jeigu netikite, nuimkite nuo dangaus saulę, mėnulį ir visas 
Žvaigždes ir patys išmatuokite. Pamatysite, kad esu teisus, 
kad ir kaip nenorėtumėt to pripažinti“ 

Nebeliko kas darą. Ulenšpygelis atsakė į visus klausi- 


mus, reikėjo patvirtinti jo mokytumą. Tačiau, gudrumu 

įveikęs mokslo vyrus, jis ilgai nelaukė, nes bijojo, kad jie 
duos ko nors išgerti ir jis numirsiąs. Todėl nusimetė dak- 


taro mantiją ir spruko į Erfurtą. 

DVIDEŠIMT DEVINTOJI ISTORIJA. Kaip Ulenšpygelis 
Erfurte išmokė asilą skaityti seną psalmyną 


Iškrėtęs pokštą Prahoje, Ulenšpygelis pasipustė padus į 
Erfurtą, vis bijodamas, kad prahiškiai jį vysis. 

Erfurte taip pat buvo didelis ir garsus universitetas, 
čia Ulenšpygelis vėl iškabinėjo skelbimus. Universiteto 
profesoriai, jau nemažai girdėję apie jo šelmystes, susirinko 
pasitarti, kokius klausimus sugalvoti, kad neatsitiktų taip, 
kaip kolegoms Prahoje, ir nepatirtų gėdos. Jie nusprendė 
liepti išmokyti skaityti asilą, nes Erfurte buvo daug asilų, 
senų ir jaunų. Pasiuntinys atvedė Ulenšpygelį, o jie taip 
jam pasakė: „Magistre, jūs pasiskelbėte, kad per trumpą 
laiką galite bet kokią būtybę išmokyti skaityti ir rašyti. 


9! 


Todėl čia susirinkę universiteto ponai duoda jums mokyti 
jauną asiliuką. Ar imsitės darbo?“ Ulenšpygelis atsakė 
sutinkąs, tik reikėsią daug laiko, nes toji būtybė nemo- 
ka kalbėti ir yra neprotinga. Visi sutarė dėl dvidešimties 
metų termino. 

Ulenšpygelis galvojo: „Esame trys, jeigu mirs rektorius, 
aš būsiu laisvas, jei mirsiu aš - kas tada man darbo, o jei 
kris mano mokinys - vėlgi būsiu laisvas: Jis sutiko išmo- 
kyti asilą ir už tai paprašė penkių šimtų senų guldenų. 
Dalį pinigų gavo avansu. 

Ulenšpygelis pasiėmė asilą ir patraukė su juo į užeigą 
„Prie bokšto“, kur šeimininkavo kažkoks keistuolis. Sve- 
čias paprašė savo mokiniui atskiro aptvaro, įsigijo seną 
psalmyną ir įdėjo jį į ėdžias. Po kiekvienu knygos lapu 
pabėrė avižų. Asilas jas užuodė ir, rinkdamas grūdelius, 
pradėjo skleisti snukiu lapus vieną po kito. Neradęs avižų 
kituose puslapiuose, jis subliovė: „I — A, I - A“ Tai pa- 
matęs Ulenšpygelis nuėjo pas rektorių ir pasakė: „Pone 
rektoriau, kada pageidausite pamatyti, ko išmoko mano 
mokinys?“ Rektorius nustebo: „Mielas magistre, argi asi- 
las sugebėjo išmokti skaityti?“ Ulenšpygelis atsakė: „Tas 
sutvėrimas yra visai netašytas ir man gana sunkiai sekasi 
jį mokyti. Atkakliai ir daug dirbdamas, aš išmokiau jį 
pažinti ir ištarti keletą raidžių, ypač balsių. Malonėkite 
eiti su manimi, patys pamatysite ir išgirsite. 

O stropusis mokinys badavo visą dieną iki trečios valan- 
dos. Kai atėjo rektorius su magistrais, Ulenšpygelis padėjo 
asilui po nosim naują knygą. Šis iš karto pradėjo vartyti 
puslapius, ieškodamas avižų, o neradęs garsiai subliovė: 

„I- A,I- A“ Ulenšpygelis pasakė: „Matote, mieli ponai, 
dvi balses - I ir A - jis jau pažįsta, tikiuosi, kad išmokysiu 
ir daugiau“ 

Neilgai trukus rektorius pasimirė. Ulenšpygelis paleido 
savo mokinį gyventi įprastą asilišką gyvenimą, o pats su 
uždirbtais pinigais išsinešdino galvodamas sau: „Daug 
laiko prireiktų visus Erfurto asilus atvesti į protą: Tačiau 
nė to neketino daryti. Tokia ir pabaiga. 


"Alik 
Ma i N 


TRISDEŠIMTOJI ISTORIJA. Kaip Ulenšpygelis 
Tiuringijos žemėje, Zangerhauseno mieste 


moterims išskalbė kailius”? 


Ulenšpygelis atkeliavo į Tiuringijos žemę, Nynšteteno 
kaimą ir susirado užeigą, kurioje ketino pernakvoti. Šei- 
mininkė paklausė, kokį amatą jis mokąs. Ulenšpygelis 
atsakė: „Aš esu ne amatininkas, o tiesos sakytojas: Šei- 
mininkė pasakė: „Labai myliu tuos, kurie kalba tiesą, ir 
mielai suteikiu jiems pastogę“““ Apsidairęs Ulenšpyge- 

23 Vokiečių posakis Jemandem den Peltz waschen (paž.: kam nors 

išskalbti kailį) reiškia: išrėžti į akis tiesą. 

24 Plg. vokišką patarlę Wer die Wahrheit sagt, verzichte nur auf die 


Herberge (Už teisybę nakvynės negausi). 

lis pamatė, kad šeimininkė žvaira. Jis pasakė: „Žvairoji 
moteriške, žvairoji moteriške, kur man sėstis ir kur pa- 
sidėti lazdą su ryšulėliu?“ Šeimininkė atsakė: „Kad tave 
kur bala! Dar niekas nebuvo pašiepęs mano žvairumo“ 
Ulenšpygelis tarė: „Mieloji šeimininke, aš visada sakau 
tiesą, tai ir dabar negalėjau susilaikyti“ Šeimininkė atly- 
žo ir pradėjo juoktis. . 
Pasilikęs nakvoti Ulenšpygelis vėl kalbėjosi su šeimi- 
ninke. Dabar jis pasisakė mokąs skalbti kailius. Mo- 
teriškei tai labai patiko, ir ji paprašė išskalbti kailius. 
Žadėjo pasakyti ir kaimynėms, kad suneštų senus kailius, 
tegu tik skalbiąs. Ulenšpygelis tarė: „Puiku“ Moteriškė 
sukvietė kaimynes, o tos sutempė savo kailius. Ulenšpy- 
gelis paprašė: „Atneškite man pieno“ Moteriškėms labai 
reikėjo švarių kailių, todėl sunešė iš namų visą pieną. 
Ulenšpygelis uždėjo tris katilus ant ugnies, supylė į juos 
pieną, sumetė kailius ir pradėjo juos šutinti ir virti. 
Kiek pavirinęs, pasakė moterims: „Dabar eikite į mišką ir 
atneškite baltą jaunos liepos rąstą, tik nukapokite smulkias 
šakeles. Kai sugrįšite, ištrauksiu kailius, nes jie jau gerokai 
pabalo. Tada aš juos skalausiu, o tam reikia rąsto. 
Moterys su džiaugsmu nuskubėjo į mišką, iš paskos 
nuturseno vaikai. Jos susikibo su vaikais rankomis, šoki- 
nėjo ir dainavo: „Oho-ho, geri nauji kailiai! Oho-ho, geri 
nauji kailiai!“ Ulenšpygelis stovėjo, juokėsi ir kalbėjo sau: 
„Palūkėkite, darbas dar nebaigtas!“ 
Kai moterys dingo miške, Ulenšpygelis įmetė į ugnį 
daugiau malkų ir paliko katilus su kailiais virti. Jis spruko 


iš kaimo ir iki šiol kailių neišskalavo. Moterys grįžo su 

liepos rąstu ir neberadusios Ulenšpygelio norėjo išsitrauk- 
ti savo kailius iš katilo, bet jie buvo visai sugadinti, net 
į skutus suirę. Taigi jos taip ir paliko kailius tikėdamos, 
kad meistras grįš ir išskalaus. Tačiau Ulenšpygelis dėkojo 


Dievui laimingai išsisukęs. 

TRISDEŠIMT PIRMOJI ISTORIJA. Kaip Ulenšpygelis 
nešiojosi kaukolę ir leisdamas ją paliesti 
prisirinko aukų 


Ulenšpygelio šelmystės jau garsėjo visose žemėse. Kur 
jis kartą apsilankė, antrą sykį nebuvo laukiamas, aišku, 
jei nepersirengdavo taip, kad niekas nepažintų. Pagaliau 
atėjo laikas, kai dykaduoniaudamas nebegalėjo pramisti, 
o iš jaunystės buvo pratęs prie gerų daiktų, nes sukty- 
bėmis užsidirbdavo užtektinai pinigų. Kai Ulenšpygelis 
tapo plačiai žinomas ir uždarbis baigėsi, apgavikas pra- 
dėjo laužyti galvą, kuo čia užsiėmus, kad gautų pinigų 
nedirbdamas darbo. Tada nusprendė apsimesti elgetau- 


Jančiu vienuoliu ir keliauti po šalį. 

Jis apsivilko kunigo sutaną, taip aprengė ir savo mo- 
kinį, susirado kaukolę ir liepė ją pasidabruoti. Paskui 
nukeliavo į Pomeraniją, kur kunigai mieliau lėbavo, negu 
sakė pamokslus. Kaime vykstant jomarkui, vestuvėms ar 
esant kitokiam žmonių susibūrimui, Ulenšpygelis nuei- 
davo pas kunigą ir pranešdavo norįs pasakyti pamokslą, 
paskelbti valstiečiams apie šventą relikviją ir leisti ją pa- 
liesti. Iš kuklių aukų, kurias surinksiąs, pusę atiduosiąs 
kunigui. Mažamoksliai kunigai tik apsidžiaugdavo už 
nieką gausią pinigų. 

Kai prisirinkdavo pilna bažnyčia žmonių, Ulenšpy- 
gelis užkopdavo į sakyklą, suregzdavo kažką iš Senojo 
Testamento, kažką iš Naujojo, paminėdavo Nojaus arką 
ir auksinį kibirą su dangiška mana, sakydamas, kad tai 
esanti didžiausia šventenybė. Tada pradėdavo kalbėti 
apie šventojo Brandano” galvą. Jis Bažnyčios įsakymu čia 
atsinešęs tą galvą, kad surinktų aukų naujų Dievo namų 
statybai. Bet pinigai turi būti švarūs. Jis jokiu būdu nepa- 
imsiąs aukos iš moteriškės, kuri yra sulaužiusi santuokos 
įžadus. „Jeigu čia yra tokių moterų, tegu nesiartina. Iš 
santuokos laužytojų nieko nepaimsiu ir griežtai išbarsiu. 
Tada jūs patys žinosite, ką su jomis daryti!“ 

Ulenšpygelis leisdavo žmonėms pabučiuoti kaukolę, o 
tai greičiausiai buvo vietinio kalvio kaukolė iš šventoriaus 
kapinių. Tada suteikdavo vyrams ir moterims palaiminimą 
ir nulipęs iš sakyklos atsistodavo prie altoriaus. Jam pra- 


25 Šventasis Brandanas - airių vienuolis, gyvenęs VI a. Jis plaukiojo 
jūra, salose skelbdamas Dievo žodį ir steigdamas vienuolynus. Laiko- 
mas jūrininku globėju. 

dėjus giedoti ir skambinti varpeliu, visos moteriškės — ir 
dorosios, ir nedoros — nešdavo prie altoraus savo kuklias 
dovanas. Jos taip spraudėsi, kad net šonai braškėjo, o mo- 
terys su bloga reputacija, arba tokiomis laikomos, skubėjo 
aukoti pirmosios. Ulenšpygelis nesikuklindamas rinko 
dovanas iš visų — ir gerųjų, ir blogųjų. Moterys giliai pa- 
tikėjo jo suktybe ir galvojo sau: jeigu neatnešiu aukos, bū- 
siu palaikyta nusidėjėle. Neturinčios pinigų, atiduodavo 
auksinį ar sidabrinį žiedą. Ir vis žvilgčiojo į šalis, ar ir kitos 
aukoja. O kurios jau buvo paaukojusios, manė, kad įrodė 
santuokinę ištikimybę ir atsikratė nešlovės. Buvo ir tokių, 
kurios aukojo net du ar tris kartus, kad visi pamatytų ir 
liautųsi apkalbinėję. Ulenšpygelis surinko tiek aukų, kiek 
niekas iki tol nebuvo matęs ir girdėjęs. Tada paskelbė, 
kad aukotojams nuodėmės yra atleistos, ir pagraudeno 
daugiau nenusidėti, nes būsią atskirti nuo Bažnyčios. Dar 
pakartojo, kad iš nusidėjėlių nebūtų priėmęs jokios aukos. 

Taigi visos moterys buvo laimingos. Kur tik Ulenšpyge- 
lis nuvykdavo, ten sakydavo pamokslus ir labai praturtėjo. 
O žmonės jį laikė tik kukliu pamokslininku, štai kaip 
puikiai jis mokėjo versti kailį. 

TRISDEŠIMT ANTROJI ISTORIJA. Kaip Ulenšpygelis 
pažadino Niurnbergo miesto sargybinius, 
ir kaip jie vydamiesi nuo skardžio sukrito į vandenį 


Ulenšpygelio šelmystėms nebuvo galo. Platų kraštą ap- 
keliavęs su numirėlio galva ir šauniai mulkindamas gy- 
ventojus, jis atvyko į Niurnbergą, ketindamas išleisti už 
relikviją surinktus pinigus. Greitai perprato miestiečių 
tvarką ir nebegalėjo tverti be išdaigų, nes tokia buvo jo 
prigimtis. 

Jis pastebėjo, kad miesto sargybiniai bokštelyje prie 
rotušės miega nenusivilkę šarvų. Ulenšpygelis gerai žinojo 
visus kelius ir takelius, vedančius į Niurnbergą. Ypač gerai 


ištyrinėjo skardį prie tilto tarp Kiaulių turgaus ir sargybos 

bokšto. Naktį ten buvo pavojinga vaikščioti. Kažkada čia 
buvo užpulta dora tarnaitė, išėjusi parnešti vyno. 
Ulenšpygelis palaukė, kol miestelėnai sumigs ir viskas 
nurims, ir ėmėsi vykdyti savo sumanymą. Jis išlupo iš til- 
telio tris storas lentas ir sumetė į upę, vadinamą Pegnicu. 
Tada nuėjo prie rotušės, pradėjo garsiai keiktis ir taip 
rėžė senu peiliu į grindinį, kad net žiežirbos pasipylė. 
Tai išgirdę sargybiniai pašoko ir puolė vytis prasižengėlį. 
Ulenšpygelis spruko link Kiaulių turgaus, sargybiniai — iš 
paskos. Vargais negalais jis išnešė kailį ir pribėgo tą vietą, 
kur buvo išlaužęs lentas, tada šiaip taip persliuogė tiltą ir iš 
kitos upelio pusės garsiai sušuko: „Ei, ei! Kurjūs, niekingi 
piktadariai?“ Tai išgirdę sargybiniai nieko nenujausdami 
puolė jam iš paskos, ir kiekvienas norėjo būti pirmes- 
nis, taigi vienas po kito murktelėjo į Pegnicą. Tilto skylė 
buvo maža, ir jie susidaužė galvas. Ulenšpygelis sušuko: 
„Ei, kur jūs užtrukote? Pailsėkite, kitą kartą pavysite! 
Oišsimaudyti galėjote ir rytoj rytą. Jei neskubėsi - visada 
suspėsi. Vienas sargybinis susilaužė koją, kitas ranką, 
trečias prasiskėlė galvą, nė vienas neliko sveikas. 
Iškrėtęs išdaigą Ulenšpygelis tučtuojau paliko Niurn- 
bergą ir spruko tolyn. Jis visai nenorėjo gauti į kailį. Jei 
būtų paaiškėję, kuo jis čia dėtas, niurnbergiečiai to nebūtų 


palaikę pokštu. 

TRISDEŠIMT TREČIOJI ISTORIJA. Kaip Ulenšpygelis 
Bamberge valgė už pinigus 


Išvykęs iš Niurnbergo, Ulenšpygelis suktybėmis pra- 
simanė pinigų Bamberge. Išalkęs jis užsuko į užeigą, 
kurioje šeimininkavo ponia Kiunginė. Ji buvo svetinga 
moteriškė ir pasiūlė Ulenšpygeliui pas ją apsistoti, nes iš 
drabužių suprato, kad tai nepaprastas svečias. 

Rytą šeimininkė paklausė, ar svečias pageidausiąs mokėti 
po kiekvieno valgio, ar vėliau už viską. Ulenšpygelis atsakė 
esąs vargšas meistro padėjėjas ir norėtų pavalgyti iš Dievo 


26 Žodžių žaismas. Frazė um Geld essen (vok.) turi dvi reikšmes: 


valgyti ir užmokėti už maistą ir valgyti, kad gautum pinigų. 

malonės. Šeimininkė pasakė: „Bičiuli, man mėsos ir duo- 
nos niekas veltui neduoda, reikia už viską mokėti. Todėl ir 
tau teks pusryčiauti už pinigus“ Ulenšpygelis atsakė: „Ak, 
ponia, man patiktų valgyti už pinigus. Už kokią sumą čia 
galima pavalgyti ir atsigerti?“ Moteriškė paaiškino: „Prie 
ponų stalo kainuoja 24 pfenigius, prie gretimo stalo 18 pfe- 
nigių, o su mano tarnais galima pavalgyti už 12 pfenigių“ 
Ulenšpygelis tarė: „Ponia, aš renkuosi brangiausią stalą“ 
Jis atsisėdo prie ponų stalo ir skubiai prisikirto iki soties. 
Pavalgęs ir atsigėręs, pasisakė šeimininkei norįs iške- 
liauti, nes baigiasi jo kelionpinigiai. Moteriškė atsakė: 
„Mielas, svety, užmokėk man už maistą 24 pfenigius 
ir keliauk sau. Telydi tave Dievas!“ - „Kaipgi, - dėjosi 
nustebęs Ulenšpygelis, — tai jūs turite man sumokėti 24 
pfenigius. Juk pati sakėte, kad valgymas prie ponų stalo 
kainuoja 24 pfenigius. Aš taip ir supratau, kad čia valgy- 
damas uždirbsiu pinigų, ir uždirbau juos labai sunkiai, 
valgiau net prakaitą braukdamas, tarsi būtų gyvybės ar 
mirties klausimas. Daugiau nebūčiau įveikęs. Todėl ati- 
duokite mano užvargtus pinigus“ — „Bičiuli, - pasakė 
šeimininkė, — tu sukirtai už tris vyrus, tai tiesa, tačiau 
kad aš turėčiau už tai užmokėti - negirdėtas daiktas. Bet 
tiek jau to, keliauk sau. Aš pinigų neduosiu, nes būtų 
neteisinga, tačiau nereikalausiu ir iš tavęs. Tik daugiau 
čia nesirodyk! Jeigu visus metus taip vaišinčiau svečius ir 
gaučiau tiek užmokesčio, likčiau be marškinių“ 
Ulenšpygelis iškeliavo nelabai patenkintas. 

TRISDEŠIMT KETVIRTOJI ISTORIJA. Kaip Ulenšpygelis 
Romoje kalbėjosi su popiežiumi 
ir buvo palaikytas eretiku 


Ulenšpygeliui pokštai buvo šventas daiktas. Sukdamas 
PY8 P 

galvą, ką čia iškrėtus, jis prisiminė seną priežodį: keliauk 
į Romą, pamaldusis, ir grįžk niekam tikęs”. 

Taigi Ulenšpygelis patraukė į Romą ir ten krėtė kvai- 
lystes. Jis užsuko į užeigą, kurioje šeimininkavo našlė. 
y Į 83 J 

27 Kiti panašūs vokiški posakiai: Je näher Rom, je bösere Christen 

(Kuo arčiau Roma, tuo piktesni krikščionys); Wer nach Rom zieht, der 

sucht einen Schalk, beim zweiten Male findet er ihn, beim dritten Male 


bringt er ihn mit sich (Pirmą kartą į Romą nuvykęs, ieško apgaviko, 
antrą kartą — jį randa, trečią — pats juo tampa). 

Pamačiusi gražų vyriškį, ji paklausė, iš kur esąs. Ulenšpy- 
gelis pasisakė kilęs iš Saksonijos, į Romą atvykęs pasikal- 
bėti su popiežiumi. Moteriškė atsakė: „Bičiuli, pamatyti 
popiežių jūs galite, bet vargu, ar jis su jumis kalbės. Aš 
esu čia gimusi ir užaugusi, mano giminė aukštos kilmės, 
bet niekada nesu kalbėjusi su popiežiumi. Kaip jums taip 
ūmai pavyktų? Duočiau šimtą dukatų, kad galėčiau su 
juo pakalbėti“ Ulenšpygelis atsakė: „Mieloji šeimininke, 
jeigu aš rasiu progą jus pristatyti popiežiui ir galėsite su 
juo pasikalbėti, ar duosite man šimtą dukatų?“ Moteriškė 
tučtuojau pažadėjo pinigus ir savo garbe prisiekė sumo- 
kėti, jeigu jis padarysiąs, kaip žada. Tačiau ji galvojo, kad 
tai neįmanoma, nes puikiai žinojo, kiek pastangų ir vargo 
kainuotų toks sumanymas. Ulenšpygelis tarė: „Miela šei- 
mininke, jei padarysiu — šimtas dukatų mano“ Ji sutiko, 
bet pamanė sau: „Toli dar tau iki popiežiaus: 

Ulenšpygelis laukė tinkamo momento. Kartą per mė- 
nesį popiežius laikydavo mišias koplyčioje, kuri vadinosi 
Jeruzalė prie švento Jono iš Laterano. Popiežiui pradėjus 
mišias, Ulenšpygelis prasispraudė kuo arčiau altoriaus. 
Kai tyliųjų mišių” metu buvo pakylėtas Švenčiausiasis 
Sakramentas, jis atgręžė nugarą. Tai pastebėjo kardinolai. 
O kai popiežius pakėlęs taurę tarė palaiminimo žodžius, 
Ulenšpygelis vėl nusisuko. 

Mišioms pasibaigus, kardinolai pranešė popiežiui, kad 
vienas asmuo, gražus vyriškis, aukojimo metu altoriui 
atgręžė nugarą. Popiežius pasakė: „Tai būtina nuodug- 

28 Tyliosios mišios buvo aukojamos siauram žmonių ratui ir vyko 

be giesmių. 

niai ištirti, tokie veiksmai įžeidžia šventąją Bažnyčią. Jei 
nenubausime netikėlio, nusidėsime Dievui. Taip išdrįsęs 
padaryti žmogus greičiausiai gyvena netikėdamas ir nėra 
geras krikščionis“ Popiežius liepė jį atvesti. 

Pasiuntiniai atėjo pas Ulenšpygelį ir pasakė, kad jis turįs 
prisistatyti popiežiui. Šis tuojau su jais ir išėjo. Popiežius 
paklausė, kas toks esąs. Ulenšpygelis atsakė esąs giliai ti- 
kintis žmogus. Tada popiežius paklausė, kokį tikėjimą 
išpažįstąs. Ulenšpygelis atsakė: tokį, kaip jo šeimininkė, 
ir pasakė vardą, o ją čia visi pažinojo. Tada popiežius liepė 
atvesti ir moteriškę. 

Popiežius paklausė, kokį tikėjimą ji išpažįstanti. Mote- 
riškė atsakė esanti krikščionė ir tikinti viskuo, ko moko 
krikščionių Bažnyčia, jokio kito tikėjimo neturinti. 
Ulenšpygelis stovėjo šalia, vaipėsi stengdamasis nesijuokti 
ir kalbėjo: „Maloningasis Tėve, visų tarnų tarne, tą patį 
tikėjimą ir aš išpažįstu, esu tikras krikščionis“ Popiežius 
paklausė: „Kodėl tu per aukojimą atsukai nugarą į alto- 
rių?“ Ulenšpygelis atsakė: „Šventasis Tėve, aš esu didis 
nusidėjėlis, padariau tokių baisių nuodėmių, kad nesu 
vertas stovėti prieš altorių, kol jų neišpažinsiu. Popiežiui 
atsakymas patiko, jis paleido Ulenšpygelį, o pats nuėjo į 
savo rūmus. 

Šelmis grįžo į užeigą ir priminė šeimininkei apie šimtą 
dukatų, o šiai teko tuos pinigus duoti. Ulenšpygelis ir 
liko Ulenšpygeliu, kelionė į Romą jo nė kiek nepakeitė. 


TRISDEŠIMT PENKTOJI ISTORIJA. Kaip Ulenspygelis 
Frankfurte prie Maino iš žydų išviliojo 


tūkstantį guldenų, pardavęs jiems savo mėšlą 


kaip pranašo uogas 


Nereikia pykti, jei ir gudrūs žydai kartais apsigauna. 
Grįžęs iš Romos, Ulenšpygelis patraukė į Frankfur- 
tą prie Maino. Ten kaip tik vyko turgus. Ulenšpygelis 
vaikštinėjo šen bei ten ir apžiūrinėjo siūlomas prekes. Jis 
pastebėjo jauną tvirtą vyrą, vilkintį puikiais drabužiais, 
ant nedidelio prekystalį išsidėliojusį gydantį bisamą"? iš 


29 Sis vaistas Viduramžiais buvo gaminamas iš Centrinės Azijos 


elnių išskyrų ir vartojamas kaip nervus raminanti priemonė. 
yrų J 

Aleksandrijos, už kurį prašė labai brangiai. Ulenšpyge- 
lis pagalvojo: „Ir aš esu tingus, bet stiprus vaikinas, ne- 
mėgstantis dirbti, ar negalėčiau pelnytis taip pat lengvai, 
kaip šis prekiautojas? Tai man patiktų“ 

Naktį Ulenšpygelis neužmigo, vis galvojo apie savo 
verslą. Staiga jam į užpakalį įkando blusa. Atkakliai ieš- 
kodamas parazito, užčiuopė keletą mėšlo gurvuolių. Jis 
pagalvojo: „Tai būtų galima pardavinėti kaip bisamą“ 
Rytą nusipirko pilko ir raudono šilko ir suvyniojo į jį 
gurvuolius. Tada prisipirko įvairių prieskonių ir išdėstė 
prekes priešais katedrą ant suoliuko, kokius paprastai turi 
smulkūs prekeiviai. Susirinko daug žmonių, jie apžiūri- 
nėjo neįprastą prekę ir klausinėjo, ką čia tokio nematyto 
parduodąs. Visus domino prekė, įrišta į ryšulėlį, atrodanti 
kaip vaistai ir keistai kvepianti. Tačiau Ulenšpygelis nieko 
neaiškino, kol nepriėjo trys turtingi žydai ir nepaklau- 
sė, ką parduodąs. Tada jis pasakė, kad tai esančios tikros 
pranašo uogos. Kas paims vieną į burną, o paskui įsikiš į 
nosį, akimirksniu taps pranašu. Žydai pasitraukė atokiau 
ir valandėlę tarėsi. Pagaliau senas žydas tarė: „Galėtume 
sužinoti, kada ateis Mesijas. Tai mums, žydams, būtų 
didelė paguoda: Ir jie nusprendė pirkti, kad ir kiek ta 
prekė kainuotų. 

Taigi jie sugrįžo pas Ulenšpygelį ir paklausė: „Pardavė- 
jau, už kiek parduosi vieną pranašo uogą?“ Ulenšpygelis 
akimirką mąstė: „Iš tikrųjų, jei turiu prekę, duos Dievas 
ir pirkėjų, o žydams ji ypač tiks“ O garsiai pasakė: „Ati- 
duosiu vieną už tūkstantį guldenų. Jei jūs, šunes, nenorite 


tiek mokėti, eikite šalin ir palikite mano mėšlą“ Nenorė- 


dami supykinti prekeivio ir geisdami prekės, jie tučtuojau 
atskaičiavo pinigus ir pasiėmė vieną uogą. Tada nuskubėjo 
namo ir liepė sušaukti visus žydus, ir senus, ir jaunus. 

Kai visi susirinko, atsistojo vyriausiasis rabinas, vardu 
Alfa, ir papasakojo, kaip jie Dievo valia gavę pranašo uogą. 
Kai kuris nors įsidėsiąs uogą į burną, galėsiąs pranešti, 
kada ateis Mesijas, o su juo išganymas ir paguoda. Tačiau 
prieš tai reikia pasirengti pasninku ir malda. Pranašauti 
buvo pavesta Izaokui. Tai turėjo įvykti po trijų dienų su 
didžiausiomis iškilmėmis. 

Taip ir buvo. Kai jis paėmė uogą į burną, Mozė pa- 
klausė: „Mielas Izaokai, kokį skonį jauti?“ - „Oi, Dievo 
tarnai, netikėlis mus apgavo! Juk tai žmogaus mėšlas!“ 
Visi puolė uostyti pranašo uogą ir greit pažino medį, ant 
kurio ji buvo išaugusi. 

Bet Ulenšpygelio jau ir pėdos buvo ataušusios. Jis pui- 
kiai gyveno, kol išleido visus žydų pinigus. 


K) Ti 


£ ] 


TRISDEŠIMT ŠEŠTOJI ISTORIJA. Kaip Ulenśpygelis 
Kvedlinburge iš valstietės pirko vištas, 
o užstatu paliko jos pačios gaidį 


Anksčiau žmonės nebuvo tokie gudrūs kaip nūnai, o 
ypač kaimiečiai. Kartą Ulenšpygelis atėjo į Kvedlingbur- 
gą, ten kaip tik vyko savaitinis turgus. Jis beveik nebetu- 
rėjo pinigų maistui, nes lengvai jų prasimanęs, lengvai ir 
išleisdavo, todėl laužė galvą, kaip čia prasisukti. 

Turguje pamatė sėdinčią valstietę su pintine, o joje 
buvo puikios vištos ir gaidys. Ulenšpygelis paklausė, už 
kiek ji parduotų porą vištų. Ši atsakė: „Už du Stepono 


grašius: Jis derėjosi: „Ar neatiduotumėt pigiau?“ Mote- 

riškė pasakė: „Ne: Tada Ulenšpygelis paėmė pintinę su 
vištomis ir pasuko prie pilies vartų. Moteriškė puolė vytis 
šaukdama: „Pirkėjau, ką darai? Užmokėk man už vištas!“ 
Ulenšpygelis atsakė: „Žinoma, užmokėsiu. Aš esu abatės 
raštininkas. — „Man tai nerūpi, — atsakė valstietė, — jei 
nori vištų - užmokėk. Kas man darbo tavo abatas ar abatė. 
Tėvas mane mokė: nieko nepirk iš tų, nieko neparduok 
ir neskolink tiems, prieš kuriuos turi lenktis ar nusiimti 
kepurę. Todėl duok šen pinigus už vištas, girdi?“ Ulenšpy- 
gelis atsakė: „Ponia, jūs esate labai nepatikli. Negerai, 
jei visi prekiautojai tokie būtų! Tada visi geri žmonės 
vaikščiotų apdriskę. Bet tebūnie, kaip norite jūs, imkite 
užstatu gaidį, kol aš jums atnešiu pintinę ir pinigus“ 

Geroji moteriškė nusiramino ir paėmė užstatu savo pa- 
čios gaidį. Bet ji buvo apgauta, nes Ulenšpygelis su pintine 
ir pinigais nesugrįžo. Atsitiko kaip tiems, kurie stropiausiai 
saugo savo daiktus, o visada pirmieji apsigauna. 

Ulenšpygelis patraukė toliau, palikęs valstietę tūžti ant 
gaidžio, kad per jį prarado vištas. 

TRISDEŠIMT SEPTINTOJI ISTORIJA. 
Kaip Hohenegelseno kunigas suvalgė Ulenspygelio 


dešrą, tačiau jam tai nesibaigė geruoju 


Atvykęs į Hildesheimą, Ulenšpygelis nusipirko iš mėsi- 
ninko didelę šviežią dešrą ir patraukė į Hohenegelseną. 
Jis gerai pažinojo tenykšų kunigą. Buvo sekmadienio 
rytas. Kunigas aukojo ankstyvąsias mišias, kad spėtų lai- 
ku pavalgyti. Ulenšpygelis nuėjo į kleboniją ir paprašė 
šeimininkės iškepti jo dešrą. Ši sutiko, o Ulenšpygelis 
patraukė į bažnyčią. Rytmetinės mišios buvo ką tik pasi- 
baigusios, prasidėjo suma ir išėjo kitas kunigas, Ulenšpy- 


gelis išklausė ir tas mišias iki galo. 

Tuo tarpu anas kunigas parėjo namo ir paklausė šeimi- 
ninkės: „Ar dar nieko neišvirei? Noriu valgyti: Ši atsakė: 
„Nieko nėra, tik šviežios dešros, ją atsinešė Ulenšpygelis. 
Dešra baigia kepti. Ulenšpygelis valgys ją parėjęs iš baž- 
nyčios. Kunigas paliepė: „Nešk šen, aš truputį atsilaušiu“ 
Toji atnešė. Kunigui dešra taip patiko, kad suvalgė ją visą 
taip kalbėdamas: „Laimink, Dieve, mano stalą, labai ska- 
niai valgau, ta dešra tikrai nuostabi“, o šeimininkei pasakė: 
„Duok Ulenšpygeliui užspirgintos kopūstienės. Jis taip 
įpratęs ir bus tik į sveikatą!“ 

Pasibaigus sumai grįžo į kleboniją Ulenšpygelis, ke- 
tindamas suvalgyti savo atsineštą maistą. Kunigas su juo 
gražiai pasisveikino, padėkojo už dešrą, pagyrė, kad buvo 
labai skani, o jam liepė paduoti kopūstienės. Ulenšpygelis 
tylėdamas suvalgė, kas padėta, o pirmadienį atsisveikino. 
Kunigas dar šūktelėjo pavymui: „Kitą kartą ateidamas 
atsinešk dvi dešras, vieną man, kitą sau. Aš tau grąžinsiu 
pinigus, kiek būsi sumokėjęs. Tada mudu kirsime net apsi- 
putodami. Ulenšpygelis atsakė: „Gerai, pone kunige, tegu 
bus taip, kaip sakote. Aš nepamiršiu nei jūsų, nei dešros: 

Jis grįžo į Hildesheimą. Čia, kaip tyčia, kailialupys vežė 
į šiukšlyną nudvėsusią kiaulę. Ulenšpygelis paprašė iš dvė- 
selienos padaryti dvi dešras, už tai sumokėjo keletą sidabro 
pfenigių. Kailialupys padarė jam dvi gražias raudonas 
dešras. Ulenšpygelis jas paėmė ir apvirė, kaip paprastai 
su dešromis daroma. 

Kitą sekmadienį jis vėl nukeliavo į Hohenegelseną. Atsi- 
tiko taip, kad kunigas kaip tik vėl laikė rytmetines mišias. 
Ulenšpygelis nuėjo į kleboniją, padavė šeimininkei abi 

dešras ir paprašė paruošti jas užkandžiui. Viena būsianti 
kunigui, kita jam. Tada nuėjo į bažnyčią. 

Tarnaitė uždėjo dešras ant ugnies ir iščirškino. Kai 
mišios pasibaigė, kunigas pastebėjo Ulenšpygelį ir par- 
skubėjęs į kleboniją paklausė: „Mačiau Ulenšpygelį, ar jis 
atnešė dešrų?“ Šeimininkė atsakė: „O taip, dvi puikiausias 
dešras, tokių nebuvau mačiusi. Jos jau baigia apskrusti. Ji 
priėjo prie židinio ir paėmė vieną dešrą, tačiau jai pašoko 
apetitas, kaip ir kunigui. Abu susėdo ir pradėjo kirsti deš- 
ras. Jie taip godžiai kramtė, kad net taukai per smakrus 
varvėjo. Prašalaitis girdėjo, kaip kunigas pasakė virėjai: 
„Ak, mano mieloji, ištikimoji tarnaite, pažiūrėk, tau iš 
burnos drimba putos“ O tarnaitė kunigui atsakė: „Ak, 
mielas pone, tą pati galiu pasakyti apie jus“ 

Tuo metu klebonijoje pasirodė iš bažnyčios grįžęs 
Ulenšpygelis. Kunigas paklausė: „Kokias dešras čia atne- 
šei? Matai, kaip mano šeimininkei putos tyška!“ Ulenšpy- 
gelis kvarodamas atsakė: „Ielaimina Dievas, pone kunige, 
jūsų stalą! Ko norėjote, tą ir gavote. Juk šūktelėjote man 
išeinant atnešti dvi dešras, kad valgytumėte net putoda- 
masis. Bet putos dar nieko, tuoj bus blogiau, kai pasakysiu, 
kad dešros padarytos iš nudvėsusios ir keturias dienas 
išgulėjusios kiaulės. Tokią mėsą reikėjo gerai išmuilinti, 
iš čia ir atsirado putos“ 

Virėja supyko ir spjovė per stalą, tą patį padarė ir ku- 
nigas. Jis suriko: „Nešdinkis iš mano namų tu, sukčiau 
ir apgavike!“, pagriebė bizūną ir norėjo uždrožti. Bet 
Ulenšpygelis pasakė: „Netinka doram vyrui taip elgtis! 


Jūs liepėte atnešti dešrų, jas abi suvalgėte, o dabar norite 

mane išplakti bizūnu. Pirmiau sumokėkite man už dvi 
dešras, o dėl trečiosios — tiek jau to“ 

Kunigas pyko ir tūžo. Jis šaukė, kad Ulenšpygelis galįs 
pats ryti savo pašvinkusias dešras iš dvėselienos, bet tegu 
nesirodąs akyse. Ulenšpygelis atsakė: „Aš jūsų neverčiau 
valgyti. Žinoma, pats jų nebūčiau nė palietęs, tačiau tos 
pirmosios labai norėjau. Bet sudorojote ją manęs neatsi- 
klausęs. Jeigu suvalgėte gerą dešrą, tai malonėkite valgyti 
ir prastas!“ Ir dar pasakė: „Adeu, labos nakties!“ 

TRISDEŠIMT AŠTUNTOJI ISTORIJA. Kaip Ulenšpygelis 
Kisenbriuke netikra išpažintimi išgavo 


kunigo kumeliuką 


Aseburgo teismo apygardoje, Kisenbriuko kaime Ulen- 
špygelis vėl iškrėtė piktą pokštą. Ten gyveno kunigas, 
kuris turėjo gražią šeimininkę ir laikė žavų, žvitrų kume- 
liuką. Kunigas abu labai mylėjo, ir tarnaitę, ir kumeliu- 
ką. Tuo metu Kisenbriuke viešėjo Braunšveigo herco- 
gas. Jis per kitus žmones ne kartą bandė įkalbėti kunigą 
parduoti jam savo kumeliuką, žadėdamas užmokėti dau- 
giau, negu šis yra vertas. Tačiau kunigas kiekvieną kartą 


nesutikdavo. Jis nenorėjo skirtis su kumeliuku, nes labai 

jį mylėjo. O hercogas nedrįso atimti jėga, nes teismas 
buvo pavaldus Braunšveigo tarybai. 

Apie tai išgirdęs Ulenšpygelis iš karto sumojo, koks čia 
reikalas, ir pasakė hercogui: „Maloningasis pone, ką jūs 
man duotumėte, jei atvesčiau Kisenbriuko kunigo ku- 
meliuką?“ - „Padaryk, kaip žadi, - atsakė hercogas, - tai 
atiduosiu tau drabužį, kurį dabar vilkiu“ O tai buvo rau- 
donais perlais išsiuvinėtas kupranugario vilnos apsiaustas. 

Ulenšpygelis sutiko ir nujojo pas Kisenbriuko kunigą 
prašyti nakvynės. Čia jį visi pažinojo, nes jis dažnai viešė- 
davo kunigo namuose ir buvo laukiamas svečias. Pragyve- 
nęs tris dienas, apsimetė sunkiai susirgęs, pradėjo garsiai 
dejuoti ir atsigulė. Kunigui ir šeimininkei jo pagailo, bet 
jie nežinojo, kaip padėti. Galop Ulenšpygelis taip įsisirgo, 
kad kunigas pradėjo raginti jį atlikti išpažintį ir priimti šv. 
Komuniją. Ulenšpygelis mielai sutiko. Kunigas pasisiūlė 
išklausyti išpažintį, nes smalsavo viską išklausinėti. Jis 
kalbėjo, kad Ulenšpygelis turįs galvoti apie sielos išga- 
nymą, nes visą gyvenimą krėtė pokštus, ir melsti visagalį 
Dievą nuodėmių atleidimo. Ulenšpygelis silpnu balsu 
atsakė kunigui, jog jį kankinanti tik viena nuodėmė, tačiau 
jam negalįs išpažinti. Tegu ateina kitas kunigas, kuriam ir 
pasisakysiąs. Nes jeigu pasakytų dabar, labai užrūstintų 
išpažinties klausytoją. 

Tai išgirdęs kunigas galvojo: „Čia kažkas įdomaus“, - ir 
labai norėjo viską sužinoti. Jis pasakė: „Mielas Ulenšpy- 
geli, kelias tolimas, ir aš negaliu taip greit parvežti kito 
kunigo. O jeigu tu belaukdamas numirsi, abu nusidėsime 


Dievui. Sakyk man viską! Aš atleisiu tau sunkią nuodėmę. 

Manęs neturi bijoti, juk aš negaliu atskleisti išpažinties 
paslapties“ Ulenšpygelis atsiliepė: „Gerai, aš pasirengęs 
išpažinti. Nuodėmė nesanti labai sunki, bet jam labai 
skaudu, kad kunigas supyks, nes tai liečia ir jį. Kunigas 
dar labiau panūdo sužinoti. Jis tarė: jeigu Ulenšpygelis 
ką nors pavogęs ar kitokios žalos jam padaręs, gali drąsiai 
prisipažinti, o jis atleisiąs ir pykčio nelaikysiąs. 

Ulenšpygelis atsakė: „Ak, mielas pone, žinau, kad užsi- 
rūstinsite, bet su baime jaučiu reikėsiant greitai atsisvei- 
kinti su šiuo pasauliu, todėl ir pasakysiu. Dievas žino, o 
gal ir nesupyksite. Mielas pone, mano nuodėmė tokia: aš 
permiegojau su jūsų tarnaite“ Kunigas paklausė, kiek kar- 
tų. Ulenšpygelis atsakė: „Tik penkis“ Kunigas pagalvojo: 
„Už tai reikėtų jam įkrėsti penkis kirčius: 

Jis greitosiomis suteikė Ulenšpygeliui išrišimą, nuėjo į 
savo kambarį ir liepė pašaukti tarnaitę. Merginos paklausė, 
ar ji miegojusi su Ulenšpygeliu. Tarnaitė atsakė, jog tai 
melas. Kunigas pasakė, kad Ulenšpygelis pasisakęs per 
išpažintį, todėl negalįs netikėti. Ši gynėsi: „Ne“; kunigas 
tvirtino: „Taip. Pagaliau čiupo lazdą ir prikūlė tarnaitę. 
Ulenšpygelis juokėsi lovoje ir galvojo sau: „Bus gražus 
spektaklis su teisinga pabaiga“ Taip ir pratysojo visą dieną. 

Per naktį Ulenšpygelis pasveiko, o rytą pakilęs pasakė, 
kad jaučiasi geriau ir turi iškeliauti. Tegu kunigas paskai- 
čiuojąs, kiek jis sirgdamas pravalgė. Kunigas pradėjo skai- 
čiuoti, bet buvo toks sutrikęs, kad nebežinojo, ką darąs. 
Jis apskaičiavo sumą, bet pinigų nepaėmė ir tik džiaugėsi, 
kad Ulenšpygelis išvyksta. To telaukė ir tarnaitė, kuri per 
jį buvo apkulta. 


Susiruošęs į kelią Ulenšpygelis pasakė kunigui: „Pone, 
atminkite, kad atskleidėte išpažinties paslaptį! Dabar aš 
keliausiu į Halberštatą pas vyskupą ir viską papasakosiu: 
Kunigui kaipmat išgaravo pyktis išgirdus, į kokius nemalo- 
numus gali įklampinti Ulenšpygelis, puolė jam po kojomis 
ir prašė tylėti teisindamasis, jog pyktis buvo aptemdęs akis. 
Jis duosiąs dvidešimt guldenų, kad tik neįskystų. Ulenšpy- 
gelis atsakė: „Ne, aš netylėčiau ir už šimtą guldenų. Eisiu 
ir pranešiu, kaip priklauso Ašarodamas kunigas pradėjo 
prašyti tarnaitės, kad ji sužinotų, ko tasai norėtų, nieko 
nepagailėsiąs. Pagaliau Ulenšpygelis pasakė: jei kunigas 
atiduosiąs savo kumeliuką, tai jis tylėsiąs ir nieko nepra- 
nešiąs. Bet kito nieko neimsiąs. Kunigas kumeliuką taip 
mylėjo, jog verčiau būtų atidavęs visus pinigus, tačiau 
norom nenorom teko sutikti, nes kitos išeities nebuvo. 

Jis atidavė Ulenšpygeliui kumeliuką ir atsisveikino. Tai- 
gi Ulenšpygelis nujojo į Volfenbiutelį. Kai prijojo miesto 
pylimą, hercogas jau stovėjo ant pakeliamojo tilto ir iš tolo 
jį pamatė. Tučtuojau nusiėmė pažadėtą apsiaustą ir priėjęs 
prie raitelio pasakė: „Štai, mielas Ulenšpygeli, apsiaustas, 
kurį tau pažadėjau: Ulenšpygelis nušoko žemėn ir atsakė: 
„Maloningasis pone, štai jūsų žirgas. Jis pelnė didžiausią 
hercogo dėkingumą ir turėjo papasakoti, kaip pavyko 
apgauti kunigą. Kunigaikštis kvatojo ir buvo patenkintas, 
o prie apsiausto pridėjo dovanų — vieną iš savo žirgų. 

Kunigas liūdėjo netekęs kumeliuko. Dėl to jis kaltino 
tarnaitę ir vis dažniau ir skaudžiau ją lupo, kol ta pagaliau 


pabėgo. Taip jis neteko ir žirgo, ir tarnaitės. 

TRISDEŠIMT DEVINTOJI ISTORIJA. Kaip Ulenspygelis 
parsisamdė kalviui ir išnešė jo dumples į kiemą 


Ulenšpygelis atvyko į Rostoką, esantį Meklenburgo že- 
mėje, ir stojo tarnauti kalvio padėjėju. Kalvis turėjo tokį 
įprotį: liepdamas padėjėjui iš visų jėgų pūsti dumples, 
sakydavo: „Haho, dabar dumk man iš paskos!“ Kartą 
Ulenšpygelis stovėjo prie dumplių laukdamas nurody- 
mo. Kalvis trumpai pasakė savo įprastą: „Haho, dabar 
dumk man iš paskos!“ — o pats išėjo į kiemą nusilengvin- 
ti. Ulenšpygelis užsivertė vieną dumplių pusę ant nuga- 
ros, išėjo paskui meistrą į kiemą ir pasakė: „Meistre, štai 


atnešiau pusę dumplių, kur padėti? Einu atnešti ir kitą 

aš ne tai turėjau galvoje. Nešk atgal ir padėk į vietą!“ 
Ulenšpygelis taip ir padarė, nunešė atgal. 

Meistras suko galvą, kaip nubausti Ulenšpygelį, ir pa- 
galiau nusprendė: penkias dienas jis pats kelsis vidurnak- 
tį, žadins padėjėją ir lieps jam dirbti. Taigi jis pažadino 
abu padėjėjus ir liepė kalti. Antrasis padėjėjas klausinėjo 
Ulenšpygelį: „Kas šovė mūsų meistrui į galvą taip anksti 
žadinti? Anksčiau jis taip nedarydavo“ Ulenšpygelis tarė: 
„Jei nori sužinoti, galiu paklausti“ Padėjėjas atsakė norįs. 
Tada Ulenšpygelis paklausė: „Mielas meistre, kas atsitiko, 
kad mus taip anksti pakėlėte? Dar tik vidurnaktis: Meis- 
tras atsakė: „Turiu tokį įprotį: naujas padėjėjas pirmas 
aštuonias dienas negali gulėti mano lovoje ilgiau kaip 
pusę nakties“ Ulenšpygelis nutylėjo, o antrasis padėjėjas 
irgi nedrįso nieko pasakyti. 

Kitą naktį meistras vėl prikėlė juos pusiaunaktį. Antrasis 
padėjėjas iš karto išėjo į kalvę, o Ulenšpygelis paėmė lovą 
ir prisirišo sau prie nugaros. Kai geležis jau buvo įkaitinta, 
jis puolė iš palėpės prie priekalo ir taip į jį trenkėsi, kad 
net kibirkštys į lovą pasipylė. Kalvis suriko: „Ką čia darai? 
Ar proto netekai?! Kodėl atsitempei lovą?“ 

Ulenšpygelis atsakė: „Nepykit, meistre, turiu tokį įpro- 
tį: pirmą darbo savaitę aš pusę nakties guliu lovoje, o kitą 
pusę nakties — lova ant manęs: Meistras supyko ir liepė 
nunešti lovą į vietą. Perpykęs dar pasakė: „Drožk iš mano 
namų nors ir pro stogą, tuščiagalvi kvaily“ Ulenšpygelis 
pažadėjo taip padaryti ir nutempė lovą atgal į palėpę, kur 
ji turėjo būti. Tada kopėčiomis užlipo į pastogę, praplėšė 

stogą ir išlindo pro skylę. Paskui užsitraukė kopėčias į 
viršų, nuleido nuo stogo į gatvės pusę, nulipo ir nuėjo sau. 

Kalvis girdėjo, kaip Ulenšpygelis viršuje baladojosi. 
Jis užlipo su antruoju padėjėju į pastogę ir pamatęs, kad 
šelmis praplėšęs stogą išlindo, visai persiuto, čiupo strypą 
ir ketino vytis. Bet padėjėjas sulaikė meistrą sakydamas: 
„Meistre, palūkėkit! Juk jis padarė kaip liepiamas. Jūs 
sakėte išeiti nors ir pro stogą. Kaip matote, jis taip ir pa- 
darė“ Kalviui tai buvo pamoka. Bet nebuvo kas darą. 
Ulenšpygelis dingo, o meistrui teko lopyti stogą, ir tiek. 
Padėjėjas pasakė: „Iš tokio pagalbininko nelauk gero. 
Kas nepažįsta Ulenšpygelio, tam užtenka kartą su juo 


susidurti, tada jau nepamirš: 


KETURIASDEŠIMTOJI ISTORIJA. Kaip Ulenšpygelis 
į krūvą sulydė kūjį, žnyplės ir kitus kalvio įrankius 


Kai Ulenšpygelis paliko kalvę, artinosi žiema, o ji žadėjo 
būti nuožmi. Stipriai šalo, be to, prasidėjo brangymetis, 
ir daugelis samdinių liko be darbo. Ulenšpygelis irgi pri- 
stigo pinigų maistui. Jis keliavo tolyn ir atvyko į kaimą, 
kuriame gyveno kitas kalvis, ten pasisamdė padėjėju. Iš 
tikrųjų Ulenšpygelis netroško darbo, bet alkis ir žiemos 
šaltis privertė to imtis. Jis galvojo sau: „Kentėk, kiek 
išgali, kol vėl galėsi sukišti rankas į minkštą žemę; da- 
ryk, ką kalvis lieps“ Kalvis taip pat nelabai norėjo pri- 
imti samdinį, juk buvo sunkmetis. Ulenšpygelis išprašė 

kalvio, kad leistų nors pabandyti. Jis darysiąs viską, ką 
kalvis pasakysiąs, ir valgysiąs, ko niekas nevalgo. 

Kalvis buvo šykštuolis, be to, mėgo pašiepti kitus. Jis 
pagalvojo: „Priimsiu ir duosiu išbandymui aštuonias die- 
nas, per tiek laiko neapvalgys“ Rytą jiedu pradėjo kalti. 
Kalvis spaudė Ulenšpygelį darbuotis kūju ir dumplėmis, 
kol atėjo vidudienis, pietų metas. Kieme stovėjo kalvio 
išvietė. Kai jiedu susiruošė eiti prie stalo, kalvis nuvedė 
Ulenšpygelį prie būdelės ir pasakė: „Sakei, kad valgysi tai, 
ko niekas nevalgo, kad tik duočiau tau darbo. Šito nenori 
niekas, gali suvalgyti viską!“ Jis nuėjo į namus pietauti, 
palikęs Ulenšpygelį prie lauko būdelės. 

Ulenšpygelis stovėjo tylėdamas ir galvojo: „Kartą ir pats 
nusvilai. Juk taip ir dar blogiau esi kitiems padaręs. Dabar 
ir tau atmatuota tuo pačiu. Tačiau kaip atkeršyti kalviui ? 
Būtų paprasčiau, jei ne tokia šalta žiema: 

Ulenšpygelis darbavosi vienas iki pat vakaro. Tada kal- 
vis davė jam truputį užkąsti, nes visą dieną buvo nieko 
burnoje neturėjęs. Tačiau Ulenšpygelis negalėjo pamiršti, 
kaip buvo nusiųstas prie būdelės. Vakare kalvis pasakė: 
„Rytoj tarnaitė pūs dumples, o tu sukalk daiktus iš eilės, 
kuriuos rasi padėtus, ir numušk vinis”; viską padaryk, kol 
aš atsikelsiu“ Ulenšpygelis nuėjo miegoti. O kai nubudo, 
pagalvojo: „Reikia pamokyti šeimininką, net jeigu paskui 
teks iki kelių klampoti per sniegą“ 

Jis įkaitino ugnį, paėmė žnyples ir prilydė jas prie kas- 
tuvo. Tą patį padarė su dviem kūjais, dumplėmis ir kab- 


30 Turima galvoje: atskirti vinis nuo jas jungiančio geležinio stry- 


pelio. 

liu. Tada iškratė iš dėžės visas vinis, nukapojo galvutes ir 
sudėjo atskirai, o likusias dalis - vėl atskirai. Išgirdęs, kad 
meistras keliasi, nusirišo kalvio prijuostę ir išėjo. 

Šeimininkas atėjo į kalvę ir pamatė, kad vinims nukapo- 
tos galvutės, o kūjai, žnyplės ir kiti įrankiai sulydyti į vieną 
daiktą. Labai supykęs, jis pasišaukė tarnaitę ir paklausė, 
kur yra samdinys. Tarnaitė atsakė, kad jis ką tik išėjęs. 
Kalvis plūdosi ir kalbėjo: „Paspruko kaip koks niekingas 
apgavikas. Jeigu žinočiau, kur pasuko, pasivyčiau ir gerai 
apkulčiau: Tarnaitė pasakė: „Jis išeidamas kažką nupaišė 
ant durų. Tai veidas, panašus į pelėdos: Ulenšpygelis taip 
darydavo: iškrėtęs pokštą ten, kur jo nepažįsta ir nežino 
vardo, jis kreida arba anglimi nupiešdavo virš durų pelėdą 
su veidrodžiu, o aukščiau lotyniškai parašydavo: Hic fuit". 
Taip nupaišė ir ant kalvio durų. 

Kalvis pamatė piešinį, apie kurį sakė tarnaitė, bet nemo- 
kėjo perskaityti užrašo. Tada nuėjo pas kunigą ir paprašė 
perskaityti, kas parašyta ant jo durų. Šis nuėjo į kalvio 
namus. Pamatęs, kas nupiešta ir parašyta, pasakė: „Tai 
reiškia: Čia buvo Ulenspygelis“ 

Kunigas buvo daug girdėjęs apie Ulenšpygelį ir žinojo, 
ko tas yra vertas. Jis išbarė kalvį, kad šis nieko nepranešė, 
nes būtų labai norėjęs pats pamatyti Ulenšpygelį. Kalvis 
supyko ant kunigo: „Kaip galėjau pasakyti tai, ko pats 
nežinojau? Dabar jau žinau, kad mano namuose buvo 
Ulenšpygelis, tai matyti iš mano įrankių. Nenorėčiau, kad 
jis dar kada sugrįžtų“ Jis paėmė anglies gabaliuką, užtrynė 


31 Čia buvo (lot.). 


piešinį su užrašu ir pasakė: „Nenoriu, kad ant mano durų 
būtų apgaviko ženklas: Kunigas, palikęs kalvį, nuėjo sau. 
O Ulenšpygelis daugiau čia nebepasirodė. 


KETURIASDEŠIMT PIRMOJI ISTORIJA. 
Kaip Ulenšpygelis kalviui, jo žmonai, 


tarnui ir tarnaitei kieme pasakė tiesą 


Vieną penktadienį Ulenšpygelis atkeliavo į Vismarą. Čia 
prie kalvės pamatė stovinčią dailią moterį su tarnaite. Ta 
gražuolė buvo kalvio žmona. Ulenšpygelis apsistojo užei- 
goje priešais kalvę. Naktį jis nulupo savo arkliui visas ketu- 
rias pasagas ir rytą atvedė jį kalviui. Ulenšpygelį čia gerai 
pažinojo. Kai jis pasirodė prie kalvės, žmonės iš karto jį 
atpažino, o ponia su tarnaite išėjo į kiemą pažiūrėti ir pa- 
klausyti Ulenšpygelio. Šis paklausė, ar kalvis pakaustytų jo 
arklį. Kalvis pažadėjo, jam patiko kalbėtis su Ulenšpygeliu. 

Jiems įsišnekėjus, kalvis pasiūlė: duosiąs pasagą 
Ulenšpygeliui už tiesos žodį. Šelmis sutiko ir pasakė: „Jei- 
gu turite geležies, anglių ir oro dumplėse, galite kalti?“ 
Kalvis pritarė: „Tikra tiesa“, — ir dovanojo jam pasagą. 

Kalvio tarnas, kalęs arkliui pasagas, šūktelėjo Ulenšpy- 
geliui iš pašiūrės: jeigu ir jam pasakysiąs tiesos žodį, gausiąs 
dar vieną pasagą. Ulenšpygelis sutiko ir pasakė: „Kalvio 
tarnas ir jo padėjėjas turi išvien stvertis darbo: Padėjėjas 
pasakė: „Tai irgi tiesa“, — ir dovanojo jam antrą pasagą. 

"Tai stebėjusios ponia ir tarnaitė priėjo arčiau, norėda- 
mos pakalbėti su Ulenšpygeliu. Jos paklausė, ar ir joms 
galįs pasakyti teisybės žodį, už tai abi duosiančios po pasa- 
gą. Ulenšpygelis ir vėl sutiko, jis pasakė poniai: „Moteris, 
kuri dažnai stovi prie namų, o akys spindi, atsiradus progai 
galėtų įrodyti, kad nėra šalta kaip žuvis“ Ponia atsakė: 
„Tikra tiesa“, - ir dovanojo jam pasagą. 

O tarnaitei pasakė taip: „Mergaite, kai valgysi, venk 
jautienos, tada nereikės krapštinėti dantų ir neskaudės 
pilvo“ Tarnaitė atsakė: „Sergėk Dieve, kokie teisingi žo- 
džiai. Ir ta dovanojo pasagą. 

Tada Ulenšpygelis išjojo, o jo arklys buvo puikiai pa- 
kaustytas. 


32 Pirmuosius tris patarimus toje istorijoje Ulenšpygelis pateikė ei- 
liuota forma. 


KETURIASDEŠIMT ANTROJI ISTORIJA? 


3  42-oji istorija seniausiame išlikusiame 1$515-ųjų Bote's leidime 


yra praleista. 

KETURIASDEŠIMT TREČIOJI ISTORIJA. 
Kaip Ulenšpygelis parsisamdė batsiuviui ir klausė, 


kaip supjaustyti odą. Meistras atsakė: „Didesniais 
ir mažesniais gabalais, kaip piemens galvijai.“ 
Taigi jis iškarpė jaučius, karves, veršelius, ožius 


ir t.t. ir sugadino odą 


Ulenšpygelis tarnavo pas tokį batsiuvį, kuris mieliau 
slampinėjo po turgų, negu dirbo. Jis liepė Ulenšpygeliui 
supjaustyti odą. Šis paklausė, kokio dydžio turi būti ruo- 
šiniai. Batsiuvys atsakė: „Pjaustyk gabalais, mažesniais ir 
didesniais, kaip piemens galvijai“ Ulenšpygelis atsakė: 


„Puiku, meistre“ 

Batsiuvys išėjo, o Ulenšpygelis ėmėsi darbo. Iš odos 
gabalo prikarpė kiaulių, jaučių, veršelių, avių, ožkų, ožių 
ir visokių kitokių gyvulių. Vakare sugrįžo meistras ir no- 
rėjo pažiūrėti, kaip mokinys atliko darbą. Pamatęs taip 
išdarkytą odą, jis supyko ir paklausė: „Ką čia padarei? 
Kodėl sugadinai visą odą?“ Ulenšpygelis atsakė: „Mielas 
meistre, aš padariau, kaip pageidavote“ Meistras pasakė: 
„Meluoji, aš neliepiau sukarpyti odos“ Ulenšpygelis tarė: 
„Meistre, ko širstate? Jūs man sakėte pjaustyti didesniais 
ir mažesniais gabalais, kaip piemens galvijai. Kaip matote, 
aš taip ir padariau“ Meistras pasakė: „Aš ne tai turėjau 
galvoje, norėjau pasakyti, kad išpjautum odas dideliems ir 
mažiems batams, o tada dvi puses susiūtum“ Ulenšpygelis 
atsakė: „Reikėjo taip ir sakyti, būčiau mielai padaręs. Tuoj 
pat imuosi darbo“ Taigi Ulenšpygelis ir meistras susitai- 
kė. Meistras atleido už sugadintą odą, nes Ulenšpygelis 
pažadėjo nuo šiol viską daryti taip, kaip jam bus liepta. 
Tada meistras išpjovė odas pusbačiams, padėjo priešais 
Ulenšpygelį ir pasakė: „Žiūrėk, susiūk mažus ir didelius, 
kaip puolasi: Ulenšpygelis pažadėjo padaryti ir ėmėsi 
siūti. Bet meistras neskubėjo išeiti ir kurį laiką stebėjo 
Ulenšpygelį, norėdamas pamatyti, ką tas darys. Dabar 
jau žinojo, kad jis daro ne ką reikia, o ką girdi. 

Ulenšpygelis pradėjo dirbti, kaip buvo pasakyta. Jis pa- 
ėmė didelio bato ruošinį, įdėjo į jį mažesnį ir abu susiuvo. 
Meistras norėjo išeiti pasivaikščioti, bet jam skaudėjo širdį 
matant, ką daro Ulenšpygelis. Jis pasakė: „Tu esi geras 
mokinys, darai viską, kaip pasakau: Ulenšpygelis atsakė: 
„Kas daro, kaip liepta, niekada negauna į kailį, o kitaip — 

visko gali būti“ Meistras tarė: „Taip ir yra, mano mielas 
mokiny, tokie buvo mano žodžiai, bet ne tokia mintis. Aš 
norėjau pasakyti, kad pirma turi pasiūti mažesnių batų 
porą, o paskui didesnių. Arba pirma didesnius, paskui 
mažesnius, kaip puolasi. Tu padarei pagal žodžius, o ne 
pagal mintį“ Supykęs jis išmetė sugadintas odas ir pasakė: 
„Būk protingas, štai, imk kitą odą ir supjauk pagal vieną 
kurpalį!“ Daugiau nesuko galvos, nes labai rūpėjo išeiti 
savo reikalais. 

Meistras užtruko beveik valandą, o tada prisiminė liepęs 
mokiniui supjauti batus pagal vieną kurpalį. Viską me- 
tęs nuskubėjo į namus. Ulenšpygelis tuo metu jau buvo 
supjaustęs visą odą pagal patį mažiausią kurpalį. Tai ir 
pamatė parbėgęs meistras. Jis piktai paklausė Ulenšpy- 
gelio: „O kaip tu pasiūsi pagal mažą kurpalį didesnius 
batus?“ Ulenšpygelis atsakė: „Gerai, jei taip norite, galiu 
tuojau supjauti pagal didesnį kurpalį. Meistras atsakė: „Iš 
didelio galima išpjauti mažesnį, bet iš mažo didesnį - ne. 
"Tu visas odas supjovei pagal pirmąjį kurpalį, o antrojo nė 
nepalietei“ Ulenšpygelis atsiliepė: „Tikra tiesa, meistre, 
juk jūs man liepėte išpjauti pagal vieną kurpalį 

Meistras kalbėjo: „Kad ir ką liepčiau, viską darai 
ne taip, nors imk ir pasikark su tavim“ Jis pareikalavo 
Ulenšpygelio sumokėti už sugadintą odą, nes iš kur gi 
imsiąs kitą. Ulenšpygelis atsakė: „Kailiadirbys parūpins“ 
Jis atsistojo, nuėjo durų link, o prie slenksčio atsigręžė ir 
tarė: „Niekada negrįžtu į tuos namus, kur jau kartą esu 
buvęs“ Ir patraukė į miestą. 

KETURIASDEŠIMT KETVIRTOJI ISTORIJA. 
Kaip Ulenšpygelis valstiečiui į sriubą vietoje 
kiaulienos taukų įkrėtė dvokiančių žuvies taukų, 
nes manė, kad šiam ir taip bus gerai 


Daug šelmysčių Ulenšpygelis prikrėtė batsiuviams vi- 
suose miestuose. Iškirtęs paskutinį pokštą, jis nukeliavo 
į Stadę ir vėl nusisamdė pas batsiuvį. Pirmąją darbo dieną 
meistras išėjo į turgų ir nusipirko ryšulį malkų. Užmokė- 
jęs valstiečiui už malkas, pasikvietė šį į namus pavalgyti 
sriubos. Taigi parėjo abudu su malkomis pas batsiuvį. 
Namuose buvo tik Ulenšpygelis, o žmona ir tarnaitė 


kažkur išėjusios. Jis sėdėjo ir siuvo batus. Meistrui reikėjo 

sugrįžti į turgų, todėl liepė Ulenšpygeliui išvirti valstie- 
čiui sriubos iš to, ką turi. Galis paimti, ką rasiąs indaujoje. 

Ulenšpygelis sutiko, o valstietis nusimetė malkų ryšulį 
ir įėjo vidun. Ulenšpygelis įpjaustė jam duonos į sriubos 
dubenėlį, bet indaujoje nerado riebalų, tik indelį su dvo- 
kiančiais žuvies taukais. Jų ir įkrėtė į sriubą. Valstietis 
pradėjęs valgyti pajuto bjaurų dvoką, bet buvo alkanas 
ir išvalgė iki dugno. 

Tuo tarpu grįžo batsiuvys ir paklausė valstietį, ar skani 
buvusi sriuba. Valstietis atsakė: „Sriuba buvo gardi, bet 
jos prieskonis atsidavė naujais batais“ Tai pasakęs išėjo. 

Batsiuvys juokdamasis paklausė Ulenšpygelį, kuo jis 
uždažė valstiečiui sriubą. Ulenšpygelis atsakė: „Jūs man 
sakėte paimti, ką rasiu. O aš radau tik jūržuvės taukų. 
Ieškojau indaujoje kitokių riebalų, bet neradau ir pač- 
miau tai, kas buvo. Batsiuvys pasakė: „Teisingai padarei, 
valstiečiui ir taip gerai: 

KETURIASDEŠIMT PENKTOJI ISTORIJA. 
Kaip Braunšveigo batsiuvys prikamšė Ulenšpygeliui 


į batus lašinių, o šis išstūmė jo trobos langą 


Braunšveigo batsiuvys, vardu Kristoforas, siuvo ilgaau- 
lius batus. Jis gyveno prie Anglių turgaus. Ulenšpygelis 
užsuko pas batsiuvį paprašyti, kad šis ištrintų lašiniais 
jo batus. Įžengęs į namus paklausė: „Meistre, ar nejla- 
šiniuotumėte man šitų batų iki pirmadienio?“ Meistras 
atsakė: „Sutarta“ Ulenšpygelis atsisveikino nenujausda- 
mas nieko bloga. 

Kai jis išėjo, pameistrys pasakė: „Meistre, tai buvo 


Ulenšpygelis, jis visiems krečia pokštus. Jeigu būtumėt jam 

liepęs padaryti tai, ką jis čia pasakė, tikrai būtų viską atli- 
kęs pažodžiui. Meistras paklausė: „O ką jis man pasakė?“ 
Pameistrys atsakė: „Jis paprašė įlašiniuoti batus, o turėjo 
galvoje - įtrinti batus lašiniais. Aš jūsų vietoje netrinčiau, o 
prikaišiočiau lašinių kaip kepsnį: Meistras pasakė: „Klau- 
syk, juk tai gera mintis! Padarysime taip, kaip prašė“ 

Jis paėmė lašinių paltį, atpjovė gerą bryzą, supjaustė ir 
su įnagiu prikaišiojo batus kaip kepsnį. Pirmadienį atėjo 
Ulenšpygelis ir paklausė, ar batai sutvarkyti. Meistras 
mostelėjo į sieną, kur ant vinies kabojo batai: „Anava jie!“ 
Ulenšpygelis pamatė, kad batai pribadyti lašinių, prapliu- 
po juoktis ir pasakė: „Jūs puikus meistras! Padarėte lygiai 
taip, kaip buvau prašęs. Ko už tai norėsite?“ Meistras 
atsakė: „Seno grašio“ Ulenšpygelis davė jam seną grašį, 
pasiėmė lašinių prikamšytus aulinukus ir išėjo. Meistras 
su pameistriu žiūrėjo įkandin ir juokdamiesi kalbėjo: 
„Kaip čia atsitiko? Sukčius pats apsimovė!“ 

Staiga pro langą su trenksmu įlindo galva iki pečių, nes 
kambarėlis buvo pirmame aukšte, o langas į gatvę, ir pasi- 
girdo: „Meistre, kokius lašinius naudojote mano batams — 
kiaulės ar kuilio?“ Meistras ir pameistrys neteko žado. Jie 
pamatė, kad tai Ulenšpygelis pečiais pusiau išstūmė rėmą, 
o stiklas įkrito į trobą. Batsiuvys supyko ir sušuko: „Ak 
tu, bjaurus begėdi! Tuoj gausi su ta kryžma per galvą!“ 
Ulenšpygelis ramino: „Mielas meistre, nepykite, aš tik 
norėjau sužinoti, kokiais lašiniais įlašiniavote mano batus: 
kiaulės ar kuilio?“ Meistras įtūžo dar labiau ir liepė dingti 
išjo lango. „Jeigu nenorite atsakyti, einu pasiklausti kitų“ 
Tai pasakęs Ulenšpygelis išlindo atgal į gatvę. 

Dabar meistras supyko ant savo pameistrio ir pasakė 
jam: „Buvai gudrus patarti iškrėsti pokštą, o dabar patark, 
kaip langą sutaisyti!“ Pameistrys tylėjo. Nepatenkintas 
meistras tarė: „Tai kas dabar liko kvailiu? Ne sykį esu 
girdėjęs sakant: jeigu prie tavo durų atėjo šelmis, verčiau 
nupjauk rankeną, bet neįleisk jo vidun. Jei būčiau taip 
padaręs, mano langai būtų likę sveiki“ Meistras reikala- 
vo užmokėti už langą, kurio neteko dėl blogo patarimo 
įlašiniuoti batus, todėl pameistriui teko išeiti. 

KETURIASDEŠIMT ŠEŠTOJI ISTORIJA. 
Kaip Ulenšpygelis Vismaro batsiuviui vietoje 
sušaldytų taukų pardavė sušalusio mėšlo 


Ulenšpygelis nepamiršo, kad Vismaro batsiuviui sugadi- 

no daug odos ir padarė didžiulę žalą, tuo nuliūdindamas 

gerą žmogų. Jis suprato negerai pasielgęs, ir kai kitą kar- 
tą atvyko į Vismarą, vėl užsuko pas tą batsiuvį. Pasisakė 
galįs gauti lajaus ir taukų už mažą kainą, taip meistrui 
būsią atlyginti nuostoliai. Batsiuvys atsakė: „Gerai pada- 
rysi, nes pats pavertei mane bėdžiumi. Kai turėsi prekę, 


parodyk man“ Taip jiedu ir išsiskyrė. 


Buvo žiema, ir valytojai kuopė išvietes. Ulenšpygelis 
priėjo ir pasiūlė nupirksiąs dvylika pilnų statinių iškabinto 
turinio, kurį jie paprastai sumesdavo į vandenį. Šie sutiko, 
prikrovė statines kupinas per keturis pirštus nuo viršaus ir 
paliko stovėti. Kai turinys sukietėjo, Ulenšpygelis pasiėmė 
prekę. Šešias statines iki viršaus storai užpylė lajumi, kitas 
šešias - taukais ir tvirtai užkalė dangčius. Visas jas liepė 
nuvežti prie užeigos, kurioje buvo apsistojęs, ji vadinosi 
„Auksinė žvaigždė“, ir davė žinią batsiuviui. Kai šis atė- 
jo, jiedu nulupo dangčius, ir batsiuvys apžiūrėjo prekę. 
Prekė jam patiko. Dėl kainos susitarė taip: batsiuvys iš 
karto Ulenšpygeliui sumokėsiąs 24 guldenus, o likusius 
12 atiduosiąs per metus. 

Ulenšpygelis paėmė pinigus ir spruko, bijodamas liūd- 
no galo. Batsiuvys buvo patenkintas, džiaugėsi, kad atly- 
ginti nuostoliai. Tada susikvietė pagalbininkus, nes kitą 
dieną ketino sutepti odas. Susirinko daug darbininkų, jie 
tikėjosi sočiai pavalgyti ir atsigerti. Garsiai dainuodami, 
kaip buvo įprasta, ėmėsi darbo. 

Kai statines uždėjo ant ugnies ir jos apšilo, pasklido 
natūralus mėšlo kvapas. Jie pradėjo vienas kitam kalbėti: 
„Ei, ar tik nepridėjai į kelnes?“ Meistras pasakė: „Kažkas 
iš jūsų įlipo į mėšlą. Nusivalykite batus, nepakenčiamai 
dvokia“ Visi dairėsi, bet nieko nematė. Tada pradėjo ka- 
binti taukus į katilą, ruošdamiesi ištepti odas, bet kuo 
giliau kabino, tuo labiau dvokė. Pagaliau jie viską suprato 
ir metė darbą. 

Meistras ir jo pagalbininkai išbėgo vytis Ulenšpygelio 
ir nubausti už apgavystę. Bet tas jau buvo dingęs su vi- 

sais pinigais ir pažadu sugrįžti likusių 12 guldenų. Taigi 
batsiuviui teko išversti statines į paplavų griovį. Taip jis 
patyrė dvigubą nuostolį. 


KETURIASDEŠIMT SEPTINTOJI ISTORIJA. 
Kaip Ulenšpygelis tarnavo Einbeke pas aludarį 


ir vietoje apynių išvirino šunį, vardu Apynys 


Ulenšpygelis nenustygo be pokštų. Kai Einbeko gyven- 
tojai pagaliau pamiršo jo išmonę su apdergtomis slyvo- 
mis““, jis vėl čia pasirodė ir parsisamdė pas aludarį. Atsi- 
tiko taip, kad aludaris turėjo išvykti į vestuves. Kol jo 
nebūsią, liepė Ulenšpygeliui ir tarnaitei padaryti alaus, 
tačiau gerai pasistengti. Vėliau jis pats prisidėsiąs. Svar- 


biausia gerai išvirinti apynius, kad alus įgautų stiprumo, 


34 Apie tai kalbama 88-ojoje istorijoje. 

ir visi norėtų jį pirkti. Ulenšpygelis pasakė: „Bus pada- 
ryta“, jis tikrai pasistengsiąs. Aludaris su žmona išvyko. 

Ulenšpygelis uoliai ėmėsi darbo. Tarnaitė jam nurodi- 
nėjo, nes tą amatą išmanė geriau. Kai atėjo metas virinti 
apynius, ji pasakė: „Ak, mielasis, apynius tu ir vienas iš- 
virinsi. Aš noriu valandėlei išeiti, pažiūrėti, kaip jaunimas 
šoka. Ulenšpygelis sutiko ir pagalvojo: „Kai tarnaitė išeis, 
bus proga iškrėsti pokštą. Bet kokią šelmystę iškrėtus tam 
aludariui?“ 

Šeimininkas turėjo didelį šunį, vardu Apynys. Kai 
vanduo užkaito, Ulenšpygelis įmetė šunį į katilą ir taip 
pašutino, kad kailis nusimovė ir net mėsa nuo kaulų at- 
šoko. Tarnaitė, nusprendusi, kad apyniai jau pakankamai 
suvirė, grįžo namo, norėdama padėti Ulenšpygeliui toliau 
darbuotis. Ji pasakė: „Žiūrėk, mielas broleli, apyniai jau 
užtektinai virė, turime nupilti!“ Kai jie pristatė prie katilo 
koštuvą ir pradėjo pilti į jį dideliu kaušu, tarnaitė paklau- 
sė: „Ar nepamiršai sudėti apynius? Kauše jų nematau!“ 
Ulenšpygelis atsakė: „Rasi dugne“ Tarnaitė ieškojo, bet 
išgriebė tik griaučius. Ji pradėjo garsiai rėkti: „Dėl Dievo, 
ką tu čia įmetei?! Tegu budeliai geria tokį alų!“ Ulenšpy- 
gelis pasakė: „Padariau, kaip liepė aludaris, - išvirinau 
Apynį, mūsų šunį. 

Tuo metu grįžo gerokai įkaušęs aludaris ir paklausė: 
„Ką veikiate, mieli vaikučiai? Ar jums linksma?“ Tarnaitė 
atsakė: „Nesuprantu, kokia čia velniava. Aš pusvalandžiui 
išėjau pažiūrėti šokių ir liepiau naujajam tarnui gerai išvi- 
rinti apynius. O jis išvirė mūsų šunį, štai, matote, liko tik 


griaučiai: Ulenšpygelis tarė: „Pone, juk pats taip liepėte. 

Ir už ką man tokia bausmė? Darau viską, kas pasakyta, 
bet nesulaukiu jokio dėkingumo. Kiekvienas aludaris 
būtų patenkintas, jei padėjėjas padarytų nors pusę tiek, 
kiek jam liepta“ 

Ulenšpygelis buvo atleistas iš darbo ir iškeliavo, bet 
didelio dėkingumo niekur nesulaukė. 

KETURIASDEŠIMT AŠTUNTOJI ISTORIJA. 
Kaip Ulenšpygelis parsisamdė siuvėjui 
žr siuvo palindęs po kubilu 


Ulenšpygelis atvyko į Berlyną ir parsisamdė siuvėjui. Kai 
jie susėdo siuvyklėlėje, meistras pasakė: „Padėjėjau, kai 
siūsi, labiausiai stenkis, kad nesimatytų““ Ulenšpygelis 
sutiko, paėmė adatą, audinio rėžį ir palindo po kubilu. 
Jis pasidėjo siuvinį ant kelių ir pradėjo siūti. Siuvėjas sto- 
vėjo, žiūrėjo ir pagaliau paklausė: „Ką tu darai? Kas čia 
per darbas?“ Ulenšpygelis atsakė: „Meistre, jūs man lie- 


pėte siūti, kad nesimatytų, taigi, manęs niekas nemato“ 


35 "Turima galvoje nematoma, vadinamoji „prancūziška“, siūlė, 

Meistras pasakė: „Ak, mano mielas padėjėjau, liaukis 
taip siuvęs! Dirbk, kad matytųsi: 

Praėjo trys dienos. Vėlai vakare siuvėjas buvo pavargęs 
ir nusprendė atsigulti. Pilka valstiečio skranda jau buvo 
baigiama siūti. Jis mestelėjo siuvinį Ulenšpygeliui ir pa- 
sakė: „Imk, užbaik tą vilką“ ir eik miegoti“ Ulenšpygelis 
atsakė: „Nesirūpinkite, meistre, taip ir padarysiu“ Meis- 
tras atsigulė nenujausdamas nieko bloga. Ulenšpygelis 
suraukė nebaigtą skrandą ir taip ją susiuvo, kad išėjo vilko 
galva, paskui padarė kūną, kojas ir paramstė ant kuolų. 
Atrodė - gyvas vilkas. Tada atsigulė į lovą. 

Rytą meistras pakilo, pažadino Ulenšpygelį ir staiga 
išvydo siuvykloje stovintį vilką. Iš pradžių labai išsigando, 
bet paskui suprato, kad vilkas netikras. Meistras piktai 
paklausė: „Ką, velniai griebtų, padarei iš skrandos?“ Tas 
atsakė: „Vilką, kaip man ir liepėte:“ Siuvėjas pasakė: „Aš 
turėjau galvoje ne žvėrį vilką. Taip pavadinau vilko kailį: 
Ulenšpygelis atsakė: „Mielas meistre, aš to nežinojau. Jei 
būčiau nutuokęs, kad kalbate kitaip, negu galvojate, būčiau 
daug mieliau siuvęs skrandutę, o ne vilką“ Meistras liko 
lyg musę kandęs. Kas padaryta, tas padaryta. 

Po keturių dienų atsitiko taip, kad vakarop meistras vėl 
pasijuto pavargęs ir norėjo nusnūsti. Tačiau jam atrodė, 
kad padėjėjui miegoti dar per anksti. Sermėga buvo be- 
veik baigta, trūko tik rankovių. Siuvėjas paėmė drabužį ir 
rankoves, padavė Ulenšpygeliui ir pasakė: „Užmesk ran- 
koves ir galėsi eiti miegoti. Ulenšpygelis sutiko. Meistras 


36 Turimas galvoje drabužis iš vilko kailio. 

atsigulė, o Ulenšpygelis pakabino siuvinį ant kablio ir 
uždegė po žvakę iš kiekvienos pusės. Tada paėmė ranko- 
vę ir sviedė į siuvinį, apėjęs iš kitos pusės sviedė antrąją 
rankovę. Kai žvakės sudegė, užsidegė naujas ir taip mėtė 
rankoves ant sermėgos per visą naktį iki pat ryto. 

Rytą meistras įėjo į siuvyklą, bet Ulenšpygelis nekreipė 
į jį dėmesio ir toliau mėtė rankoves. Siuvėjas pastovė- 
jo, pažiūrėjo ir klausia: „Kokius fokusus, po galais, čia 
kreti?“ Ulenšpygelis visai rimtai atsakė: „Man tai visai 
ne fokusai. Stoviu čia per naktį ir mėtau tas prakeiktas 
rankoves į sermėgą, bet jos nelimpa. Užuot tuščiai mėčius, 
jau geriau būtumėt leidęs išsimiegoti. Juk pats žinojote, 
kad tas darbas nieko vertas“ Siuvėjas nustebo: „Ar tai 
aš kaltas? Nė nemaniau, kad taip suprasi! Aš liepiau tau 
prisiūti rankoves prie drabužio: Tada Ulenšpygelis tarė: 
„Tegu pats velnias jums tarnauja! Nieko nesuprantu! Ar 
visada galvojate viena, o sakote kita? Jei būčiau žinojęs, 
ko iš tikrųjų norite, būčiau gražiausiai prisiuvęs rankoves 
ir dar porą valandėlių nusnaudęs. Dabar pats visą dieną 
sėdėkite ir siūkite, o aš prigulsiu“ Meistras atsakė: „Pala, 
pala, nieko nebus! Aš tau už miegą nemokėsiu“ 

Taigi jie susibarė. Įpykęs meistras prisiminė per naktį 
sudegintas žvakes ir pareikalavo už jas sumokėti. Ulenšpy- 


gelis susikrovė mantą ir iškeliavo. 

KETURIASDEŠIMT DEVINTOJI ISTORIJA. 
Kaip Ulenšpygelis numetė nuo palangės 
tris siuvėjo padėjėjus ir visiems pasakė, 

kad juos nupūtė vėjas 


Brandenburge vyko turgus, o Ulenšpygelis prieš dvi 
savaites buvo apsistojęs vietinėje užeigoje. Netoliese 
gyveno siuvėjas, turėjęs tris pagalbininkus, jie sėdėdavo 
ant plačios palangės, kuri kartu tarnavo kaip prekysta- 
lis, ir siuvo. Ulenšpygeliui einant pro šalį, visaip šaipėsi 
ir mėtė į jį skiautes. Jis nieko nesakė ir tik laukė dienos, 
kada į turgų suvažiuos daugiau žmonių. Išvakarėse įpjo- 
vė prakystalio atramas ir paspyrė akmeniu, kad laikytųsi. 

jo ir pradėjo siūti. 

Kai galvijus išvarantys piemenys pradėjo pūsti ragą, 
išbėgo ir siuvėjo kiaulės. Jos turseno pro prekystalį ir pra- 
dėjo į jį trintis. Pajudintos atramos nusprūdo, o visi trys 
siuvėjo pagalbininkai nudribo tiesiai į gatvę. Ulenšpygelis 
viską matė ir pradėjo visa gerkle šaukti: „Žiūrėkit, žmonės! 
Vėjas nupūtė tris siuvėjus!“ 

Jis rėkė taip garsiai, kad visas turgus girdėjo. Tuoj subė- 
go žmonės, jie juokėsi ir badė pirštais. Padėjėjams buvo la- 
bai gėda, bet jie negalėjo suprasti, kaip atsidūrė ant žemės. 
Pagaliau pastebėjo, kad prekystalio atramos įpjautos, ir 
susiprotėjo, jog tai Ulenšpygelio darbas. Jie susikalė naujas 
atramas ir daugiau iš Ulenšpygelio nesišaipė. 


TA 
We 


3 
TAA 


= 


, 
* 
( | 
A A 


N 


MH raim 


WW ad 
leiit e 
LE LJ 
Lai /A guess UMi 


t) 


PENKIASDEŠIMTOJI ISTORIJA. Kaip Ulenšpygelis 
sušaukė visus Saksonijos siuvėjus, žadėdamas 
išmokyti meno, naudingo jiems ir jų vaikams 


Ulenšpygelis sumanė surengti didžiulį siuvėjų susirinki- 
mą ir laiškais sukvietė meistrus iš Italijos miestų ir visos 
Saksonijos, o labiausiai iš šių žemių: Holšteino, Pome- 
ranijos, Štetino ir Meklenburgo, taip pat iš Liubeko, 
Hamburgo, Štralzundo ir Vismaro. Laiškuose žadėjo 
pranešti labai svarbų dalyką. Visi turį atvykti į Rostoką, 
kur jis lauksiąs. Norjs atskleisti amato paslapčių, kurios 
būsiančios naudingos jiems ir jų vaikams per amžius, 
kol gyvuos pasaulis. Elekeno ir Diorfeno miestų siuvėjai 

pradėjo susirašinėti, klausdami vieni kitų nuomonės. 
Pagaliau visi vieningai nusprendė susitikti Rostoke pa- 
skirtu laiku. Visiems rūpėjo, kokias paslaptis Ulenšpy- 
gelis žada atskleisti ir kokio meno išmokyti, kad taip 
primygtinai kviečia atvykti. 

Taigi jie suvažiavo į Rostoką, kaip buvo pasakyta. 
Miestiečiai stebėjosi, ką čia veiks tiek siuvėjų. Sužinojęs, 
kad siuvėjai atvyko, Ulenšpygelis liepė jiems ateiti. Atvy- 
kusieji pasakė Ulenšpygeliui gavę jo kvietimą, kuriame 
buvę žadama išmokyti amato paslapčių, naudingų jiems 
ir jų vaikams per amžius, kol gyvuos pasaulis. Jie paprašė 
jo atskleisti, ką žinąs, ir pamokyti, už tai būsiąs gausiai 
apdovanotas. Ulenšpygelis pasakė: „Gerai, eikite į aikštę 
ir atidžiai klausykite: 

Kai visi susirinko, Ulenšpygelis užlipo į antrą namo 
aukštą, priėjo prie lango ir pasakė: „Garbingieji ponai, 
siuvimo amato meistrai! Atidžiai klausykite ir atminkite: 
jeigu turite žirkles, mastą, siūlų ir antpirštį, o dar ir adatą, 
to jau pakanka jūsų amatui. Įgusti nėra sunku, amato 
išmokstama savaime, tik reikia jo imtis. Dabar atskleisiu 
sėkmės paslaptį. Gerai įsidėmėkite: įvėrę siūlą į adatą, ne- 
pamirškite kitame siūlo gale užmegzti mazgelį, nes kitaip 
siūlas išslys. O jei bus mazgelis, siūlas neištrūks iš adatos: 

Siuvėjai susižvalgė ir kalbėjo tarpusavyje: „Tokius daly- 
kus seniai žinome, jis mums nieko naujo nepasakė: Tada 
paklausė Ulenšpygelio, ar turįs jiems ką nors daugiau pa- 
sakyti, nes dėl tokių niekų nevertėjo keliauti 10-12 mylių 
ir tartis laiškais per pasiuntinius. Ką čia išgirdo, siuvėjai 


žinoję jau prieš tūkstantį metų. Ulenšpygelis atsakė: „Nie- 


150 


kas negali atsiminti, kas buvo prieš tūkstantį metų“ Dar 
jis pasakė: jeigu jie nenorintys klausytis ir dėkoti, tai tegu 
nesiklauso ir nedėkoja. Gali keliauti sau, iš kur atvykę. 

Iš tolimiausių vietovių atkeliavę siuvėjai pyko labiau- 
siai ir norėjo Ulenšpygelį prikulti, bet negalėjo pasiekti. 
Taigi meistrai išsivažinėjo į namus širsdami ir plūsda- 
miesi, nes buvo labai nepatenkinti be reikalo sukorę tokį 
kelią, labai pavargę ir negavę jokios naudos. O Rostoko 
siuvėjai tik juokėsi ir šaipėsi, kad anie leidosi šitaip ap- 
kvailinami. Jie sakė: patys kalti, kad patikėjote garsiu 
apgaviku ir juokdariu. Juk turėjote gerai žinoti, koks 
paukštis yra Ulenšpygelis. 

PENKIASDEŠIMT PIRMOJI ISTORIJA. 
Kaip Ulenšpygelis karšė vilnas šventadienį, 
nes meistras neleido ilsėtis pirmadienį 


Atvykęs į Stendalį, Ulenšpygelis apsimetė vilnų karšėju. 
Buvo sekmadienis, ir šeimininkas jam pasakė: „Mielasis, 
jūs, padėjėjai, įpratę pirmadieniais nedirbti”. Tokių aš 
nelaikau tarnyboje, pas mane reikia dirbti visą savaitę“ 
Ulenšpygelis atsakė: „Gerai, meistre, man tai tinka“ 
Pirmadienį nuo pat ryto jis karšė vilnas, tą patį darė ir 
antradienį. Meistrui tai patiko. 


37 Vėlyvaisiais Viduramžiais Vokietijoje meistro padėjėjai išsiderė- 
davo laisvą dieną pirmadienį. 

Trečiadienį buvo Apaštalų diena, privaloma šventė. 
Bet Ulenšpygelis elgėsi taip, tarsi nieko nežinotų. Rytą 
jis ištempė virvę ir taip nuo dūšios karšė, kad aidėjo visoje 
gatvėje. Meistras pašoko iš lovos ir sušuko: „Tučtuojau 
liaukis! Šiandien šventė, negalima dirbti“ Ulenšpygelis 
atsakė: „Mielas meistre, sskmadienį jūs man sakėte, kad 
turėsiu dirbti visą savaitę be poilsio dienos“ Meistras 
pasakė: „Mielas pagalbininke, aš ne tai turėjau galvoje. 
Nustok kėlęs triukšmą ir padėk vilnas į šalį! Užmokėsiu 
tiek, kiek būtum per dieną uždirbęs“ 

Ulenšpygeliui tai patiko, tą dieną jis nebedirbo. Va- 
kare susėdo pasikalbėti su meistru. Meistras pasakė, kad 
Ulenšpygeliui neblogai sekasi, tik jis turėtų vilnas truputį 
aukščiau mušti”. Ulenšpygelis atsakė viską supratęs, o 
anksti rytą ištempė virvę ant karčių, iškeltų beveik iki 
pat stogo, ir atsinešė kopėčias. Užlipęs užmetė ant virvės 
vilnas, kurios nutįso iki pat žemės, ir taip pradėjo jas kulti 
lazda, kad net visas namas drebėjo. Meistras gulėdamas 
lovoje išgirdo ir tuoj suprato, kad Ulenšpygelis kažką 
daro ne taip. Jis atsikėlė ir nuėjo pažiūrėti. Ulenšpygelis 
paklausė: „Meistre, kaip manote, ar užtenka aukščio?“ 
Meistras atsakė: „Ak, mano mielas! Betrūko, kad užlip- 
tum ant stogo, būtų dar aukščiau. Ir nešk tas kopėčias į 
šalį Tai pasakęs išėjo į bažnyčią. 

Ulenšpygelis pasiklausė, paėmė lazdą, užlipo ant stogo 


ir velėjo toliau. Meistras tai pamatė jau išėjęs į gatvę. Jis 


38  Vilną apdorodavo įvairiais įrankiais: lazda, rykšte ir pan. Mušant 
su pakedenimu, vilna tapdavo puresnė, t. y. aukščiau pakilusi. Tai ir 
turėjo galvoje šeimininkas. 

tučtuojau sugrįžo ir sušuko: „Ką, velniai griebtų, čia darai? 
"Tuoj pat liaukis! Kas karšia vilnas ant stogo?“ Ulenšpygelis 
nustebo: „Ką jūs kalbate? Juk ką tik sakėte, kad geriau 
sėdėti ant stogo, negu stovėti ant kopėčių, nes ant stogo 
yra aukščiau“ Meistras pasakė: „Jei nori dirbti - dirbk, o 
jei kvailioti - kvailiok! Lipk žemyn ir apsidirbk džiovy- 
kloje?*: Tai pasakęs, nuėjo. Ulenšpygelis greitai nusiran- 
gė nuo stogo, įėjo į namus ir pritaisė džiovykloje didelę 
krūvą. Meistras grįžęs iš kiemo pamatė, kas atsitiko, ir 
piktai pasakė: „Kad tave sutrauktų! Padarei kaip tikras 
šelmis“ Ulenšpygelis atsakė: „Meistre, aš tik darau, ką 
man liepiate. Juk sakėte, kad turiu nulipti nuo stogo ir 
išsituštinti džiovykloje. Kodėl dabar pykstate? Padariau, 
kaip liepėte. Meistras tarė: „Taip tu man ir galvą apdergsi. 
Susirink savo mėšlą ir dėk jį ten, kur niekam nereikia!“ 
Ulenšpygelis atsakė: „Gerai“, pakabino mėšlą ant pagalio 
ir nunešė į maisto kamarą. Meistras sušuko: „Nešk lauk, 
čia tavo mėšlo nereikia! Ulenšpygelis atsakė: „Aš žinau, 
kad jums nereikia. Čia jo niekam nereikia, todėl ir atne- 
šiau, kaip liepėte: Meistras supyko, nubėgo prie tvarto ir 
sviedė į Ulenšpygelį pliauską. Tas spruko šalin sakydamas: 
„Kokie visi nedėkingi!“ Meistras norėjo išmesti mėšliną 
pagalį, tačiau beskubėdamas išsitepliojo. Jis nubėgo prie 
šulinio nusiplauti rankas, o Ulenšpygelis tuo tarpu pa- 
traukė savo keliais. 


39 Vokiečių amatininkų keiksmas. 

PENKIASDEŠIMT ANTROJI ISTORIJA. 
Kaip Ulenšpygelis pasisamdė kailiadirbiui ir pagadino 
troboje orą, kad užtrenktų kailių smarvę 


Kartą Ulenšpygelis atvyko į Ašerslebeną. Buvo šalta 
žiema, pats brangymetis. Jis galvojo: „Ką čia sumanius, 
kad perkentėčiau šaltį ir badą?“ Darbininkų niekam 
nereikėjo. Tačiau ten gyvenęs kailiadirbys ketino pri- 
imti pagalbininką, nes vienas jo mokinys buvo išvykęs. 
Ulenšpygelis pagalvojo: „Nieko nepadarysi, žiema, sun- 
kus metas, turi kentėti, kiek gali, ir ištverti per šalčius: Ir 
stojo dirbti kailiadirbiui. 

Ulenšpygelis įsitaisė siuvyklėlėje ir pradėjo siūti kailius, 
bet jam labai nepatiko neįprastas kvapas. Jis pasakė: „Fe! 

Fe! Jūs balti kaip kreida, o dvokiate kaip mėšlo gabalas!“ 
Meistras atsiliepė: „Jei nepatinka kvapas, persėsk kitur. 
O kad dvokia, tai įprastas dalykas, juk čia avies kailiai“ 
Ulenšpygelis nutylėjo ir pagalvojo: „Pleištas pleištą varo“, 
ir su tokia smarve pabezdėjo, kad meistras ir jo žmona 
turėjo užsiimti nosis. Meistras supyko: „Ką darai? Išeik į 
lauką ir ten bezdėk kiek nori. Ulenšpygelis atsakė: „Mano 
smarvė žmogui įprastesnė ir sveikesnė negu avikailio dvo- 
kas“ Meistras nenusileido: „Sveikesnė ar ne, bet jei nori 
bezdėti, eik į kiemą!“ Ulenšpygelis atsakė: „Meistre, nieko 
nebus. Bezdalas neina ten, kur šalta, jis visada ten, kur 
šilta. Pabandykite patys: pabezdėkite, ir smarvė sulįs jums 
į nosį, nes atėjo iš šiltos vietos: 

Meistras nieko neatsakė. Jis suprato esąs apkvailintas ir 
nusprendė Ulenšpygelio savo namuose ilgai nelaikyti. O šis 
ramiausiai sėdėjo šalia, siuvo, krenkštė ir spjaudė gerklėn 
įlindusius plaukus. Meistras žvilgčiojo į jį, bet nieko nesakė, 
kol visi susėdo vakarienės. Tada tarė: „Mielas padėjėjau, 
matau, kad tas darbas tau ne prie širdies. Man regis, tu nesi 
tikras kailiadirbys. Tai parodo tavo elgesys. O gal tu seniai 
bedirbai tokį darbą ir esi atpratęs? Jeigu būtum išmiegojęs 
su kailiais bent keturias naktis, tai nesibjaurėtum ir neklau- 
sinėtum, kas dvokia. Todėl, mano mielas mokiny, jei nenori 
dirbti, gali rytoj drožti į visas keturias puses“ Ulenšpygelis 
atsakė: „Mielas meistre, kalbate gryną tiesą: nesu tame 
darbe įgudęs. Leiskite man keturias naktis išmiegoti su 
kailiais, kad galėčiau prie jų priprasti, tada pamatysite, ką 
sugebu“ Meistras sutiko, nes jam reikėjo pagalbininko, o 
Ulenšpygelis mokėjo gerai siūti. 


156 


Ana A apa 
id" my 
1 40. a” 


PENKIASDEŠIMT TREČIOJI ISTORIJA. 
Kaip Ulenšpygelis pas kailiadirbį miegojo sausuose 
ir drėgnuose kailiuose, ir kaip šis išbarė Ulenšpygelį 


Patenkintas meistras nuėjo pas pačią į lovą. Ulenšpyge- 
lis nuėmė paruoštus kailius nuo džiovyklos (surinko ir 
sausus kailius, kurie jau buvo išdirbti, ir drėgnus) ir nusi- 
nešė į palėpę, įsirausė į juos ir miegojo iki ryto. Atsikėlęs 
meistras pamatė, kad ant stovo nebėra kailių, ir nusku- 
bėjo į palėpę paklausti Ulenšpygelio, ar nežinąs, kur jie 
dėjosi. Bet Ulenšpygelio nerado, tik pamatė ant grindų 
suverstus ir suvoliotus kailius, sausus ir drėgnus, vienoje 
krūvoje. Jis labai nusiminė ir vos ne verkdamas pradėjo 
šaukti tarnaitę ir žmoną. 


157 


Nuo riksmo pabudo Ulenšpygelis ir išlindęs paklausė: 
„Mielas meistre, kas nutiko? Ko taip garsiai rėkiate?“ 
Meistras labai nustebo, nes nežinojo, kad kažkas lindi 
kailių ir odų stirtoje. Jis paklausė: „Kur tu esi?“ Ulenšpy- 
gelis atsakė: „Aš čia“ Meistras pyko: „Kad tu geros dienos 
nematytum! Suvertei visus kailius į krūvą, sausus sumaišei 
su drėgnais, išmirkytais kalkėse, ir visus sugadinai. Kas 
tau šovė į galvą?“ Ulenšpygelis atsakė: „Meistre, kodėl 
jūs pykstate? Juk aš tik vieną naktį išmiegojau su kailiais! 
O jei būčiau išmiegojęs visas keturias, kaip kalbėjote va- 
kar, gal būčiau įpratęs prie šio amato. Meistras pasakė: 
„Meluoji, bjaurus apgavike! Aš neliepiau išdirbtus kailius 
nusinešti į palėpę, drėgnus ištraukti iš alūno, sukrauti į 
krūvą ir įsitaisyti migį!“ Jis dairėsi bizūno, norėdamas 
gerai išperti Ulenšpygelį. 

"Tuo tarpu Ulenšpygelis kopėčiomis nusliuogė iš pa- 
lėpės ir jau ketino sprukti, tačiau tarpduryje stovėjusios 
meistro žmona ir tarnaitė čiupo jį. Ulenšpygelis baisiu 
balsu suriko: „Paleiskite, aš bėgu gydytojo, mano meistras 
susilaužė koją!“ Tuodvi jį paleido ir nuskubėjo į viršų, o 
meistras kaip tik leidosi žemyn gaudyti Ulenšpygelio. Jis 
susidūrė kaktomuša su moteriškėmis, ir visi trys griuvo 
ant žemės. Ulenšpygelis spruko pro duris, palikęs visus 

PENKIASDEŠIMT KETVIRTOJI ISTORIJA. 
Kaip Ulenšpygelis Berlyne vienam kailiadirbiui 
iš vilkų kailių vietoje skrandų pasiuvo vilkus 


Švabai yra labai gudrūs ir sukti. Kai jie patenka į bėdą ir 
neranda išeities, apkartina gyvenimą vienas kitam. Dau- 
gelis jų labiau mėgsta kilnoti alaus bokalą, negu dirbti, 
todėl jų dirbtuvės dažnai stovi tuščios ir t. t. 

Berlyne gyveno toks kailiadirbys, jis buvo gimęs šva- 
bų žemėje ir puikiai išmanė savo amatą, buvo sumanus, 
turtingas ir turėjo visai neblogas dirbtuves. Pas jį užsaky- 
davo kailinius tos žemės kunigaikščiai, riteriai ir daugelis 


pasiturinčių miestiečių. Kartą kunigaikštis surengė didelį 

žiemos turnyrą su žirgų lenktynėmis ir kovomis. Jis su- 
kvietė daugybę riterių ir kitų ponų. Visi norėjo atrodyti 
madingi, todėl minėtas kailiadirbys gavo daug užsakymų 
kailiniams iš vilko kailio. 

"Tai sužinojęs Ulenšpygelis atėjo pas meistrą ir pasiprašė 
darbo. Meistrui kaip tik reikėjo pagalbininko, todėl jis 
labai apsidžiaugė ir paklausė, ar šis mokąs siūti vilkus“. 
Ulenšpygelis atsakė mokąs, o Saksonijoje jo sugebėjimai 
esą labai vertinami. Meistras pasakė: „Mielas padėjėjau, 
pasirodei pačiu laiku. Lik pas mane, o dėl algos susitar- 
sime“ Ulenšpygelis atsakė: „Sutinku. Jūs, meistre, matau 
esate garbingas žmogus, todėl, išvydęs mano darbą, pats 
nuspręsite, kokio atlygio esu vertas. Bet aš nedirbu kartu 
su kitais, mėgstu darbuotis vienas, nes tik taip galiu suma- 
niai ir nepriekaištingai atlikti darbą. Meistras paskyrė jam 
atskirą kambarėlį, prinešė daugybę išdirbtų vilkenų, kurių 
vienoje pusėje buvo purus kailis, ir davė keletą iškarpų, 
didesnių ir mažesnių. Ulenšpygelis ėmėsi darbo: kailius 
sukirpo, tačiau iš jų pasiuvo ne skrandutes, bet vilkų iš- 
kamšas. Jas prikimšo šieno, o vietoj kojų įrėmė pagalius, 
kad atrodytų kaip gyvi. 

Sukarpęs visus kailius ir pasiuvęs vilkus, Ulenšpygelis 
pranešė: „Meistrė, vilkai jau padaryti. Ką veiksiu toliau?“ 
Meistras atsakė: „Gerai, padėjėjau, siūk vilkenas, kaip 
moki geriau: Tada įėjo į kambarėlį, kur dirbo Ulenšpy- 


gelis. Ant žemės stovėjo vilkai, dideli ir maži. Meistras 


40 Turima galvoje: kailinius iš vilko kailio. 

nujotų! Padarei man didelę žalą! Dabar atiduosiu tave į 
kalėjimą. Ulenšpygelis atsakė: „Meistre, ar taip atsidėko- 
jate už mano vargą? Juk viską padariau, kaip sakėte. Jūs 
man liepėte pasiūti vilkus. Jeigu būtumėte sakęs: pasiūk 
skrandas, taip ir būčiau padaręs. Ak, jei būčiau žinojęs, kad 
sulauksiu tokio nedėkingumo, nebūčiau taip stengęsis: 

Taigi Ulenšpygelis iškeliavo iš Berlyno, kaip visada iš- 
krėtęs piktą pokštą, ir patraukė į Leipcigą. 


PENKIASDEŠIMT PENKTOJI ISTORIJA. 
Kaip Ulenšpygelis Leipcige vietoje kiškio kailiadirbiui 


pardavė kiškio kailiu apsiūtą katę maiše 


Ulenšpygelis buvo greitas sugalvoti pokštus, tai patyrė 
ir Leipcigo kailiadirbiai. Kartą Užgavėnių išvakarėse jie 
susirinkę maukė stipriuosius gėrimus ir panoro užkąsti 
žvėrienos. Šitai sužinojęs Ulenšpygelis pagalvojo sau: 
„Berlyne kailiadirbys tau už darbą neužmokėjo, tai tegu 
užmoka šitie“ Jis sugrįžo į užeigą, kurioje buvo apsisto- 
jęs, jos šeimininkas turėjo gražią riebią katę. Ulenšpyge- 
lis įsikišo ją užantin ir paprašė virėjo kiškio kailio, esą ke- 
tinąs iškrėsti smagų pokštą. Virėjas davė, ko prašomas. 


Ulenšpygelis apsiuvo katę kiškio kailiu, pats apsivilko 

valstiečio drabužiais, nuėjo prie rotušės ir su laimikiu 
užantyje laukė, kol pasirodys vienas iš kailiadirbių. Tada 
paklausė, ar šis nenorėtų pirkti riebaus kiškio, ir parodė 
žvėrelį užantyje. Jie suderėjo keturis sidabro grašius už 
kiškį ir dar šešis pfenigius už seną maišą, kuriame kiš- 
kis buvo. Kailiadirbys parsinešė pirkinį į gildijos namus, 
kur visi ūžė ir linksminosi, ir pasakė nupirkęs puikiausią 
gyvą kiškį, kokio jau seniai nebuvo matęs. Visi iš eilės jį 
pačiupinėjo. 

Kiškį jie nusprendė valgyti per Užgavėnes, todėl paleido 
į aptvarą palakstyti, o patys atsivedė medžioklinius šunis 
ir norėjo pasismaginti kiškio medžiokle. 

Visiems susirinkus, kiškis buvo paleistas, o jam pavy- 
mui - šunes. Kiškis negalėjo greitai bėgti, todėl šoko į 
medį ir pradėjo kniaukti. Žvėrelis labai norėjo namo. Tai 
pamatę kailiadirbiai pradėjo ne savo balsais rėkti: „Čionai, 
čionai! Paskubėkite, mielieji, gerieji amato broliai! Tas 
sukčius mums įkišo katę, užmuškime jį!“ 

Bet tuo viskas ir baigėsi. Ulenšpygelis jau buvo persivil- 
kęs drabužius, atrodė visai kitaip, ir niekas jo nepažino. 

PENKIASDEŠIMT ŠEŠTOJI ISTORIJA. 
Kaip Ulenšpygelis Braunšveige odininkui išvirino 


odas“ kūrendamas kėdėmis ir suolais 


Iš Leipcigo Ulenšpygelis nukeliavo į Braunšveigą ir už- 
suko pas odininką, kuris ruošė odas batsiuviui. Buvo žie- 
ma, ir Ulenšpygelis pagalvojo sau: „Turi peržiemoti pas 
šitą šeimininką“ Ir parsisamdė jo padėjėju. Po aštuonių 
dienų atsitiko taip, kad odininkas buvo pakviestas vaka- 


41 Viduramžiais iš storos virintos odos gamindavo šarvus. Ką tik 
išvirinta, dar šlapia oda būna lanksti ir kiek tąsi, todėl tuo metu ją 
galima formuoti, suteikiant gaminiams (šarvams, šalmams, kirasoms, 
antblauzdžiams ir pan.) reikalingą formą. 

rienės, o Ulenšpygeliui paliko išvirinti odas. Odininkas 
liepė: „Gerai išvirink*? kubilą odų!“ Ulenšpygelis atsakė: 
„Gerai, o kokiomis malkomis kūrenti?“ Odininkas nu- 
stebo: „Kas per klausimas? Jei neturėčiau sukrautos rie- 
tuvės malkų, galėtum deginti kėdes ir suolus“ Ulenšpy- 
gelis pažadėjo viską padarysiąs. 

Odininkui išėjus į svečius, jis pakabino katilą ant 
ugnies, vieną po kitos sumetė visas odas ir taip jas sušuti- 
no, kad teliko vieni skutai. Kol odos šuto, sukapojo visas 
kėdes ir suolus, kiek tik rado namuose, sumetė į ugnį ir 
dar labiau ją įplieskė. Tada ištraukė iš katilo odos likučius 
ir sumetė į krūvą. Taip padaręs, paliko tuos namus ir iš- 
keliavo iš miesto. 

Odininkas nenujautė nieko blogo, visą dieną gėrė, o 
vakare griuvo miegoti. Rytą jam parūpo, kaip mokinys 
apdirbo odas. Jis pamatė sušutusias odas, o namuose ir 
kieme neberado nei kėdžių, nei suolų. Be galo nusiminęs 
grįžo į trobą ir pasakė pačiai: „Žmona, atsitiko blogas 
dalykas! Manau, kad mūsų mokinys buvo Ulenšpygelis, jis 
visada padaro taip, kaip liepta. Dabar jis dingo, bet prieš 
tai visas mūsų kėdes ir suolus sumetė į ugnį ir sušutino 
odas“ Žmona pravirko ir pasakė: „Kuo greičiausiai vykis 
ir sugrąžink!“ Odininkas atsakė: „O ne! Nebenoriu jo 
matyti. Jis ir telaukia, kad imčiau vytis“ 


42 Žodžių žaismas. Veiksmažodis gar machen (vok.) turi dvi reikš- 
mes: išvirinti ir sušutinti. 

PENKIASDEŠIMT SEPTINTOJI ISTORIJA. 
Kaip Ulenspygelis Liubeke apgavo vynininką, 
vietoje bidono vyno įbrukęs jam bidoną vandens 


Atvykęs į Liubeką Ulenšpygelis buvo atsargesnis ir el- 
gėsi visai padoriai, nekrėtė jokių pokštų, nes Liubeko 
teisė buvo griežta. Liubeko rotušės vyno rūsyje tarnavo 
vynininkas, labai pasipūtęs ir savimyla. Jis laikė save pa- 
čiu protingiausiu ir didžiuodavosi, kad norėtų pamaty- 
ti tokį, kuris sugebėtų jį apgauti ar pergudrauti. Todėl 
miestiečiai vynininko nemėgo. 

Kai Ulenšpygelis nugirdo apie pasipūtėlį, negalėjo 


tverti kailyje ir pasakė sau: „Turi išbandyti, ko vertas tas 

pagyrūnas: Jis paėmė du vienodus bidonus, vieną pripylė 
vandens, kitas liko tuščias. Bidoną su vandeniu nešėsi 
paslėpęs po drabužiais, o tuščiąjį — atvirai. Atėjęs į vyno 
rūsį, paprašė įpilti vyno. Bidoną su vynu iš karto pasikišo 
po skvernu, antrąjį su vandeniu ištraukė ir pastatė ant 
suolelio po statinės čiaupu, o vynininkas nieko nepa- 
stebėjo. Tada Ulenšpygelis paklausė: „Vynininke, kiek 
kainuoja saikas vyno?“ Tas atsakė: „Dešimt pfenigių“ 
Ulenšpygelis tarė: „Man per brangu, aš turiu tik šešis. 
Ar galiu už tiek gauti vyno?“ Vynininkas supyko: „Tu 
ką? Mano ponams nurodinėsi kainas? Čia parduodama 
stabiliomis kainomis. Jei nepatinka, palik vyną ir drožk 
sau“ Ulenšpygelis atsakė: „Dabar žinosiu. Aš turiu tik 
šešis pfenigius, jeigu už tiek neparduodate, tai supilkite 
mano bidoną atgal į statinę“ 

Supykęs vynininkas čiupo bidoną, manydamas, kad 
ten yra vynas, bet ten juk buvo vanduo. Per kaiščio sky- 
lę supylęs visą bidoną į statinę, jis pasakė: „Esi visiškas 
mulkis! Prašai įpilti vyno, už kurį neįstengi sumokėti!“ 
Ulenšpygelis pasiėmė tuščią bidoną ir išeidamas tarė: 
„Matau, kad pats esi mulkis. Nėra tokio protinguolio, 
net vynininko, kurio šelmis neapgautų“ Tai pasakęs išėjo. 
Bidoną su vynu jis išsinešė po apsiaustu, o tuščią, kuriame 


prieš tai buvo vanduo, — atvirai. 

PENKIASDEŠIMT AŠTUNTOJI ISTORIJA. 
Kaip Ulenšpygelį Liubeke norėjo pakarti, 


ir kaip jis gudriai išsisuko 


Vynininkas, kurio vardas buvo Lambrechtas, dėjosi į 
galvą, ką išeidamas pasakė Ulenšpygelis. Jis pasišaukė 
miesto sargybinį, išbėgo paskui Ulenšpygelį ir pasivijo jį 
gatvėje. Iškratę rado du bidonus, viena tuščią, o kitą pil- 
ną vyno. Tada apkaltino jį vagyste ir nutempė į kalėjimą. 

Vieni siūlė Ulenšpygelį pakarti, kiti teisino, kad jis 
esąs gudrus pokštininkas, o vynininkas turėjęs geriau 
apsižiūrėti, užuot gyręsis esąs pats gudriausias; Ulenšpy- 
gelis tik norėjęs pamokyti pasipūtėlį. Tačiau tie, kurie 
nekentė Ulenšpygelio, kalbėjo: jis apsivogė, todėl turi 

būti pakartas. Toks ir priimtas nuosprendis — mirtis 
kartuvėse. 

Atėjus bausmės vykdymo dienai, Ulenšpygelis turėjo 
būti nuvežtas į aikštę ir pakartas. Subruzdo visas mies- 
tas. Visi skubinosi į egzekucijos vietą, raiti ir pėsčiomis. 
Liubeko tarėjas net pabūgo, kad gali būti prašomas pa- 
sigailėti kalinio ir teks jį paleisti. Buvo ir tokių, kurie 
norėjo pamatyti, kaip sulauks galo tiek eibių prikrėtęs 
šelmis. Dar kiti manė, kad jis išmanąs juodąją magiją 
ir išsivaduosiąs. Bet dauguma miestiečių norėjo, kad 
Ulenšpygelis būtų paleistas. 

Vežamas į aikštę Ulenšpygelis buvo ramus ir neištarė 
nė žodžio. Žmonės stebėjosi ir galvojo, kad jis labai sie- 
lojasi. Taip visi nukeliavo iki kartuvių. Tada Ulenšpygelis 
prakalbo. Jis kreipėsi į miesto tarybą ir nuolankiai papra- 
šė išpildyti jo prašymą. Neprašysiąs nei pasigailėti, nei 
paleisti, nei pinigų, nei kokio turto, nei kokios malonės, 
nei maldos, nei aukos, nei amžino atminimo. Jis norįs 
paprašyti menko dalyko, kuriam nereikės jokių išlaidų ir 
kuris garbingam Liubeko burmistrui nekainuos nė pfeni- 
gio. Tarėjai paėjėjo į šalį pasitarti. Jie nusprendė išpildyti 
prašymą, nes Ulenšpygelis aiškiai pasakė, ko nenorėsiąs. 
Be to, jiems magėjo sužinoti, ko jis prašys. Jie pasakė: 
noras būsiąs išpildytas, jeigu tik neprašysiąs ką tik paties 
paminėtų dalykų. 

Ulenšpygelis atsakė: „Aš neprašysiu dalykų, kuriuos 
išvardijau anksčiau. O jeigu jūs tikrai pasirengę išpildyti 
mano prašymą, patvirtinkite priesaika!“ Burmistras su 


tarėjais prisiekė ranka ir žodžiu. 

Ulenšpygelis kalbėjo: „Garbūs Liubeko ponai! Jūs da- 
vėte žodį. Mano prašymas toks: kai mane pakars, tegu 
vynininkas ir budelis tris dienas iš ryto ateina čia, vyni- 
ninkas pirmiau, budelis iš paskos, ir pabučiuoja man į 
užpakalį. Tiedu pradėjo spjaudytis sakydami, kad pra- 
šymas nepadorus. Ulenšpygelis atsakė: „Aš tikiuosi, kad 
Liubeko tarėjai yra garbingi vyrai ir neišsižadės to, ką 
prisiekė ranka ir žodžiu“ Tie vėl nuėjo pasitarti. Greitai 
buvo surasta kaltę lengvinančių aplinkybių ir nuspręsta 
kalinį paleisti. 

Ulenšpygelis išvyko į Helmštetą ir Liubeke daugiau 


nesirodė. 


PENKIASDEŠIMT DEVINTOJI ISTORIJA. 
Kaip Ulenšpygelis Helmštete liepė pasiūti 
didelį krepšį 


Kitą pokštą Ulenšpygelis iškrėtė su krepšiu. Helmštete 
gyveno odininkas. Ulenšpygelis užsuko pas jį ir paklausė, 
ar nepasiūtų jam didelio gražaus krepšio. Meistras atsa- 
kė: „Galiu. O kokio dydžio pageidausite?“ Ulenšpygelis 
atsakė, kad norėtų gana didelio. Tuo metu buvo madingi 
dideli krepšiai, platūs ir ilgi. Odininkas pasiuvo Ulenšpy- 
geliui didelį krepšį. Atėjęs pasiimti gaminio, šis pasakė: 
„Krepšys man per mažas, juk čia tik maišelis. Pasiūkite 


tikrai didelį, o aš jums gerai užmokėsiu“ Meistras pasiuvo 

krepšį iš visos karvės odos, tokį didelį, kad būtų tilpęs vie- 
nerių metų veršelis. Jį vos galėjo panešti vienas vyras. 

Bet Ulenšpygeliui vėl nepatiko, jis paprašė dar didesnio 
krepšio. Jeigu meistras pažadėsiąs jam tokį pasiūti, gausiąs 
avansu du guldenus. Meistras paėmė tuos du guldenus ir 
pasiuvo krepšį iš trijų jaučių odos. Jį sunkiai būtų panešę 
net trys vyrai ir tai tik perkišę lazdą, o į krepšį galėjai 
supilti visą šefelį grūdų. 

Atėjęs Ulenšpygelis pasakė: „Meistre, šitas krepšys yra 
nemažas, bet dar ne toks didelis, kokio norėčiau. Pasiūkite 
man tokį talpų krepšį, kad, ištraukus vieną pfenigį, dar 
du visada jame liktų, kad niekada nepristigčiau pinigų ir 
nepasiekčiau krepšio dugno. Tada jį paimsiu ir sumokėsiu. 
Krepšiai, kuriuos pasiuvote, yra tuščios kišenės ir man 
nereikalingi. Man reikia pilnų kišenių, kad galėčiau eiti 
į žmones“ 

Jis nepaėmė nė vieno krepšio ir išeidamas pasakė: 
„Avansą galite pasilikti: Ir paliko jam tuos du guldenus, 
o meistras sugadino odų už dešimt guldenų. 


ŠEŠIASDEŠIMTOJI ISTORIJA. Kaip Ulenspygelis 
Erfurte išviliojo iš mėsininko gabalą mėsos 


Ulenšpygelis nesiliovė krėtęs eibes. Atvykęs į Erfurtą, 
jis greitai susipažino su miestiečiais ir studentais. 
Kartą Ulenšpygelis ėjo pro mėsininkų prekystalius. 
Jį užkalbino vienas mėsininkas ir paklausė, ar nenorėtų 
ką nors parsinešti į namus. Ulenšpygelis jam atsakė: „O 
ką galėčiau gauti?“ Mėsininkas pasiūlė: „Imk mėsos 
kepsniui“ Ulenšpygelis sutiko, paėmė nuo prekysta- 
lio gabalą mėsos ir nuėjo sau. Mėsininkas puolė vytis 
šaukdamas: „Grįžk! Sumokėk už pirkinį!“ Ulenšpyge- 
lis atsakė: „Apie pinigus jūs nekalbėjote, tik klausėte, 


ar nenorėčiau ką nors parsinešti į namus. Mėsininkas 

pats pataręs imti mėsos kepsniui. Tai gali paliudyti šalia 
prekiaujantys mėsininkai“ 

Visi mėsininkai paliudijo, kad taip ir buvę, nes jie ne- 
mėgo to prekiautojo. O nemėgo už tai, kad garsiai šū- 
kaudamas nuviliodavo jų pirkėjus. Todėl jie tvirtino, kad 
Ulenšpygeliui priklauso mėsos gabalas. Kol mėsininkai 
ginčijosi, Ulenšpygelis pasikišo mėsą po skvernu ir nuėjo 
sau, palikęs juos aiškintis, kaip išmanė. 


ŠEŠIASDEŠIMT PIRMOJI ISTORIJA. Kaip Ulenspygelis 
Erfurte dar kartą apgavo tą patį mėsininką 


Po aštuonių dienų Ulenšpygelis vėl atėjo prie mėsininkų 
prekystalių. Tada tas pats mėsininkas pradėjo iš jo tyčio- 
tis: „Nagi, prieik ir paimk mėsos kepsniui“ Ulenšpygelis 
jau tiesė ranką, bet mėsininkas buvo vikresnis ir patrau- 
kė mėsą. Ulenšpygelis pasakė: „Palauk! Palik mėsą, aš 
sumokėsiu“ Mėsininkas vėl padėjo ją ant prekystalio. 
Ulenšpygelis paklausė: „Jeigu pasakysiu tau labai nau- 
dingą dalyką, ar galėsiu pasiimti mėsą?“ Mėsininkas at- 
sakė: „O gal tu nepasakysi nieko gero? Bet jeigu tai bus 


man naudinga — mėsa tavo“ Ulenšpygelis tarė: „Jei tau 

mano žodžiai nepatiks, aš jos nė pirštu nepaliesiu:“ Tada 
kalbėjo: „Aš sakau: „Sveika, mano pinigų mašnele, šok 
šen ir užmokėk žmogui!“ Kaip tau tai patinka? O gal 
nepatinka?“ Mėsininkas atsakė: „Tokia kalba man patin- 
ka, žodžiai labai malonūs“ Tada Ulenšpygelis kreipėsi į 
susirinkusius aplinkui: „Mieli bičiuliai, jūs viską girdėjote, 
taigi mėsa mano. 

Ulenšpygelis pasiėmė mėsą ir nueidamas dar pasišaipė 
iš mėsininko: „Štai gavau ir antrą tavo pasiūlytą gabalą 
kepsniui: Mėsininkas stovėjo netekęs žado. Jis buvo du 
kartus apkvailintas. Teko kęsti šalia stovėjusių prekiautojų 
pašaipas ir patyčias. 

ŠEŠIASDEŠIMT ANTROJI ISTORIJA. Kaip Ulenspygelis 
Drezdene tarnavo staliaus padėjėju ir 
nesulaukė už darbą jokio dėkingumo 


Netrukus Ulenšpygelis paliko Heseno žemę ir apsimetęs 
staliaus padėjėju patraukė į Drezdeną prie Elbės, netoli 
čekų miškų. Čia jis parsisamdė vienam meistrui, kuris 
ieškojo pagalbininko, nes jo mokiniai jau buvo atitarna- 
vę ir keliavo po pasaulį. 

Tuo metu mieste vyko vestuvės, į jas buvo pakviestas 
ir stalius. Jis pasakė Ulenšpygeliui: „Mielas mokiny, aš 
vykstu į vestuves ir grįšiu vėlai. O tu darbuokis. Kruopščiai 


sutvirtink keturias plokštes rašomajam stalui ir suklijuok" 

Ulenšpygelis atsakė: „Gerai! O kokias turiu paimti?“ 
Meistras reikalingas plokštes sudėjo vieną ant kitos ir su 
pačia išėjo į vestuves. 

Šaunusis mokinys Ulenšpygelis, kuris buvo linkęs viską 
daryti atvirkščiai, ėmėsi darbo. Jis paėmė dailias plokštes, 
sudėtas vieną ant kitos, ir trijose ar keturiose vietose pra- 
gręžė skyles. Tada įkalė medinius kaiščius ir sutvirtino 
plokštes tarpusavyje. Tai padaręs, dideliame katile užkai- 
tino klijus ir išmirkė juose gaminį. Paskui įnešė į namus ir 
padėjo prie atviro lango, kad klijai išdžiūtų saulėje. Baigęs 
darbą, nuėjo ilsėtis. 

Vakare iš vestuvių grįžo gerokai įkaušęs meistras ir pa- 
klausė Ulenšpygelį, ką šis per dieną nuveikęs. Ulenšpygelis 
atsakė: „Mielas meistre, aš kuo tiksliau sutvirtinau keturias 
stalo lentas, suklijavau ir nuėjau laiku ilsėtis“ Meistrui 
tai patiko, ir jis pasakė savo pačiai: „Tas mokinys man 
tinka. Elkis su juo gerai, aš jo taip greit nepaleisiu“ Ir 
jiedu nuėjo miegoti. 

Kitą rytą meistras pabudo ir liepė Ulenšpygeliui atnešti 
stalą, kurį vakar padaręs. Ulenšpygelis atnešė savo kūrinį 
iš palėpės. Meistras pamatė, kad šelmis sugadino jo medie- 
ną, ir supykęs paklausė: „Mokiny, ar tu kada nors mokeisi 
staliaus amato?“ Ulenšpygelis pasiteiravo, kodėl to klausia. 
„Klausiu todėl, kad tu sugadinai man tokias geras lentas“ 
Ulenšpygelis atsakė: „Mielas meistre, aš padariau, kaip lie- 
pėte. Jeigu kuo neįtikau, tai jau jūsų kaltė Meistras širdo 
ir kalbėjo: „Tu esi kvailas šelmis, drožk sau iš mano akių, iš 
tavo darbo jokios naudos: Taigi Ulenšpygeliui teko iškeliau- 


ti, ir niekas nepadėkojo už tai, kad padarė, kas buvo liepta. 

ŠEŠIASDEŠIMT TREČIOJI ISTORIJA. Kaip Ulenšpygelis 
gamino akinius ir visame krašte 


negalėjo gauti darbo 


Kunigaikščiai vaidijosi ir kariavo tarpusavyje, todėl 
jiems buvo sunku išsirinkti imperatorių ar karalių. Pa- 
galiau nutarta Romos imperatoriumi karūnuoti Su- 
plingburgo grafą. Bet čia“ patraukė kiti [kilmingieji], 
ketinę jėga užimti sostą. Todėl naujai išrinktas valdovas 


turėjo šešis mėnesius laukti prie Frankfurto, kol atvyks 
pastiprinimas. 


43 Nuo 1356 m. pagal Romos imperijos įstatymus karalius būdavo 


renkamas Frankfurte prie Maino. 

Kai ten pradėjo plūsti daugybė raitelių ir pėstininkų, 
Ulenšpygelis ėmė sukti galvą, kaip jam tą reikalą išnau- 
dojus. Jis mąstė: „Čia iš toli atvyks daug ponų, iš jų galiu 
tikėtis dovanų, tada man labai pasisektų, o jei gaučiau 
nors jų herbą - irgi būtų neblogai“: Ir išsiruošė kelionėn. 

Didžiūnai rinkosi iš visų kraštų. Atsitiko taip, kad 
pakeliui į Frankfurtą, Veterau slėnyje prie Frydbergo, 
Ulenšpygelis sutiko Tryro vyskupą su palyda. Šelmis buvo 
keistai apsirengęs, todėl vyskupas paklausė, kokiu amatu 
jis verčiasi. Ulenšpygelis atsakė: „Maloningasis pone, aš 
esu akinių meistras ir keliauju iš Brabanto. Ten stigo dar- 
bo, tad dabar ieškau jo kitur. Mano amatas nėra pelningas“ 
Vyskupas kalbėjo: „Aš manau, kad tavo amatas turėtų 
duoti pelno, žmonės juk sulig kiekviena diena suserga ir 
blogiau mato, todėl reikės daug akinių“ 

Ulenšpygelis atsakė vyskupui: „Taip, maloningasis 
pone, Jūsų Malonybė teisus, tačiau mūsų amatui labai 
trukdo vienas dalykas: — „Koks?“ - paklausė vyskupas. 
Ulenšpygelis atsakė: „Pasakyčiau, bet ar Jūsų Malonybė 
neužsirūstinsite?“ — „Kalbėk, - liepė vyskupas, - mes 
suprantame tokius kaip tu. Sakyk drąsiai ir nesibai- 
mink!“ — „Maloningasis pone, akinių meistrų verslas 
gali visai išnykti, o jam išgyventi trukdo tai, kad jūs ir 
kiti dideli ponai, popiežiai, kardinolai, vyskupai, kaize- 
riai, karaliai, kunigaikščiai, patarėjai, valdovai ir teisėjai 
miestuose ir žemėse (Dieve pasigailėk!) dabar pro pirštus 
žiūri į teisybę, nes mato tik pinigus ir dovanas. Bet juk 

44 Kas iš kilmingojo gaudavo herbą, būdavo priimamas į palydą ir 

galėjo tapti dvariškiu. 


yra parašyta, kad senovėje ponai ir kunigaikščiai, kiek tik 
jų buvo, skaitydavo ir studijuodavo įstatymų knygas, kad 
niekam nepadarytų neteisybės. Tada jiems reikėjo akinių, 
ir mūsų amatas klestėjo. Anuomet ir kunigai skaitė dau- 
giau negu dabar. Dabar jie tapo tokie protingi iš knygų, 
kurių prisipirko, kad jau mintinai žino, ko jiems reikia. Jie 
ištisas savaites nebeatsiverčia knygos. Todėl mūsų amatas 
žlunga, o aš keliauju iš vieno krašto į kitą ir negaliu gauti 
darbo. Blogi papročiai taip paplito, kad jau ir valstiečiai 
kaimuose žiūri pro pirštus: 

Vyskupui nereikėjo tos kalbos paaiškinti, jis pasakė 
Ulenšpygeliui: „Keliauk su mumis į Frankfurtą, mes tau 
suteiksime savo herbą ir vilkėsi mūsų drabužiais“ Ulenšpy- 
gelis taip ir padarė, jis liko pas vyskupą tol, kol grafas buvo 
vainikuotas karaliumi. Tada patraukė atgal į Saksoniją. 


ŠEŠIASDEŠIMT KETVIRTOJI ISTORIJA. 
Kaip Ulenšpygelis pas Hildesheimo pirklį tarnavo 


virėju ir kūriku ir ten prikrėtė eibių 


Dešinėje nuo kelio, vedančio iš Heumarkto į Hildeshei- 
mą, gyveno turtingas pirklys. Kartą jis išėjo pasivaikš- 
čioti prie miesto vartų ir pasuko savo daržo link. Pama- 
tęs pievelėje tysantį Ulenšpygelį, pasveikino ir paklausė, 
iš kokio krašto esąs ir kokio amato mokąs. Ulenšpygelis 
atsakė jam protingai, bet suktai: esąs virtuvės darbi- 
ninkas ir neturįs tarnybos. Tada pirklys pasakė: „Jei esi 
geras darbininkas, priimsiu tave tarnybon, duosiu nau- 


jus drabužius ir mokėsiu gerą atlyginimą. Mat aš turiu 

žmoną, kuri kasdien barasi dėl maisto, ji būtų man dė- 
kinga“ Ulenšpygelis pažadėjo ištikimai ir dorai tarnauti. 

Kai jie suderėjo, pirklys paklausė naujojo tarno, kuo esąs 
vardu. Šis atsakė: „Pone, mano vardas Bartolomiejus“ — 
„Ilgas vardas, sunku ištarti. Vadinsiu tave Doliu“ Ulenšpy- 
gelis atsakė: „Puiku, mielas junkeri, man vis tiek“ - „Ge- 
rai, — tarė pirklys, - tu man tinki. Nagi, kelkis, eisime 
į mano daržą paskinti prieskoninių žolelių kimštiems 
viščiukams. Kitą sekmadienį laukiu svečių ir ketinu juos 
gardžiai pavaišinti“ Ulenšpygelis su šeimininku nuėjo į 
daržą ir priskynė rozmarino. Jis norėjo vienus viščiukus 
prikimšti pagal itališką receptą, o kitus - svogūnų, kiau- 
šinių ir įvairių žolelių. Tada jiedu grįžo namo. 

Pirklio žmona, pamačiusi keistai apsirengusį svečią, 
paklausė vyro, kas jis toks ir ką čia veikiąs. Pirklys atsilie- 
pė: „Nesirūpink, žmona. Tai tavo tarnas, jis yra virėjas: 
Žmona tarė: „Puiku, mielas vyre, kad tik mokėtų gardžiai 
gaminti valgį - „Būk rami, - atsakė vyras, — rytoj pama- 
tysi, ką jis sugeba“ 

Šeimininkas šūktelėjo Ulenšpygeliui: „Doli!“, o šis 
atsiliepė: „Klausau, pone!“ Šeimininkas kalbėjo: „Paimk 
maišą, eisim pas mėsininką, parnešim mėsos ir išpjovą 
kepsniui: Ulenšpygelis nusekė iš paskos. Ponas nusipirko 
mėsos, išpjovą ir tarė: „Doli, rytoj iš pat ryto pradėk ruoš- 
ti kepsnį, bet kepk jį nekarštai ir skrudink lengvai, kad 
neapsviltų. Likusios mėsos taip pat nepamiršk paruošti, 
ją patroškink užkandžiui“ Ulenšpygelis pažadėjo viską 
padaryti. Anksti rytą jis uždėjo troškinį ant ugnies, o 


mėsą kepsniui užmovė ant iešmo ir pakabino tarp dviejų 


einbeko“ alaus statinių rūsyje, kad būtų nekarštai ir ne- 
apsviltų. 

Pirklys buvo pasikvietęs miesto raštininką ir kitus bi- 
čiulius, taigi atėjo pažiūrėti, ar svečiai susirinko ir ar vaišės 
paruoštos. Jis paklausė savo naująjį tarną, ar valgiai jau 
pagaminti. Šis atsakė: „Viskas paruošta, šeimininke, tik 
dar nėra kepsnio: - „O kur kepsnys?“ - paklausė pirklys. 
„Jis kabo rūsyje tarp dviejų statinių. Visame name neradau 
vėsesnės vietos nekarštai kepti, kaip jūs liepėte“ - „Ar jis 
gerai iškepęs?“ — paklausė pirklys. „Ne, - atsakė Ulenšpy- 
gelis, - aš nežinojau, kada norėsite jį valgyti“ 

Tuo metu susirinko svečiai, pirklys jiems papasakojo 
apie naująjį tarną ir tai, kaip šis rūsyje čirškino kepsnį. Visi 
pasijuokė iš tokio smagaus pokšto. Bet šeimininkei nepa- 
tiko, kad svečiai liko alkani, ir ji liepė pirkliui išvyti tarną, 
nes supratusi, kad tas esąs šelmis, todėl nepakęsianti savo 
namuose. Pirklys kalbėjo: „Nusiramink, žmona, jis man 
reikalingas kelionei į Glosaro miestą. Kai sugrįšim, tada ir 
išvarysiu. Vargais negalais jam pavyko perkalbėti žmoną. 

Vakare gerai nusiteikę jie valgė ir gėrė, tada pirklys pa- 
sakė: „Doli, paruošk vežimą ir gerai ištepk. Rytoj važiuo- 
sim į Glosarą. Kartu važiuos ir kunigas ponas Henrikas 
Hamenštetė. Jis iš ten kilęs Ulenšpygelis pasiteiravo, kur 
imti tepalo vežimui. Pirklys numetė šilingą ir pasakė: „Eik 
ir nupirk, tik pasakyk, kad moteriškė pridėtų į tepalą senų 
taukų: Ulenšpygelis taip ir padarė, ir kai visi miegojo, ište- 
pė visą vežimą nuo apačios iki viršaus, o labiausiai sėdynę. 

45 Šios alaus rūšies pavadinimas kilęs nuo Einbeko, Viduramžiais 

garsėjusio aludarių miesto. 


Anksti rytą pakilo pirklys su kunigu ir liepė Ulenšpy- 
geliui kinkyti arklius. Šis pakinkė, visi susėdo ir išvažiavo. 
Staiga kunigas pašoko nuo sėdynės ir sušuko: „Iš kur, po 
paraliais, čia tas tepalas? Norėjau įsistverti, kad vežimas 
taip nekratytų, bet išsitepiau rankas“ Jie liepė Ulenšpy- 
geliui sustabdyti vežimą, nes abu buvo iš visų pusių išsi- 
teplioję ir labai pyko. Tuo metu pro šalį į turgų važiavo 
valstietis su šiaudų vežimu. Ponai nupirko iš jo keletą 
ryšelių šiaudų, apvalė vežimą ir vėl susėdo. Pirklys piktai 
pasakė Ulenšpygeliui: „Kad tu prapultum, velnio šelmi, 
prieisi kartuves: Ulenšpygelis ten ir nuvažiavo. Atvykęs 
prie kartuvių, sustabdė vežimą ir iškinkė arklius. Pirklys 
paklausė: „Ei, šelmi, ką darai, ką dar sugalvojai?“ Ulenšpy- 
gelis atsakė: „Jūs man sakėte, kad prieisiu kartuves, štai 
ir atvykome. Pamaniau, kad mes čia ilsėsimės“ Pirklys 
iškišo galvą iš vežimo: tikrai, jie stovėjo po kartuvėmis. Ką 
daryti? Keleiviai pasijuokė iš kvailystės, o pirklys pasakė: 
„Kinkyk arklius, tu, šelmi, važiuok tiesiai ir nesidairyk" 

Apeidamas vežimą Ulenšpygelis ištraukė iš jo vinis, o 
keleiviams susėdus pasileido tiesiai per arimą. Vežimas 
išsiskleidė, užpakalinė dalis su sėdynėmis liko vietoje, o 
Ulenšpygelis nurūko neatsigręždamas. Keleiviai pradėjo 
šaukti važnyčiotoją ir vytis net liežuvius iškorę, kol paga- 
liau pasivijo. Pirklys ketino jį negyvai primušti, o kunigas 
pridėjo, kiek galėjo. 

Kai jie vargais negalais pasiekė namus, žmona paklausė 
pirklį, kaip jiems sekėsi. „Labai neįprasta kelionė, - atsakė 
šis, - bet dabar mes namuose“ Tada pasišaukė Ulenšpygelį 
ir tarė: „Bičiuli, šiąnakt dar pernakvok pas mane, valgyk ir 

gerk, kiek nori, bet rytoj kraustykis“* iš mano namų! Ne- 
benoriu tavęs matyti. Tu esi šelmis apgavikas: Ulenšpyge- 
lis atsiliepė: „Mieliausias Dieve, darau viską, kas liepiama, 
ir nesulaukiu jokio dėkingumo. Jei jūsų netenkina mano 
tarnyba, padarysiu, kaip sakėte: rytoj išsikraustysiu ir 
iškeliausiu“ — „Taip ir padaryk“, - pasakė pirklys. 

Rytą atsikėlęs pirklys pasakė Ulenšpygeliui: „Sočiai 
pavalgyk ir atsigerk, tada kraustykis. Aš eisiu į bažnyčią 
ir kad grįžęs tavęs neberasčiau: Ulenšpygelis nieko ne- 
atsakė. Kai tik pirklys išėjo, jis pradėjo kraustyti namus. 
Kėdes, stalus, suolus ir visa kita, ką galėjo pakelti ir pa- 
nešti, ištempė į gatvę, iš paskos išnešė varinius, švininius 
ir vaškinius rakandus. Kaimynai stebėjosi nesuprasdami, 
kodėl iškraustomas visas pirklio turtas. 

Apie tai sužinojo pirklys. Jis parskubėjo į namus ir pa- 
sakė Ulenšpygeliui: „Ak tu, „nuostabusis“ tarne, ką čia 
darai?“ — „Pone, aš vykdau jūsų valią, juk liepėte man 
kraustytis ir iškeliauti“ Ir dar pridūrė: „Padėkite man, aš 
vos pakeliu šią statinę“ — „Palik ją ir dink po velnių! — 
sušuko pirklys. - Man per brangiai viskas kainavo, kad 
išmesčiau į purvyną. - „Mieliausias Viešpatie, - stebėjosi 
Ulenšpygelis, - kokie stebuklai dedasi! Aš darau viską, kas 
liepta, o sulaukiu tokio nedėkingumo. Tikrai esu gimęs 
nelemtą valandą: Tai pasakęs, nudrožė sau. Pirkliui teko 
viską, ką šis buvo iškraustęs, sutempti atgal, o kaimynai 
dar ilgai gardžiai juokėsi. 


46 Žodžių žaismas. Veiksmažodis räumen (vok.) turi dvi reikšmes: 
weggehen (išeiti) ir leermachben (viską iškraustyti). 


ŠEŠIASDEŠIMT PENKTOJ! ISTORIJA. 
Kaip Ulenšpygelis Vismare apsimetė arklių pardavėju, 


o vienas pirkėjas nutraukė jo arkliui uodegą 


Smagų pokštą Ulenšpygelis iškrėtė Vismaro turguje. 
Ten lankydavosi toks pirkėjas: jis pirkdavo tik ilgai derė- 
jęsis ir dar trūktelėdavo arklį už uodegos. Taip darydavo 
net ir neketindamas pirkti. Timptelėdamas uodegą jis 
esą tikrindavo, ar arklys ilgai gyvens. Jeigu ašutas lengvai 
išsitraukdavo, arklio nepirkdavo, nes galvojo, kad greitai 
padvės, o jeigu ašutai uodegoje tvirtai laikėsi, tai pirkda- 
vo įsitikinęs, kad gyvulys sveikas ir ilgai gyvens. Vismare 
daug kas tuo tikėjo ir taip elgėsi. 

Apie tai sužinojęs Ulenšpygelis nusprendė: trūks plyš 
reikia iškrėsti tam ponui išdaigą, kad žmonėms akys 
atsivertų ir jie tomis kvailystėmis netikėtų. Jis šiek tiek 
nusimanė apie juodąją magiją. Ja naudodamasis kažin 
ką padarė arkliui ir nusivedė į turgų. Ten užsiprašė labai 
didelę kainą, kad niekas neįpirktų. Ją laikė tol, kol atėjo 
pirkėjas, mėgęs tampyti arklius už uodegos. Jam pasiūlė 
ne per didžiausia — ir jau norėjo patraukti už uodegos. 
Tačiau Ulenšpygelis buvo tam pasiruošęs. Trūkt, ir uodega 
liko pirkėjo saujoje, taigi atrodė, kad šis ją išrovė. Pirkė- 
jas stovėjo be žado, o Ulenšpygelis suriko: „Ak, begėdi 
piktadary! Pažiūrėkite, mieli piliečiai, kaip jis sužalojo ir 
suluošino mano arklį!“ Visi subėgo ir pamatė pirkėją su 
arklio uodega rankoje. Šalia stovėjo arklys be uodegos, o 
pirkėjas buvo labai nusigandęs. 

Miestiečiai ėmėsi spręsti bylą. Jie privertė pirkėją sumo- 
kėti Ulenšpygeliui dešimt guldenų ir palikti arklį. Ulenšpy- 
gelis patraukė savo keliais, o arkliui vėl pritaisė uodegą. 

Pirkėjas nuo to karto nebetampė arklių už uodegos. 

ŠEŠIASDEŠIMT ŠEŠTOJI ISTORIJA. Kaip Ulenspygelis 
Liuneburge iškrėtė šunybę švilpynininkui 


Liuneburge gyveno švilpynių meistras, anksčiau klajojęs 
po visus kraštus su fokusininko lazdele ir pranašaudavęs. 
Kartą užsukęs į užeigą Ulenšpygelis rado jį linksmoje 
draugijoje prie alaus bokalo. 

Švilpynininkas pakvietė Ulenšpygelį į svečius, žadėda- 
mas gardžiai pavaišinti. Jis taip pasakė: „Ateik rytoj su 
manimi papietauti, jei galėsi!“ Ulenšpygelis sutiko, bet 
gerai neįsiklausė į pasakytus žodžius. Kitą dieną susiruošė į 
svečius. Atėjęs pamatė, kad durys užsklęstos iš viršaus ir iš 


apačios, o visi langai — uždaryti. Ulenšpygelis stoviniavo ir 

vaikščiojo apie duris iki pat popietės, tačiau namų niekas 
neatidarė. Tada suprato esąs apkvailintas, bet nutylėjo ir 
niekam nieko nesakė. 

Kitą dieną Ulenšpygelis susirado švilpyninką turguje 
ir paklausė: „Mielas žmogau, ar visada pasikvietęs svečią 
pats išeinate iš namų ir visus skląsčius užsklendžiate?“ Šis 
atsakė: „Ar negirdėjai, kaip aš tave kviečiau? Juk sakiau: 
ateik rytoj su manimi papietauti, jei galėsi! Tu radai už- 
rakintas duris, taigi negalėjai ateiti“ Ulenšpygelis pasakė: 
„Ačiū, to nežinojau, aš dar tik mokausi. 

Švilpynininkas nusijuokė ir kalbėjo: „Gerai, pagailėsiu 
tavęs. Drožk į mano namus, durys atviros! Ant židinio 
rasti iškepto ir iššutinto valgio. Eik vienas, o aš netrukus 
pareisiu! Tik nieko nesikviesk, aš nenoriu daugiau svečių: 

Ulenšpygelis pagalvojo: „Štai ir sulaukiau valandos“ 
Jis nuskubėjo į švilpynininko namus ir rado viską, kaip 
buvo sakyta. Tarnaitė vartė kepsnį, o šeimininkė sukio- 
josi aplinkui ir jai patarinėjo. Įėjęs į vidų, Ulenšpygelis 
pranešė poniai, kad ji kartu su tarnaite turinti tučtuojau 
eiti pas meistrą. Šis esą gavęs dovanų didelę žuvį, eršketą, 
reikia padėti parnešti. O jis tuo tarpu pavartysiąs kepsnį. 
Ponia atsakė: „Puiku, mielas Ulenšpygeli, taip ir padaryk, 
o mudvi su tarnaite tuoj grįšime: Ulenšpygelis pasakė: 
„Taigi, negaišuokite!“ 

Žmona su tarnaite išbėgo į turgų ir sutiko grįžtantį 
šeimininką. Tas paklausė, kur jos taip skubančios. Mo- 
teriškės paaiškino, kad atėjęs Ulenšpygelis ir pasakęs, esą 
jam padovanotas didelis eršketas ir jos turinčios padėti 


parnešti. Svilpynininkas supyko ir pasakė žmonai: „Ko- 

dėl nepasilikai namuose? Jis ne veltui jus išsiuntė, aiškiai 
sugalvojo kokią nors šunybę“ 

Tuo tarpu Ulenšpygelis užšovė visas durų sklendes ir 
uždarinėjo langus. Kai šeimininkas su žmona ir tarnaite 
sugrįžo prie savo namų, rado juos aklinai uždarytus. Jis 
pasakė žmonai: „Dabar matai, kokią žuvį turėjai parnešti!“ 
Jie pradėjo belsti į duris, o Ulenšpygelis iš vidaus arsilie- 
pė: „Belskite kiek lenda, aš nieko nejleisiu! Šeimininkas 
man prisakė, kad būčiau vienas, nes jis nenorįs daugiau 
svečių. Dabar eikite sau ir grįžkite po pietų!“ Švilpyninin- 
kas atsakė: „Aš taip pasakiau, bet ne tai turėjau galvoje. 
Tiek to, valgyk kiek lenda, bet šito aš taip nepaliksiu“ 
Jis su žmona ir tarnaite nuėjo pas kaimyną ir laukė, kol 
Ulenšpygelis išeis. 

Ulenšpygelis baigė šutinti maistą, sėdo prie stalo ir 
sočiai pavalgė, kirto tiek, kiek tilpo. Tada atšovė duris ir 
paliko atviras. Meistras su žmona ir tarnaite įėjo į vidų ir 
pasakė: „Padorūs žmonės taip nesielgia, svečiai neužtren- 
kia durų šeimininkui, kuris juos pakvietė Ulenšpygelis 
atsakė: „Juk aš buvau, kaip ir liepėte, vienas. Ar reikėjo 
dar ką nors pasikviesti? Jeigu būčiau atsivedęs daugiau 
svečių, šeimininkui būtų neparikę“ Tai pasakęs išėjo. Švil- 
pynininkas pavymui sušuko: „Nors esi labai gudrus, aš 
tave dar pričiupsiu!“ Ulenšpygelis atsiliepė: „Kas gudriau 
padarys, tas ir bus geriausias: 

Švilpynininkas nuėjo pas kailialupį ir pasakė, kad 
užeigoje apsistojęs doras žmogus, vardu Ulenšpygelis. 
Jo arklys kritęs, todėl prašąs išvežti dvėseną. Kailialupys 


pažinojo švilpynininką ir sutiko padėti. Jis nuvažiavo su 

savo vežėčiomis prie užeigos, kuri jam buvo nurodyta, ir 
pasiteiravo Ulenšpygelio. Šis išėjo pro duris ir paklausė, ko 
norįs atvykėlis. Tas atsakė, kad pas jį buvo užėjęs kaimynas 
ir pasakęs, jog Ulenšpygelio arklys padvėsė, tad turįs jį 
paimti. Dar paklausė, ar jis tikrai esąs Ulenšpygelis ir ar 
tikrai taip yra, kaip jam buvo papasakota. 

Ulenšpygelis apsisuko, nusismaukė kelnes ir atstatęs už- 
pakalį pasakė: „Štai, pažiūrėk ir perduok savo kaimynui: 
šioje gatvėje Ulenšpygelio nėra ir nežinau, kur jį rasti. Kai- 
lialupys supykęs nusikeikė ir nuvažiavo prie švilpynininko 
namų. Čia paliko vežėčias, o meistrą apskundė taryboje, ir 
jis turėjo sumokėti kailialupiui dešimt guldenų. 

Tuo tarpu Ulenšpygelis pasibalnojo savo arklį ir išrūko. 

ŠEŠIASDEŠIMT SEPTINTOJI ISTORIJA. 
Kaip Ulenšpygelis pametė pinigų kapšelį, 


o sena valstietė jį išjuokė 


Kadaise Liuneburgo krašte, Gerdau mieste gyveno senyva 
pora, susituokusi jau apie penkias dešimtis metų. Vaikai 
buvo užauginti, aprūpinti ir apvesdinti. Tuo metu ten dir- 
bo vienas gudrus kunigas, visada prisistatydavęs, kur puo- 
taujama ir švenčiama. Jis savo parapijiečius buvo taip įpra- 
tinęs: kiekvienas nors kartą per metus turėjo jį su tarnaite 
pasikviesti į svečius ir vieną dvi dienas kuo geriau vaišinti. 
Šita pagyvenusi pora jau daugelį metų nešventė, ne- 


krikštijo vaikų ir iš viso nerengė jokių pokylių, kuriuose 

kunigas galėtų pasivaišinti. Tai jį labai erzino, todėl jis 
suko galvą, ką čia padarius, kad toji pora jį pakviestų. 
Liepė pasiuntiniui atvesti valstietį. Kunigas paklausė, kiek 
metų šis gyvena santuokoje. Valstietis pasakė: „Mielas 
pone kunige, mes jau taip seniai gyvename kartu, kad 
net pamiršome, kiek praėjo metų“ Kunigas subarė: „Tai 
labai blogai jūsų sieloms. Jeigu jūs pragyvenote 50 metų, 
santuokos priesaika jau paseno, kaip pasensta vienuolio 
įžadai“'. Pakalbėk apie tai su žmona ir vėl ateik. Pasi- 
stengsiu išgelbėti jūsų sielas, juk tai mano pareiga jums 
ir visiems parapijiečiams. 

Valstietis parėjęs pasikalbėjo su žmona, bet jie abu 
neįstengė prisiminti, kiek metų gyvena kartu. Labai su- 
sirūpinę atėjo pas kunigą prašyti patarimo, kaip ištaisyti 
negarbingą padėtį. Kunigas pasakė: „Kadangi patys ne- 
bežinote, kiek metų kartu gyvenate, aš pasirūpinsiu jūsų 
sielomis ir kitą sekmadienį atnaujinsiu santuokos sakra- 
mentą. Papjaukite riebų jautį ir avį, paskerskite kiaulę, 
sukvieskite savo vaikus ir bičiulius ir juos gerai pavaišin- 
kite. Nepamirškite ir manęs: - „Ak, mielas kunige, taip 
ir padarysiu! Nepagailėsiu dar ir pulko vištų. Jeigu mūsų 
santuokos sakramentas jau paseno, tai labai negerai. 

Valstietis grįžo į namus ir pradėjo ruoštis vaišėms, o 
kunigas prisikvietė prelatų ir kunigų, kuriuos tik pažinojo. 
Tarp jų buvo ir Ebstorfo probstas, jis visada laikė vieną ar 
du gerus žirgus ir mėgo svečiuose sočiai pavalgyti. Kaip tik 
tuo metu pas probstą buvo apsistojęs Ulenšpygelis. Probs- 


47 Kunigas akivaizdžiai bando apgauti valstietį, nes vienuolių įža- 


dai laikomi amžinais, kaip ir santuokos priesaika. 

tas jam pasakė: „Šok ant mano eržiliuko, josim kartu" Šis 
taip ir padarė. Atvykę jie valgė, gėrė ir linksminosi. Senoji 
moteriškė, vadinamoji nuotaka, sėdėjo, kaip ir dera, stalo 
gale. Kai pasijuto gerokai nuvargusi, jai buvo leista išeiti 
iš užstalės. Moteriškė nuėjo prie Gerdau upelio, tekėjusio 
pro pat kiemą, ir įmerkė kojas į vandenį. Tuo metu pro šalį 
jojo probstas ir Ulenšpygelis, jie keliavo atgal į Ebstorfą. 
Pamatęs sėdinčiąją, Ulenšpygelis pastatė eržiliuką piestu, 
pradėjo straksėti ir visaip vaipytis priešais moteriškę neva 
jai piršdamasis. Taip besimaivydamas nepastebėjo, kad 
nuo diržo atsirišo pinigų kapšelis, kokius tuomet buvo 
įprasta nešioti, ir nukrito ant žemės, o geroji senutė tai 
matė. Ji atsistojo, paėmė pamestą daiktą ir, grįžusi prie 
upės, atsisėdo ant jo. Nujojęs geroką kelio galą, Ulenšpy- 
gelis pasigedo savo kapšelio. Jis sugrįžo prie Gerdau upelio 
ir paklausė gerosios valstietės, ar ji nemačiusi, ar neradusi 
seno, grubios odos pinigų kapšelio. Senoji moteris atsa- 
kė: „Taip, bičiuli, vestuvių proga gavau tokią dovaną, ją 
tebeturiu ir ant jos dabar sėdžiu. Ar to ieškai?“ - „Oho, 
juk nuo tavo vestuvių praėjo daugybė laiko, - nusistebėjo 
Ulenšpygelis, — taigi tas kapšelis bus visai sudilęs ir nu- 
plyšęs. Man tokio nereikia“ 

Nors ir gudrus šelmis buvo Ulenšpygelis, sena valstietė 
jį apkvailino ir jis neteko savo turto. 

Tokius grubios odos kapšelius Gerdau moterys ir šian- 
dien dar naudoja. Juos ypač mėgsta nešioti našlės. Kam 
įdomu, gali patys pasiklausinėti. 

ŠEŠIASDEŠIMT AŠTUNTOJ!I ISTORIJA. 
Kaip Ulenšpygelis prie Uelceno apgavo valstietį, 


įtikinęs, kad šis nusipirko ne žalią, 
o mėlyną anglišką audinį 


Ulenšpygelis labai mėgo šutintą ir keptą valgį, bet nuo- 
lat turėjo rūpintis, kur jo gauti. Kartą jis atvyko į didįjį 
Uelceno turgų, ten buvo susirinkę daug vendų“" ir vals- 
tiečių iš kitų žemių. Šelmis vaikštinėjo šen bei ten, dairė- 
si, kas ką siūlo, ir pastebėjo, kad vienas valstietis nusipir- 


ko žalios angliškos medžiagos ir ruošiasi keliauti namo. 


48  Vendais buvo vadinami vakarų slavai, VII a. įsikūrę šiaurės rytų 


vokiečių žemėse. 

Tada pradėjo sukti galvą, kaip jį apgavus, ir pirmiausia 
susižinojo, iš kokio kaimo tas žmogus esąs. Ulenšpygelis 
pasikvietė kunigą, dar vieną dykaduonį berną ir išėjo į 
kelią, kuriuo iš miesto turėjo grįžti valstietis. Užmačia 
buvo tokia: įtikinti valstietį, kad jo audinys visai ne ža- 
lias, o mėlynas. Visi išsiskirstė ir ėjo pusės varsto atstumu 
vienas paskui kitą miesto link. 

Štai priekyje pasirodė iš miesto grįžtantis valstietis su 
pirkiniu. Ulenšpygelis jį užkalbino ir paklausė, kur ga- 
vęs tokios gražios mėlynos medžiagos. Valstietis atsakė, 
kad nusipirkęs ne mėlynos, o žalios spalvos medžiagą. 
Ulenšpygelis tvirtino: mėlynos — ir siūlė lažintis iš 20 
guldenų. Jie nusprendė paklausti pirmą sutiktą žmogų, 
kuris eis šiuo keliu ir galės atskirti žalią spalvą nuo mėly- 
nos. Tegu pasako, kaip yra iš tikrųjų. 

Ulenšpygelis pamojo pirmajam pagalbininkui, kvies- 
damas prieiti. Valstietis kreipėsi į jį: „Bičiuli, mudu gin- 
čijamės dėl šito audinio spalvos. Sakyk teisybę, ar jis yra 
žalias, ar mėlynas. Kaip tu pasakysi, taip ir bus“ Šis atsakė: 
„Argi nematote? Tai puiki mėlyna medžiaga“ Valstietis 
pasakė: „Ei, jūs abudu šelmiai, tikriausiai susimokėte mane 
apgauti. Ulenšpygelis kalbėjo: „Gerai, tuoj pamatysi, kad 
taip nėra; paklauskime pamaldaus kunigėlio, kuris anava 
ateina. Ką jis pasakys, tas ir bus tiesa“ Valstietis sutiko. 

Kai vienuolis prisiartino, Ulenšpygelis paklausė: „Pone, 
pasakykite teisybę, kokios spalvos ši medžiaga?“ Šis apsi- 
metė nustebęs: „Bičiuli, argi jūs pats nematote?“ Valstietis 
pasakė: „Aš tai gerai matau, pone, bet tiedu nori mane 


įtikinti, kad yra kitaip“ Kunigas kalbėjo: „Ko man veltis 

įjūsų ginčus? Kas man darbo, ar medžiaga juoda, ar bal- 
ta!“ - „Ak, mielas pone, - prašė valstietis, - išspręsk mūsų 
ginčą. — „Jeigu taip prašote, - atsakė kunigas, - pasakysiu: 
gerai matau, kad audinys mėlynas“ - „Girdėjai? - paklausė 
Ulenšpygelis. - Medžiaga mano. Valstietis tarė: „Pone, 
jeigu nebūtumėte įšventintas kunigu, galvočiau, kad me- 
luojate ir esate vienas iš tų sukčių, bet jūs - kunigas, todėl 
turiu patikėti: Jis atidavė medžiagą Ulenšpygeliui ir jo 
palydovams, o tie pasisiuvo žiemai drabužių. Valstiečiui 


teko ir toliau vilkėti nubrizgusį apsiaustą. 

ŠEŠIASDEŠIMT DEVINTOJI ISTORIJA. 
Kaip Ulenšpygelis Hanoveryje pridergė pirtį 


ir pavadino ją Švaros namais 


Hanoveryje priešais Linų vartus stovėjo pirtis, bet pirti- 
ninkas norėjo, kad ji būtų vadinama ne pirtimi, o Švaros 
namais. Apie tai sužinojo Ulenšpygelis. Atvykęs į Hano- 
verį, jis nusprendė išsiperti. Nusivilkęs drabužius žengė į 
pirtį sakydamas: „Padėk Dieve jums, pone, ir jūsų šeimy- 
nai, kurią randu šiuose švariuose namuose“ Pirtininkui 
tai patiko, jis pakvietė Ulenšpygelį išsiperti ir pasakė: 
„Pone svety, teisingai pastebėjote, kad čia švarūs namai. 
Tai yra Švaros namai, o ne pirtis. O dulkių yra ir saulėje, 


ir žemėje, ir pelenuose, ir smėlyje: 

Ulenšpygelis atsakė: „Savaime suprantama, kad tai Šva- 
ros namai. Juk mes įeiname nešvarūs, o išeiname švarūs: 
Tai pasakęs, pritūpė viduryje pirties prie vandens naš- 
čių ir pritaisė tokią didžiulę krūvą, kad dvokas pasklido 
po visus kampus. Pirtininkas supyko: „Matau, kad tavo 
žodžiai skiriasi nuo darbų. Žodžiai buvo malonūs, bet 
darbai man nepatinka; žodžiai buvo linksmi, o darbas 
bjauriai smirdi. Argi taip dera elgtis Švaros namuose?“ 
Ulenšpygelis atsakė: „Kaip tik taip ir reikia elgtis Šva- 
ros namuose. Man reikėjo apsišvarinti iš vidaus, o ne iš. 
viršaus, kitaip nebūčiau čia atėjęs“ Pirtininkas pasakė: 
„Taip švarinamasi išvietėje, o čia yra Švaros namai, čia 
nešvarumai išprakaituojami, o tu pavertei Išsituštinimo 
namais. Ulenšpygelis atsakė: „Argi iš žmogaus kūno ne- 
išeina visokie nešvarumai? Valytis reikia ir iš vidaus, ir 
iš viršaus. Pirtininkas supyko: „Iš vidaus valytis reikia 
išvietėje, iš ten viską iškabina srutų vežėjas, o ne aš. Aš 
tokių dalykų nevalau ir neplaunu:“ 

Tai pasakęs liepė Ulenšpygeliui nešdintis. Ulenšpygelis 
paprašė: „Pone šeimininke, leiskite man pirmiau už pi- 
nigus nusimaudyti. Jūs norite pinigų, o aš - maudytis“ 
Pirtininkas atsakė, kad drožtų sau su savo pinigais. Jeigu 
neišeisiąs pats, bus parodytas išėjimas. Ulenšpygelis pa- 
galvojo: „Su šituo peštis - kaip nuogam ant skustuvo 
šokti“, ir pasuko į duris sakydamas: „Štai ir išsimaudžiau“ 

Jis nuėjo apsirengti į kambarį, kur pirtininkas su šeimy- 
na valgydavo. Čia jį pirtininkas ir uždarė, gąsdindamas 
atiduosiąs į kalėjimą, tačiau tai buvo tik pokštas. Tuomet 
Ulenšpygelis pajuto, kad pirtyje nepakankamai išsitušti- 

no. Jis pamatė atlenkiamą valgomąjį stalą, ištiesė, pritaisė 
ant jo gerą krūvą ir vėl užlenkė. 

Netrukus pirtininkas Ulenšpygelį išleido ir jie susitaikė. 
Ulenšpygelis pasakė: „Mielas meistre, čia aš išsišvarinau 
iki galo. Paminėkite mane geru žodžiu, kai ateis pietų 
metas. O dabar - sudie“ 

SEPTYNIASDEŠIMTOJI ISTORIJA. Kaip Ulenšpygelis 
Bremene iš moterų pirko pieną ir pylė į vieną rėčką 


Bremene Ulenšpygelis prikrėtė daugybę neregėtų ir 
juokingų pokštų. Kartą jis atėjo į miesto turgų ir pama- 
tė, kad valstietės suneša daug pieno. Tada palaukė kitos 
turgaus dienos, kai vėl bus sunešta daug pieno. Įsitaisė 
didelę rėčką, pasistatė ją turgavietėje ir paskelbė supirk- 
siąs visą pieną, kiek tik bus atnešta. Pieną liepė pilti į 
rėčką. Sukčius kiekvienai moteriai pasakydavo, kiek su- 
pilti pieno: vienai tiek, kitai tiek ir taip toliau. Jis liepė 
palūkėti, kol bus supiltas visas pienas, o tada kiekvienai 


užmokėsiąs. 

Moterys susėdo aikštėje aplink Ulenšpygelį. Šis pri- 
sipirko tiek pieno, kad neliko nė vienos parduodančios 
moteriškės, o kubilėlis buvo beveik sklidinas. Tada atėjo 
laikas pokštui. Ulenšpygelis pasakė: „Dabar aš neturiu 
pinigų. Jei kuri negali dvi savaites palaukti, tegu išsisemia 
savo pieną iš rėčkos: Tai pasakęs, nuėjo sau. 

Valstietės ėmė plūstis ir sukėlė didžiulį alasą. Viena 
tikino turėjusi tiek, kita tiek, trečia tiek pieno ir taip to- 
liau. Moterys pešėsi ir talžėsi kibirais ir statinaitėmis per 
galvas. Jos liejo pieną viena kitai į akis, ant drabužių ir ant 
žemės; atrodė, pražliaugė pieno lietus. 

Miestiečiai ir visi, kurie tai matė, kvatojosi iš turgaus 
prekiautojoms iškrėsto pokšto. Jie labai gyrė Ulenšpygelį 
dėljo išmonių. 

SEPTYNIASDEŠIMT PIRMOJI ISTORIJA. 
Kaip Ulenšpygelis dvylikai neregių davė po guldeną, 
tie manė galėsią už juos pavalgyti, 
bet viskas baigėsi prastai 


Keliaudamas po visą kraštą, Ulenšpygelis vėl atvyko į 
Hanoverį ir ten iškrėtė daug gudrių pokštų. Kartą jis 
nusprendė pajodinėti už miesto vartų. Čia pamatė dvy- 
lika neregių, juos pasivijo ir paklausė: „Iš kur keliaujate, 
neregiai?“ Šie sustojo. Supratę, kad kalbantysis sėdi ant 
arklio, palaikė jį kilmingu ponu, todėl nusitraukė kepu- 
res ir gobtuvus ir pasakė: „Mielas junkeri, mes buvome 


mieste. Ten mirė turtuolis, už jo vėlę buvo laikomos mi- 

šios ir dalijama išmalda. Bet labai sušalome“ Ulenšpyge- 
lis pasakė akliesiems: „Iš tikrųjų dabar šalta, bijau, kad 
mirtinai sušalsite. Štai jums dvylika guldenų. Grįžkite į 
miestą, į užeigą, kurioje aš buvau apsistojęs“, - ir papasa- 
kojo, kaip ją surasti. „Šituos pinigus pravalgykite mane 
minėdami, o kai pasibaigs žiema, keliaukite laimingai 
toliau“ Neregiai nusilenkė ir karštai jam padėkojo. Pir- 
masis neregys galvojo, kad pinigus paėmė antrasis, an- 
trasis manė, kad trečiasis, trečiasis - kad ketvirtasis, ir 
taip toliau iki paskutinio, kuris galvojo, kad pinigus turi 
pirmasis. 

Taigi neregiai nukeliavo į užeigą, kurią buvo nurodęs 
Ulenšpygelis. Šeimininkui papasakojo sutikę geraširdį 
raitelį, kuris jų pagailėjo ir davė dvylika guldenų. Geruoju 
minėdami, jie turintys už tuos pinigus prasimaitinti per 
žiemą. Šeimininkas buvo godus, todėl priėmė keliau- 
ninkus, nepaklausęs ir nepatikrinęs, kuris iš neregių turi 
dvylika guldenų. Jis pasakė: „Puiku, mieli broliai, aš jus 
gerai užlaikysiu. Jis skerdė gyvulius, mėsinėjo juos ir ruošė 
neregiams valgį. Taip šie ir maitinosi, kol šeimininkas 
nusprendė, kad svečiai jau pravalgė savo guldenus. Tada 
jis pasakė: „Broliukai, atėjo laikas užsimokėti, jau beveik 
pravalgėte visus dvylika guldenų“ Aklieji susiruošė atsi- 
skaityti ir pradėjo vienas kito klausinėti, kas turi pinigus ir 
užmokės šeimininkui. Pirmasis pinigų neturėjo, neturėjo 
jų nei antrasis, nei trečiasis, be pinigų buvo ir ketvirtasis; 
paskutinysis, kaip ir pirmasis, dvylikos guldenų neturėjo. 
Neregiai dūsavo ir krapštėsi galvas, jie suprato esą pa- 


tys apgauti ir šeimininką apgavę. Seimininkas sėdėjo ir 

galvojo: jeigu juos išleisiu, tiek ir tematysiu pinigus, o jeigu 
jie pasiliks — vėl veltui valgys, ir nuostolis bus dvigubas. 
Jis nuvarė neregius į kiaulidę ir uždarė, o valgyti davė tik 
šiaudų ir šieno. 

Vieną dieną Ulenšpygelis pagalvojo, kad neregiai 
jau bus pravalgę dvylika guldenų. Jis persirengė kitais 
drabužiais ir nujojo į miestą, į to šeimininko užeigą. 
Atvykęs norėjo tvarte pastatyti arklį ir pamatė kiaulidėje 
gulinčius neregius. Jis įėjo į užeigą ir pasakė šeiminin- 
kui: „Pone šeimininke, ką sau galvojate! Kodėl laikote 
vargšus neregius kiaulidėje? Argi jums negaila, kad jie 
turi valgyti tai, kas netinka skrandžiui?“ Šeimininkas 
atsakė: „Kad jie skradžiai žemę prasmegtų! Tegu tik 
užmoka už tai, ką jau suvalgė!“ Ir papasakojo Ulenšpy- 
geliui, kaip neregiai jį apgavo. Ulenšpygelis paklausė: 
„O ką pasakytumėte, šeimininke, jeigu aš jums rasčiau 
laiduotoją?“ Šeimininkas pagalvojo: „Ak, tada būtų 
gerai!“, ir pasakė: „Bičiuli, man reikia patikimo garanto, 
tada paleisčiau tuos netikėlius“ Ulenšpygelis atsakė: 
„Puiku, aš pasiklausinėsiu mieste ir pažiūrėsiu, ar galiu 
jums rasti laiduotoją“ 

Jis nuėjo pas kunigą ir paklausė: „Mielas pone kunige, 
ar nenorėtumėte atlikti kilnaus darbo? Šeimininką, pas 
kurį esu apsistojęs, šiąnakt apsėdo piktoji dvasia. Jis norė- 
jo, kad paprašyčiau ją išvaryti“ Kunigas atsakė: „Būtinai 
išgelbėsiu tą žmogų, bet tegu dieną kitą palaukia, tokie 
dalykai nedaromi paskubomis: Ulenšpygelis tarė: „Tada 
eisiu ir atvesiu jo žmoną, kad pati išgirstų“ Kunigas atsakė: 


„Gerai, tegu ateina“ 

Ulenšpygelis sugrįžo pas šeimininką ir pasakė: „Aš ra- 
dau jums laiduotoją - jūsų kunigą. Jis sutinka tai padaryti 
ir duoti, ko pageidaujate. Leiskite savo žmonai eiti su 
manimi, jis pats nori jai pranešti“ Šeimininkas apsidžiaugė 
ir nusiuntė žmoną su Ulenšpygeliu pas kunigą. Atėjęs 
Ulenšpygelis kalbėjo: „Pone kunige, štai šeimininko 
žmona. Dabar pats jai pasakykite, ką man sakėte ir žadė- 
jote!“ Kunigas tarė: „Taip, mieloji ponia, palaukite porą 
dienų, ir aš jam padėsiu: Moteriškė padėkojo, abu sugrįžo 
namo, o ji persakė savo vyrui, ką girdėjo iš kunigo. Šei- 
mininkas labai apsidžiaugė, paleido neregius ir dovanojo 
jiems skolą. Ulenšpygelis tuo tarpu susiruošė į kelionę ir 
nepastebėtas dingo. 

Po trijų dienų moteriškė nuėjo pas kunigą priminti 
apie dvylika guldenų, kuriuos neregiai buvo pravalgę. 
Kunigas paklausė: „Mieloji ponia, ar taip liepė pasakyti 
jūsų vyras?“ Moteris patvirtino. Tada kunigas pasakė: „Tai 
piktosios dvasios veikimas verčia jį taip kalbėti: Moteris 
nesutiko: „Nėra jokios piktosios dvasios, užmokėkite jam 
už maistą!“ Kunigas tarė: „Man buvo pasakyta, kad jūsų 
vyras apsėstas. Arveskite jį čia, su Dievo pagalba aš jį iš- 
vaduosiu“ Moteris supyko: „Tai nesąžininga. Taip elgiasi 
apgavikai, nenorintys užmokėti. Dar šiandien pamatysite, 
ar mano vyras apsėstas, ar ne: 

Ji parbėgo į namus ir išpasakojo vyrui, ką buvo sakęs 
kunigas. Šeimininkas čiupo ietį ir alebardą ir nuskubėjo 
į kleboniją. Pamatęs jį kunigas pradėjo šauktis į pagalbą 
kaimynus, žegnojosi ir kalbėjo: „Gelbėkite, brangūs kai- 


mynai! Matote, šis žmogus yra piktosios dvasios apsėstas!“ 

Užeigos šeimininkas šaukė: „Kunige, prisimink, ką žadė- 
jai, ir užmokėk man!“ Kunigas atsistojo ir vėl persižegno- 
jo. Šeimininkas jau rengėsi apkulti kunigą, bet čia prišoko 
kaimynai ir vargais negalais juos abu išskyrė. 

Nuo to laiko šeimininkas nuolat primindavo kunigui 
skolą, bet kunigas atsakydavo, kad jis neskolingas, o šei- 
mininkas esąs velnio apsėstas ir turi leistis išgydomas. Ir 


taip iki abiejų gyvenimo pabaigos. 

SEPTYNIASDEŠIMT ANTROJI ISTORIJA. 
Kaip Ulenšpygelis Bremene iš savo užpakalio 


šlakstė kepsnį, o svečiai nenorėjo valgyti 


Po šio pokšto Ulenšpygelį Bremene pažinojo kiekvie- 
nas, miestiečiams patiko jo išdaigos ir jie nenorėjo, kad 
šelmis išvyktų. Taigi Ulenšpygelis čia pasiliko ilgam. 
Bremene buvo tokia tradicija: miesto gyventojai, 
amatininkai ir pirkliai rinkdavosi paeiliui pas kurį nors 
paviešėti. Šeimininkas vaišindavo svečius kepsniu, sūriu 
ir duona. Jei kas be rimtos priežasties neateidavo, turė- 
davo šeimininkui sumokėti už maistą pagal Bremeno 


turgaus kainas. Į tokias vaišes kviesdavo ir Ulenšpygelį. 

Jis buvo laikomas pokštų meistru ir mielai laukiamas 
draugijoje. 

Atėjo eilė vaišes rengti Ulenšpygeliui. Jis sukvietė bi- 
čiulius į užeigą, nupirko mėsos ir padėjo kepti ant ugnies. 
Atėjus pietų metui, svečiai susirinko turgaus aikštėje ir 
svarstė, kaip juos sutiks Ulenšpygelis. Jie teiravosi vienas 
kito, kas girdėti apie Ulenšpygelio vaišes ir ar nebūsią veltui 
susirinkę. Pagaliau nusprendė eiti visi būriu. Geriau kartu 
patirsią išdaigą negu po vieną. 

Kai draugija jau buvo prie durų, Ulenšpygelis paėmė 
gabaliuką sviesto ir įsikišo į sėdynę. Tada pastatė užpakalį 
virš kepsnio ir lašino sviestą. Atidarę duris svečiai bandė 
susivokti, ar Ulenšpygelis ką nors išvirė, ir tada pamatė 
jį tupintį prie ugnies ir iš užpakalio šlakstantį kepsnį. Jie 
pasakė: „Tegu velniai su tavim pietauja! Mes tavo kepsnio 
nevalgysim“ 

Ulenšpygelis priminė, kad atsisakiusieji valgyti turi 
užmokėti už vaišes, ir svečiai mielai atidavė pinigus, kad 


tik nereikėtų valgyti kepsnio. 

SPTYNIASDEŠIMT TREČIOJI ISTORIJA. 
Kaip Ulenšpygelis viename Saksonijos mieste sėjo 


akmenis, o paklaustas atsakė, kad sėja šelmius 


Neilgai trukus Ulenšpygelis atvyko į miestą prie Vėzerio 
upės“. Čia atidžiai stebėjo miestiečius, jų elgesį, bendra- 
vimą ir greit perprato, kaip jie gyvena, vysto amatus ir 
prekiauja. Jis pagyveno keturiolikoje užeigų, todėl čia 
visi jį puikiai pažino, ir pats nebeišgirdo ir nepamatė, ko 
dar nebūtų žinojęs. Miestiečiams buvo nebeįdomus, o 


šie jam įgriso iki gyvo kaulo. 


49 Greičiausiai tai Mindeno miestas, esantis Žemutinėje Saksonijo- 


je prie Vėzerio upės. 

Tada jis prisirinko paupyje akmenukų, nusinešė prie 
rotušės, vaikščiojo siaura gatvele pirmyn atgal ir bėrė ant 
grindinio kaip sėklas. Priėję svetimšaliai pirkliai paklausė, 
ką sėjąs. Ulenšpygelis atsakė: „Sėju šelmius“ Pirkliai pasa- 
kė: „Nereikia sėti, čia ir taip jų yra daugiau, negu reikia: 
Ulenšpygelis tarė: „Jūs kalbate tiesą, tačiau čia šelmiai 
tupi namuose, o turėtų išlįsti: Jie paklausė: „O kodėl tu 
nesėji padorių žmonių?“ Ulenšpygelis atsakė: „Padorūs 
žmonės čia nedygsta. 

Apie tokius Ulenšpygelio žodžius sužinojo miesto tary- 
bos nariai ir liepė jam prisistatyti. Buvo įsakyta susirinkti 
akmenis ir išvykti iš miesto. Jis taip ir padarė, iškeliavo už 
dešimties mylių ir ketino sėti Ditmaršo mieste. Tačiau 
gandai jį aplenkė. Šelmis buvo įleistas į miestą tik pasi- 
žadėjęs jį pereiti nevalgęs ir negėręs. Neišmanydamas, 
ką daryti, jis išsinuomojo laivelį ir norėjo įkelti į jį savo 
maišą su „sėklomis“. Bet maišas perplyšo ir liko gulėti su 
visais akmenimis. 

Ulenšpygelis spruko šalin ir nebegrįžo. 

SEPTYNIASDEŠIMT KETVIRTOJI ISTORIJA. 
Kaip Ulenšpygelis Hamburge tarnavo pas kirpėją, 


o į meistro kambarį įėjo pro langą ir t. t. 


Kartą Ulenšpygelis atvyko į Hamburgą. Apynių turguje 
sustojo ir dairėsi. Pro šalį ėjęs barzdaskutys paklausė, iš 
kur keliaująs. Ulenšpygelis atsakė: „Iš ten — ateinu čia: 
Meistras pasiteiravo: „Kokio amato moki?“ Ulenšpy- 
gelis atsakė: „Trumpai tariant, esu kirpėjas“ Meistras jį 
nusamdė. Barzdaskutys gyveno prie pat Apynių turgaus, 
kaip tik prieš jo namus jiedu dabar ir stovėjo. Kirpyklos 
langas išėjo į gatvės pusę ir buvo prie žemės. Meistras 
pasakė Ulenšpygeliui: „Matai tą namą priešais su žemu 


langu? Ten tiesiai ir eik. Aš ateisiu iš paskos: 

Ulenšpygelis sutiko. Priėjęs prie namo, jis žengė tiesiai 
pro langą ir pasisveikino: „Tegul bus pagarbintas! Dieve 
padėk dirbantiems!“ Barzdaskučio žmona sėdėjo troboje 
ir verpė. Ji persigandusi sušuko: „Koks velnias tave čia 
atnešė? Kodėl brauniesi pro langą? Ar pro duris netel- 
pi?“ Ulenšpygelis atsakė: „Mieloji moteriške, nepykite ant 
manęs! Jūsų vyras taip liepė, jis nusamdė mane padėjėju: 
Moteriškė širdo: „Argi doras pagalbininkas daro nuostolį 
savo meistrui?“ Ulenšpygelis atsikirto: „Mieloji moteriške, 
argi padėjėjas neturi daryti, ką meistras liepia?“ 

Tuo metu grįžo meistras. Išgirdęs ir pamatęs, ką pada- 
rė Ulenšpygelis, jis irgi supyko: „Kodėl nėjai pro duris? 
Kodėl iškūlei mano langą ir pro jį įsibrovei?“ - „Mielas 
meistre, jūs man liepėte eiti tiesiai ten, kur žemas langas, 
o pats sakėte ateisiąs iš paskos. Aš padariau, kaip liepėte, 
bet jūs neatėjote iš paskos, kaip žadėjote: Meistras tylėjo. 
Jam labai reikėjo pagalbininko, todėl pagalvojo: „Gal gerai 
dirbs ir mano reikalai pasitaisys, tai dabar nieko nesakysiu, 
bet atskaitysiu iš algos“ 

Taigi meistras leido Ulenšpygeliui tris dienas dirbti. 
Pirmiausia liepė išgaląsti skustuvą. Ulenšpygelis atsakė: 
„Gerai. Meistras pamokė: „Galąsk gerai, kad nugara eitų 
kaip ašmenys?“ Ulenšpygelis sutiko ir pradėjo galąsti 
skustuvo nugarą taip pat aštriai kaip ašmenis. Meistras 
atėjo pažiūrėti, kaip pagalbininkas dirba, ir pamatė, kad 
skustuvo nugara nugaląsta kaip ašmenys. Taip buvo išga- 
ląsti ir kiti įrankiai. Meistras sušuko: „Ką darai? Sugadinsi 


50 Meistras norėjo pasakyti, kad, galandant skustuvą, jo nugarėlė ir 
ašmenys turi būti vienoje plokštumoje. 

mano įrankius!“ Ulenšpygelis atsakė: „Kaip galiu suga- 
dinti? Juk darau, kaip liepėte: Meistras supyko ir pasakė: 
„Tu iškrėtei bjaurų pokštą. Palik viską ir keliauk sau, iš 
kur atėjęs!“ Ulenšpygelis nuėjo į kambarį ir iššoko pro tą 
patį langą, pro kurį neseniai buvo įgriuvęs. 

Tada barzdaskutys dar labiau supyko, puolė su tarnu 
jam iš paskos norėdamas sučiupti ir priversti sumokėti 
už išdaužtą langą. Bet Ulenšpygelis buvo vikresnis, šoko 
į laivą ir išplaukė. 

SEPTYNIASDEŠIMT PENKTOJI ISTORIJA. 
Kaip Ulenšpygelis svečiavosi pas moteriškę, 


kurios panosėje karojo snarglys 


Kartą dvare vyko pokylis, Ulenšpygelis taip pat ten jojo, 
bet jo arklys pradėjo raišuoti, todėl toliau teko keliauti 
pėsčiomis. Diena buvo tvanki, o dar kamavo alkis. Pa- 
keliui jis priėjo kaimelį, bet jame nerado nė vienos užei- 
gos. Apie vidurdienį atėjo į kitą kaimą, kuriame jį gerai 
pažinojo. Jis įėjo į vieną trobą ir rado moteriškę, iš varš- 
kės spaudžiančią sūrį. Ji sėdėjo pasilenkusi, rankos buvo 
užimtos, o panosėje karojo ilgas snarglys. 

Ulenšpygelis mandagiai pasisveikino ir pastebėjo snar- 

PY8 gai p p J 


glį. Moteriškė suprato, bet negalėjo nei rankove nusi- 


216 


braukti, nei nusišnypšti. Ji pasakė: „Mielas Ulenšpygeli, 
prisėskite ir palaukite, aš jums duosiu gero šviežio svies- 
to?!“ Ulenšpygelis apsisuko ir nudrožė prie durų. Moteriš- 
kė sušuko: „Palaukite, suvalgykite ką nors!“ Ulenšpygelis 
atsakė: „Mieloji moteriške, vėliau, kai jis nukris!“ Mat 
bijojo, kad snarglys nuvarvės į varškę. 

Jis nužingsniavo į kitus namus galvodamas sau: „Tu 
juk nemėgsti sviesto. O jei ji pridėtų [į savo varškę | tru- 
putėlį miltų, nebereikėtų įmušti kiaušinių, būtų riebu 
ir nuo snarglio: 


51 Cia greičiausiai apsirikta, iš varškės daromas ne sviestas, o sūris. 

SEPTYNIASDEŠIMT ŠEŠTOJI ISTORIJA. 
Kaip Ulenšpygelis vienas suvalgė visą košę, 


nes buvo į ją įtėškęs skreplį 


Didelę šelmystę Ulenšpygelis iškrėtė vienai valstietei, 
norėdamas vienas suvalgyti visą košę. Alkanas Ulenšpy- 
gelis užsuko į pirmus pasitaikiusius namus. Ten rado 
moteriškę, sėdinčią prie židinio ir verdančią kvietinę 
košę. Kvepėjo taip gardžiai, kad Ulenšpygeliui net seilė 
ištįso. Jis paprašė moteriškės košės, o ši atsakė: „Mielai, 
mano mielas Ulenšpygeli! Suvalgykit nors ir visą, net jei 
man pačiai neliktų“ Ulenšpygelis tarė: „Mieloji moteriš- 
ke, tebūnie taip, kaip sakote“ 

Moteris prikrovė pilną dubenėlį košės, atnešė duonos 
ir padėjo valgį ant stalo. Išalkęs Ulenšpygelis puolė val- 
gyti. Moteriškė prisėdo šalia, ketindama ir pati kabinti iš 
dubenėlio, kaip tai įprasta valstiečiams. Ulenšpygelis pa- 
galvojo: „Jeigu ji čia sėdės ir valgys, man nieko neliks“ Jis 
giliai atsikrenkštė ir spjovė į dubenėlį. Moteriškė supyko 
ir pasakė: „Fe! Valgyk vienas tą košę!“ | 

Ulenšpygelis tarė: „Mieloji moteriške, jūs pasakėte, 
kad atiduosite man košę, net jei pačiai nebeliktų, o tada 
prisėdate ir kartu valgote. Jūs būtumėte trimis šaukštais 
iškabinusi visą dubenėlį“ Moteriškė supyko: „Kad tu ge- 
ros dienos nematytumei! Jeigu neleidi man valgyti savo 
pačios maisto, tai savojo tikrai neduotum nė kąsnelio“ 
Ulenšpygelis atsakė: „Ponia, aš tik padariau, kaip norėjo- 
te“ Jis sukirto visą košę, nusišluostė burną ir išėjo. 

SEPTYNIASDEŠIMT SEPTINTOJI ISTORIJA. 
Kaip Ulenšpygelis užeigos namuose pritaisė krūvą, 
o dvoką per sieną pūtė draugijai, 


kuriai tai labai nepatiko 


Per didžiąsias Dienos keliones?* Ulenšpygelis nukako 
į Niurnbergą ir išbuvo ten 14 dienų. Netoli užeigos, 
kurioje apsistojo, gyveno romus žmogus, turtingas ir 
uoliai lankantis bažnyčią. Jis labai nemėgo juokdarių ir 
fokusininkų ir šalindavosi jų iš tolo. Šis vyras kartą per 
metus susikviesdavo visus kaimynus ir gausiai vaišinda- 


vo visokiais valgiais, vynu ir kitokiais brangiausiais gėri- 


52 Turimas galvoje lapkričio vidurys, kai nudirbę svarbiausius ūkio 


darbus valstiečiai vienai dienai išvažiuodavo į miestą. 

mais. O jeigu kaimynai tuo metu patys turėdavo svečių, 
pavyzdžiui, porą pirklių, šiuos taip pat pakviesdavo ir 
svetingai priimdavo. Ir štai vėl atėjo metas rengti vaišes. 
"Turtingasis žmogus kaip visada sukvietė visus kaimynus 
ir garbingus jų svečius, tačiau Ulenšpygelio nepakvietė, 
nes laikė jį apgaviku ir komediantu, o tokių nekviesdavo. 

Kaimynai su garbiais savo gyventojais susirinko pas 
pamaldųjį vyrą. Tarp jų buvo ir užeigos, kurioje gyveno 
Ulenšpygelis, šeimininkas. Jis su įnamiais taip pat buvo 
pakviestas į vaišes. Išeidamas šeimininkas Ulenšpygeliui 
pasakė, kad turtingasis kaimynas jį laikąs sukčiumi, todėl 
ir nepakvietė į svečius. Ulenšpygelis apsimetė neįsižeidęs, 
bet pagalvojo sau: „Jeigu esu apgavikas, tai turiu apgauti. 
Jis buvo piktas, nes jautėsi įžeistas. 

Neseniai buvo praėjusi Švento Martyno diena®. Šei- 
mininkas sėdėjo su svečiais ištaigingame kambaryje prie 
pietų stalo. Jo namas stovėjo prisiglaudęs prie užeigos, 
kurioje buvo apsistojęs Ulenšpygelis; valgomojo siena 
buvo bendra su užeigos. Kai svečiai susėdo prie stalo ir 
puikiai nusiteikę pradėjo viešėti, Ulenšpygelis išgręžė 
sienoje skylę, šalia pritaisė didelę krūvą ir pradėjo dum- 
plėmis pūsti dvoką pro skylę iš savo kambario į kaimyno 
valgomąjį. Pasklido tokia bjauri smarvė, nors bėk. Svečiai 
dairėsi vienas į kitą, galvodami, kad dvoktelėjo kaimynas. 
"Tačiau Ulenšpygelis nesiliovė pūtęs, ir svečiai nebeištvėrė. 
Jie žvalgėsi po suolu, pakampiais - nieko. Negalėdami 
suprasti, iš kur ta smarvė, visi išsiskirstė. 


53 Šv. Martynas švenčiamas lapkričio 11 d. Viduramžiais po šios 


šventės prasidėdavo privatūs pobūviai. 

Į namus sugrįžo ir Ulenšpygelio šeimininkas. Jam 
nuo smarvės buvo taip bloga, kad išvėmė viską, ką buvo 
suvalgęs. Jis pasakojo, kad troboje siaubingai pasmirdo 
žmogaus mėšlu. Ulenšpygelis pradėjo juoktis ir kalbėjo: 
„Tas turtuolis nenorėjo manęs pakviesti ir pasidalinti savo 
geru, bet aš buvau malonesnis - nepagailėjau savo gero. 
Jei būčiau ten buvęs, nebūtų buvę dvoko“ Jis tuoj pat 
užsimokėjo šeimininkui už pragyventas dienas ir išjojo, 
nes bijojo, kad pokštas greit išaiškės. 

Šeimininkas iš tų žodžių suprato, kad Ulenšpygelis 
kažką žino apie smarvę, tačiau negalėjo žinoti, kaip jis 
tai padarė, ir labai stebėjosi. 

Po kurio laiko šeimininkas pasigedo dumplių, pradėjo 
ieškoti ir rado bjauriai pridergtas. Jis aptiko ir skylę, kurią 
Ulenšpygelis buvo išurbinęs į kaimyno namą. Viską supra- 
tęs, pasikvietė kaimyną ir papasakojo jam, ką Ulenšpygelis 
padarė ir ką pasakė išeidamas. 

Turtingasis žmogus kalbėjo: „Mielas kaimyne, kvailiai 
ir artistai visada yra gyva bėda. Todėl aš jų ir nekviečiu į 
savo namus. Šita kiaulystė atsitiko dėl to, kad gyvenu šalia 
jūsų. Bet ką jau padarysi. Aš supratau, kad jūsų svečias yra 
šelmis, tą pamačiau iš jo palikto ženklo?*. Bet jau geriau, 
kad jis apsigyveno pas jus, nes mano namuose būtų iškrė- 
tęs dar bjauresnių dalykų“ 

Užeigos šeimininkas atsakė: „Mielas kaimyne, tikrą 
teisybę kalba žmonės: jei nori šelmį atpažinti, užsidek 


dvi žvakes. Turėsiu būti atsargesnis, nes pas mane ap- 


54 Turimas galvoje Ulenšpygelio ženklas - pelėda su veidrodžiu. 

sistoja įvairių žmonių. Jeigu užsuka šelmis, reikia jį gerai 
pavaišinti. 
Taip pakalbėję, jie išsiskyrė, o Ulenšpygelis čia daugiau 


nepasirodė. 

SEPTYNIASDEŠIMT AŠTUNTOJI ISTORIJA. 
Kaip Ulenšpygelis Eislebene negyvu vilku išgąsdino 
šeimininką, kuris gyrėsi pagausiąs |gyvą| vilką 


Eislebene gyveno pašaipūnas ir pasipūtėlis užeigos sa- 
vininkas. Jis gyrėsi esąs labai drąsus. Į jo užeigą atvyko 
Ulenšpygelis. Buvo žiema, kūpsojo aukščiausios sniego 
pusnys. Sutemus į užeigą užsuko trys pirkliai, keliavę 
iš Saksonijos į Niurnbergą, ir pasiprašė nakvynės. Šei- 
mininkas buvo labai šnekus, pakvietė juos į vidų ir pa- 
klausė, kur, po galais, taip užgaišę, kad atvyko tik vėlyvą 
naktį. Pirkliai atsakė: „Pone šeimininke, nepykite! Pake- 
liui šis tas nutiko: mes susidūrėme su vilku. Jis užpuolė 


pūgoje ir teko gintis, todėl taip ilgai užtrukome“ 

"Tai išgirdęs šeimininkas pradėjo šaipytis: kokia gėda! 
Jie, mat, vilko išsigando. Štai jeigu jis vienas pats atvirame 
lauke susidurtų kad ir su dviem vilkais, nė kiek neišsigąs- 
tų - aptalžytų juos ir nuvytų. O jie trise gynėsi nuo vieno 
vilko! Visą vakarą šeimininkas nesiliovė tyčiotis iš svečių, 
kol šie pagaliau nuėjo miegoti. Ulenšpygelis buvo kartu 
ir viską girdėjo. 

Svečiams buvo paklotos lovos kambaryje, kuriame 
nakvojo Ulenšpygelis. Sugulę pirkliai pradėjo kalbėtis, 
kaip atkeršyti šeimininkui ir jį užčiaupti. Juk dabar jis 
visada tyčiosis nors vieną iš jų pamatęs. Ulenšpygelis tarė: 
„Bičiuliai, matau, kad šeimininkas yra pagyrų puodas. 
Jeigu darysite, kaip pasakysiu, jis daugiau jums nė žodeliu 
neužsimins apie vilkus: Pirkliams tai patiko, jie pažadėjo 
Ulenšpygelį gerai pavaišinti ir dar primokėti. Šis liepė 
jiems keliauti ir tvarkyti savo reikalus, o grįžtant vėl už- 
sukti į tą pačią užeigą. Jis čia palauksiąs, o tada atsiskaitysią 
su šeimininku. 

Taip ir buvo. Pirkliai susiruošė, sumokėjo už savo ir 
Ulenšpygelio maistą ir patraukė į kelią. Šeimininkas jiems 
pavymui pasišaipė: „Ei jūs, pirkliai! Saugokitės, kad pie- 
voje vilko nesutiktumėte!“ Pirkliai atsiliepė: „Ačiū, pone 
šeimininke, kad perspėjote! Jei vilkai mus suės — čia ne- 
begrįšime, o jeigu suės jus - grįžę jūsų neberasime“ Taip 
pasakę iškeliavo. 

Ulenšpygelis nujojo į Harco mišką gaudyti vilko. Dievas 
davė, jam pavyko pagauti. Vilką jis užmušė ir užšaldė. 
Kai pirkliai turėjo grįžti į Eislebeno užeigą, Ulenšpy- 
gelis įsimetė negyvą vilką į maišą, pririštą prie balno, ir 

parsigabeno prie užeigos. Čia jau rado tuos tris pirklius. 
Apie vilką maiše niekam neprasitarė. 

Susėdus vakarienės, šeimininkas vėl pradėjo tyčiotis 
iš svečių, kad jie pabūgę vieno vilko, o štai jeigu jį būtų 
užpuolę du vilkai, tai būtų lengvai apsigynęs nuo pirmojo, 
o tada užmušęs ir antrąjį. Šeimininkas gyrėsi ir pasakojo, 
kaip būtų į gabaliukus sukapojęs du vilkus. Ir taip visą 
vakarą, kol atėjo laikas miegoti. Ulenšpygelis tylėjo, o 
kai visi sugulė, pasakė pirkliams: „Bičiuliai, būkite tyliai, 
bet nemiegokite! Ko noriu aš, to norite ir jūs. Atmokėsiu 
jam lygiai tuo pačiu!“ 

Kai šeimininkas su šeimyna atsigulė miegoti, Ulenšpyge- 
lis tyliai išslinko į kiemą ir parsinešė negyvą į ragą sušalusį 
vilką. Pastatė jį prie krosnies, paramstė šakaliais, kad nenu- 
griūtų, ir plačiai pražiojo nasrus. Tada įkišo žvėriui į gerklę 
du vaikiškus batukus, sugrįžo pas pirklius ir garsiai suriko: 
„Pone šeimininke!“ Šeimininkas išgirdo, nes dar nebuvo 
įmigęs, ir atsišaukė, ko svečiai norį, gal jiems vilkas kanda. 
Svečiai atsiliepė: „Ak, mielas šeimininke, atsiųskite mums 
tarną ar tarnaitę, kad atneštų vandens atsigerti! Mirštame 
iš troškulio!“ Šeimininkas supyko ir pasakė sau: „Tokie jau 
tie saksai - plempia dieną ir naktį!“ Jis pašaukė tarnaitę, 
liepė jai keltis ir nunešti pirkliams ko nors atsigerti. 

Tarnaitė pakilo, nuėjo prie ugnies ir užsidegė žiburį. 
Staiga tiesiai prieš akis pamatė vilko nasrus. Išsigandusi 
metė iš rankų žiburį ir puolė laukan pamaniusi, kad vilkas 
suėdė vaikus. 

Ulenšpygelis ir pirkliai vis šūkavo prašydami gerti. Šei- 


mininkas pagalvojo, kad tarnaitė užsnūdo, ir pašaukė 

tarną. Tarnas atsikėlė, ketino užsižiebti žiburį, bet ir jis 
pamatė vilką. Pagalvojęs, kad tas žvėris suėdė tarnaitę, 
metė žiburį ir pasislėpė rūsyje. Ulenšpygelis ir pirkliai 
girdėjo, kas vyksta. Šelmis pasakė: „Pasiruoškite, tuoj 
prasidės linksmybės!“ 

Pirkliai ir Ulenšpygelis trečią kartą pradėjo šūkauti: 
kur dėjęsis tarnas su tarnaite, kad neatneša gerti. Tegu 
šeimininkas pats atnešąs vandens ar bent užžiebiąs žiburį, 
nes svečiai tamsoje nieko nematą ir negalį patys nulipti 
atsigerti. Šeimininkas pagalvojo, kad ir tarnas užmigo, 
supykęs kėlėsi pats niurnėdamas: „Velnias davė saksams 
tokias gerkles“ Uždegęs žiburį, staiga pamatė ant kros- 
nies stovintį vilką su batais gerklėje. Persigandęs pradėjo 
rėkti ir šaukti: „Gelbėkit! Padėkit, bičiuliai!“ Ir nubėgo 
pas pirklius į kambarį klykdamas: „Šen, bičiuliai, šokit į 
pagalbą! Prie židinio stovi baisus žvėris, jis surijo mano 
vaikus ir šeimyną!“ 

Pirkliai ir Ulenšpygelis pašoko ir puolė su šeimininku į 
virtuvę. Iš rūsio atbėgo tarnas, iš lauko tarnaitė, o žmona 
iš kito kambario atsivedė vaikus, taigi visi susirinko sveiki 
ir gyvi. Ulenšpygelis priėjo prie vilko, spyrė jam į šoną ir 
nuvertė. Šis gulėjo ir nekrutėjo. Šelmis pasakė: „Tas vilkas 
negyvas. Ar dėl jo čia sukėlėte tokį triukšmą? Na ir bailus 
kiškis esate, šeimininke! Pamatėte negyvo vilko dantis 
ir su visa šeimyna sprukote į kampus? O juk neseniai 
gyrėtės, kad vienas pats užmuštumėt du vilkus. Bet jūs 
tik pakalbėti gudrus“ 

Šeimininkas klausėsi ir suprato, kad yra apkvailintas. 


Atsigulė į lovą ir jam buvo labai gėda, kad taip gyrėsi, o 

pats su visa šeimyna persigando negyvo vilko. Pirkliai 
patenkinti kvatojo. Jie užmokėjo už savo ir Ulenšpyge- 
lio maistą ir išjojo. Nuo to laiko šeimininkas nebesigyrė 
savo drąsa. 


SEPTYNIASDEŠIMT DEVINTOJI ISTORIJA. 
Kaip Ulenšpygelis Kelne šeimininkui pridergė ant 


stalo ir pasakė, kad šis viską rasiąs vienoje krūvoje 


Po kurio laiko Ulenšpygelis atvyko į Kelną ir apsistojo 
užeigoje. Keletą dienų jis neišsidavė, kas esąs, ir suprato, 
kad užeigos šeimininkas yra tikras apgavikas. Jis pagal- 
vojo sau: „Jeigu šeimininkas sukčius, tai gero nelauk, 
ieškok kitur nakvynės“ Vakare šeimininkas pastebėjo, 
kad Ulenšpygelis ieškosi kitos užeigos. Tąkart jis visus 
svečius paguldė į lovas, o Ulenšpygeliui pasiūlė miegoti 
ant suolo. Šis paklausė: „Pone šeimininke, aš moku už 


valgį tiek pat, kiek tie, kuriems paklojai lovas, tai kodėl 

turiu miegoti ant suolo?“ Šeimininkas atsakė: „Štai tau 
pora paklodžių!“ - ir pirstelėjo. „O štai ir pagalvė!“ — ir 
pirstelėjo dar kartą. Trečią kartą pasmardinęs pasakė: 
„Žiūrėk, štai ir turi lovą! Viskuo naudokis, o rytą su- 
krauk į krūvą, kad rasčiau vienoje vietoje!“ Ulenšpygelis 
tylėjo ir galvojo sau: „Greitai pamatysi, kaip šelmį ap- 
gaus šelmis: Jis išmiegojo ant suolo. 

Šeimininkas turėjo švarutėlį užlenkiamą stalą. Ulen- 
špygelis jį atlenkė, pritaisė didelę krūvą ir vėl užvertė. 
Anksti rytą nuėjo pas šeimininką ir pasakė: „Pone šei- 
mininke, dėkoju už nakvynę“ Paskui garsiai pirstelėjo ir 
pridūrė: „Štai plunksnos iš paralų, o pagalvę, paklodę, 
antklodę ir lovą sudėjau į krūvą“ Šeimininkas atsakė: 
„Puiku, svety, apžiūrėsiu vėliau, kai atsikelsiu“ Ulenšpy- 
gelis atsakė: „Taip ir padarykite! Gerai paieškokite, viską 
rasite vienoje vietoje!“ Tai pasakęs išėjo. 

Per pietus šeimininkas turėjo daug svečių, todėl liepė 
padengti puikųjį stalą. Vos tik jį ištiesė, į nosį trenkė bai- 
sus dvokas, jis pamatė mėšlą ir pasakė: „Štai kaip jis man 
atsilygino, už pirstelėjimą paliko visą krūvą. 

Šeimininkas liepė sugrąžinti Ulenšpygelį, nes norėjo su 
juo geriau susipažinti. Ulenšpygelis grįžo, ir jie susitaikė. 
Dabar šelmis gavo gerą lovą. 

AŠTUONIASDEŠIMTOJI ISTORIJA. Kaip Ulenšpygelis 


užmokėjo šeimininkui pažvanginęs pinigais 


Ulenšpygelis ilgai pragyveno užeigoje Kelne. Kartą atsi- 
tiko taip, kad maistas buvo užkaistas ant ugnies pavėluo- 
tai ir vėlyvą popietę dar nebuvo iššutęs. Ulenšpygelį tai 
smarkiai erzino. Pastebėjęs jo nepasitenkinimą, šeimi- 
ninkas pasakė: „Kas negali palaukti, kol išvirs valgis, tegu 
maitinasi tuo, ką pats turi“ Ulenšpygelis atsisėdo į kam- 
pą ir sukramtė sausą bandelę. Tada persėdo prie krosnies, 
kur gardžiai šuto kepsnys, ir šlakstė jį, kad neprisviltų. 
Kai išmušė dvyliktą, buvo padengtas stalas ir patiektas 


maistas. Seimininkas prisėdo prie svečių, o Ulenšpygelis 

liko virtuvėje prie krosnies. Šeimininkas paklausė: „Ko- 
dėl tu, Ulenšpygeli, nesėdi kartu su mumis prie sta- 
lo?“ - „Ačiū, esu pavalgęs, pasisotinau kepsnio kvapu“ 
Šeimininkas nieko neatsakė ir pradėjo su svečiais valgyti, 
o tie pavalgę užsimokėjo. Paskui vieni išėjo, kiti liko, o 
Ulenšpygelis vis dar sėdėjo prie židinio. 

Tada prie Ulenšpygelio priėjo šeimininkas, nešinas len- 
tele, ant kurios užsirašydavo sąskaitas už valgį. Jis piktai 
papriekaištavo, kad svečias galėtų primesti porą baltųjų 
kelno pfenigių. Ulenšpygelis atsakė: „Pone šeimininke, 
ar paimsite užmokestį iš to, kuris net neragavo jūsų val- 
gio?“ Šeimininkas nenusileido ir reikalavo sumokėti: nors 
Ulenšpygelis ir nevalgė, bet pasisotino kvapu. Jis sėdėjo 
prie kepsnio, o tai lygiai tas pats, kaip sėdėti prie stalo ir 
valgyti. Todėl turįs užsimokėti už pietus. Ulenšpygelis 
išsitraukė kelno pfenigį, metė jį ant suolo ir paklausė: 
„Pone šeimininke, ar girdite, kaip skamba?“ - „Girdžiu 
kuo puikiausiai“, - atsakė šeimininkas. Ulenšpygelis pi- 
nigą įsikišo į kapšelį ir pasakė: „Kiek jūs turėjote naudos 
iš pfenigio skambėjimo, tiek mano pilvas turėjo naudos 
iš kepsnio kvapo“ Šeimininkas pasipiktino, nes būtinai 
norėjo gauti pfenigį, bet Ulenšpygelis atsisakė užmokėti 
ir siūlė kreiptis į teismą. Pagaliau šeimininkas nusileido, 
nes bylinėtis nenorėjo. Be to, jis pabūgo, kad Ulenšpygelis 
gali atsimokėti taip, kaip anam užeigos šeimininkui su 
atverčiamu stalu. Todėl leido išeiti nesumokėjus už pietus. 

Ulenšpygelis patraukė tolyn nuo Reino ir grįžo į Sak- 
soniją. 

AŠTUONIASDEŠIMT PIRMOJI ISTORIJA. 
Kaip Ulenšpygelis keliaudamas iš Rostoko pritaisė 


šeimininkui į židinį” 


Iškrėtęs pokštą, Ulenšpygelis spruko iš Rostoko ir apsis- 
tojo pakelės užeigoje. Čia valgio buvo ne per daugiausia, 
nes krašto būta skurdaus. Šeimininkas turėjo daug vai- 
kų, o Ulenšpygelis vaikų nemėgo. Pririšęs arklį arklidėse 
jis įėjo į vidų. Krosnis buvo atšalusi, namai tušti. Vienas 


vargas. Ulenšpygelis pasakė: „Pone šeimininke, jūsų 


55  Ankstesnėje istorijoje veiksmas vyko Kelne, todėl Ulenšpygelio 
išvykimas iš Rostoko yra nemotyvuotas. Bet pirmasis knygos leidėjas 
istorijas sudėjo būtent tokia tvarka (vert. past.). 

kaimynai negeri“ Šeimininkas atsakė: „Tikra tiesa, pone 
svety, jie išvagia viską, ką turiu“ Ulenšpygeliui tai pasi- 
rodė juokinga, jis pagalvojo: „Čia šeimininkas pats tarsi 
svečias“, — ir nusprendė pasilikti. Tačiau jį erzino, kad 
vaikai vienas po kito savo gamtinius reikalus atlieka už 
durų. Ulenšpygelis pasakė šeimininkui: „Kokie nevaly- 
vi jūsų vaikai! Ar nėra kitos vietos atlikti savo reikalus?“ 
Šeimininkas atsakė: „Pone svety, ko jaudinatės? Tai nie- 
ko baisaus, rytoj išsivalysiu“ 

Ulenšpygelis nieko neatsakė. Vėliau, kai jį patį prispau- 
dė reikalas, pritaisė didžiulę krūvą židinyje. Tuo tarpu įėjo 
šeimininkas ir sušuko: „Kad tave kur karštinė nutvertų! 
Ar tik ne ant židinio pritūpei? Ar kieme vietos maža?“ 
Ulenšpygelis atsiliepė: „Pone šeimininke, ko jaudinatės? 
Tai nieko baisaus, aš kasdien išsivalau“ 

Jis šoko ant arklio ir nujojo link miesto vartų. Šeimi- 
ninkas pavymui sušuko: „Grįžk! Išvalyk savo mėšlą iš židi- 
nio!“ Ulenšpygelis atsiliepė: „Namus sutvarko paskutinis! 


Mano mėšlas išeis kartu su jūsų mėšlu!“ 

AŠTUONIASDEŠIMT ANTROJI ISTORIJA. 
Kaip Ulenšpygelis nudyrė šunį, su kuriuo kartu valgė, 
ir jo kailiu užmokėjo šeimininkei 


Kartą Ulenšpygelis atkeliavo į kaimą netoli Štasfurto. 
Namuose rado vieną šeimininkę. Ji turėjo gražų šunelį, 
kurį labai mylėjo ir kuris kada panorėjęs atsiguldavo ant 
jos kelių. 

Ulenšpygelis sėdėjo prie židinio ir siurbčiojo iš bokalo 
alų. Šuo buvo įpratęs, kad šeimininkė įpildavo alaus ir 
į jo dubenėlį. Ulenšpygeliui besėdint ir begeriant, šuo 
pašoko, pasitrynė aplinkui ir stryktelėjo ant sprando. Tai 
matydama šeimininkė pasakė: „Ak, įpilk ir jam į dubenėlį! 

Matai, kad prašo“ Ulenšpygelis atsakė: „Mielai“ Šeimi- 
ninkė nuėjo prie savo darbų, o Ulenšpygelis gėrė pats ir 
pylė šuniui, į dubenėlį įmetė dar ir gabalėlį mėsos. Šuo 
pačdė ir patenkintas išsitiesė prie židinio. 

Po kiek laiko Ulenšpygelis pasakė šeimininkei: „Noriu 
užmokėti už valgį“, — ir toliau kalbėjo: „Miela šeiminin- 
ke, jeigu svečias valgo jūsų maistą, geria jūsų alų ir negali 
sumokėti, ar duodate jam skolon?“ Šeimininkė nė nepa- 
manė, kad šelmis turi galvoje jos šunį, tarėsi, kad kalba apie 
save, todėl pasakė: „Pone svety, čia skolon neduodama, 
reikia užmokėti arba palikti užstatą“ Ulenšpygelis atsakė: 
„Puiku, aš savo dalį sumokėsiu, o kitas tegu pats savim 
pasirūpina!“ Šeimininkė išėjo, o Ulenšpygelis pasikišo 
šunį po drabužiais ir nusinešė į arklides. Čia nulupo jam 
kailį ir sugrįžo į trobą, laikydamas šuns kailį po skvernu. 
Pasišaukęs šeimininkę jis vėl pasakė: „Noriu atsiskaityti. 

Šeimininkė paskaičiavo, ir Ulenšpygelis sumokėjo ly- 
giai pusę sumos. Tada šeimininkė paklausė, kas sumokės 
likusią dalį, juk jis vienas gėręs alų. Ulenšpygelis atsakė: 
„O ne, aš gėriau ne vienas. Turėjau svečią. Jis gėrė kartu 
su manim, bet pinigų neturi, tačiau paliko gerą užstatą 
už savo dalį“ Šeimininkė nesuprato: „Koks svečias? Kokį 
užstatą?“ Ulenšpygelis atsakė: „Jis užstato geriausią savo 
drabužį: Ištraukė iš po skverno šuns kailį ir pasakė: „Žiūrė- 
kit, šeimininke, štai drabužis svečio, kuris su manimi gėrė“ 

Šeimininkė nustėro pamačiusi, kad tai jos šunelio kailis. 
Ji supyko ir sušuko: „Kad tu prapultum! Kodėl nudy- 
rei mano šuniui kailį?“, - o tada pradėjo baisiai plūstis. 


Ulenšpygelis atsakė: „Šeimininke, galite pykti, kiek telpa. 

Pati esate kalta, nes liepėte įpilti šuniui alaus. Aš juk sa- 
kiau, kad mano svečias negali užsimokėti, o jūs reikalavote 
pinigų arba užstato. Kadangi pinigų jis neturėjo, o už alų 
sumokėti reikėjo, teko užstatu paimti jo drabužį. Štai, 
paimkite už jo išgertą alų“ 

Šeimininkė įniršo dar labiau, liepė dingti ir daugiau 
nesirodyti. Ulenšpygelis tarė: „Aš nenoriu dingti, geriau 
išjosiu: Jis pasibalnojo arklį ir pasuko link miesto vartų 
pasakęs: „Šeimininke, pasaugokite užstatą, kol turėsiu 
pinigų, tada vėl nekviestas atvyksiu. O jeigu su jumis ne- 


gersiu, tai ir už alų nemokėsiu. 

AŠTUONIASDEŠIMT TREČIOJI ISTORIJA. 
Kaip Ulenšpygelis tą pačią šeimininkę įtikino 
esąs nubaustas kankyne ant rato 


Paklausykite, ką dar Ulenšpygelis iškrėtė tame kaime 
prie Štasfurto! Jis persirengė kitais drabužiais ir sugrįžo 
į užeigą. Kieme pamatė ratą, atsigulė ant jo ir pasveiki- 
nęs šeimininkę pasiteiravo, ar ji yra girdėjusi ką nors apie 
Ulenšpygelį. Ši atsakė, kad jai tas šelmis nerūpi, net jo 
vardo nenorinti girdėti. 

Ulenšpygelis paklausė: „Ponia, ką blogo jis jums 
padarė, kad taip širstate? Juk kur tik pasirodo, visur 
krečia linksmus pokštus“ Moteriškė atsakė: „Aš tai 

pati patyriau. Jis čia buvo, nudyrė mano šuniui kailį ir 
atidavė už išgertą alų“ 

Ulenšpygelis tarė: „Ponia, tai labai negeras poelgis: Šei- 
mininkė pritarė: „Jam tikrai geruoju nesibaigs“ Ulenšpy- 
gelis pasakė: „Ponia, jis jau nubaustas ir guli ant rato. 
Šeimininkė atsakė: „Garbė Dievui!“ Ulenšpygelis sušuko; 
„Ei! Juk tai aš. Sudie, dingstu iš čia!“ 

AŠTUONIASDEŠIMT KETVIRTOJI ISTORIJA. 
Kaip Ulenšpygelis pasodino šeimininkę nuogu 
užpakaliu ant karštų pelenų 


Grubios ir nedoros apkalbos yra griežtai baudžiamos. Grį- 
žęs iš Romos, Ulenšpygelis užsuko į kaimą, kuriame stovė- 
jo didelė užeiga. Šeimininko nebuvo namuose. Svečias pa- 
klausė šeimininkę, ar ji pažįstanti Ulenšpygelį. Šeimininkė 
atsakė: „Nepažįstu, bet girdėjau, kad jis šelmis ir apgavikas 
kaip reta: Ulenšpygelis kalbėjo: „Mieloji šeimininke, ko- 
dėl vadinate jį šelmiu, jeigu nepažįstate?“ Moteris atsakė: 
„Tai kas, kad nepažįstu? Žmonės pasakoja, kad jis bjaurus 
sukčius: Ulenšpygelis paklausė: „Miela, ponia, ar jis jums 


padarė ką nors bloga? Juk tik iš gandų žinote, kad jis šel- 

mis, o pati nieko negalite pasakyti. Moteriškė tvirtino: 
„Aš sakau, ką girdėjau iš žmonių, kurie pas mane apsistoja: 

Ulenšpygelis nutylėjo. Anksti rytą jis atsikėlė ir išžarstė 
karštus pelenus. Tada pakėlė iš lovos šeimininkę ir pa- 
sodino ją nuogu užpakaliu į karštus pelenus. Gerokai 
apsvilinęs, pasakė: „Štai, šeimininke, dabar galite vadin- 
ti Ulenšpygelį šelmiu, nes pati jį pažinote: Moteriškė 
pradėjo aimanuoti, o Ulenšpygelis spruko iš užeigos ir 
juokdamasis sakė: „Taigi, reikia pačiam pamatyti Romą“ 


AŠTUONIASDEŠIMT PENKTOJI ISTORIJA. 
Kaip Ulenšpygelis pritaisė šeimininkei į lovą ir 


įtikino, kad tai padarė kunigas 


Bjaurų pokštą iškrėtė Ulenšpygelis Frankfurte prie 
Oderio. Jis atkeliavo kartu su kunigu ir apsistojo užeigo- 
je. Šeimininkas buvo malonus, vakarienei atnešė žuvies 
ir žvėrienos. Kai visi susirinko valgyti, šeimininkė paso- 
dino kunigą stalo gale ir į jo dubenėlį krovė gardžiausius 
kąsnius ragindama: „Suvalgykite, pone, man tai bus ma- 
lonu“ Ulenšpygelis sėdėjo prie stalo kraštelio, ilgai spok- 
sojo į abu šeimininkus, bet niekas jam neįdėjo maisto ir 


neparagino valgyti, nors užmokėti turėjo tiek pat. 

Po vakarienės visi susiruošė miegoti. Ulenšpygelis ir ku- 
nigas buvo paguldyti viename kambaryje. Čia jiems buvo 
paklotos patogios ir švarios lovos. Rytą atsikėlęs kunigas 
valandėlę pasimeldė, užmokėjo šeimininkei ir iškeliavo. 

Ulenšpygelis gulėjo, kol išmušė devynias, tada pakilo ir 
pritaisė didžiulę krūvą į kunigo lovą. Šeimininkė paklausė 
tarną, ar kunigas ir kiti svečiai jau atsikėlė ir ar užsimo- 
kėjo už viešnagę. Tarnas pasakė: „Taip, kunigas atsikėlė 
anksti, pasimeldė, užsimokėjo ir išvyko. O kito svečio 
šiandien dar nemačiau“ Šeimininkė sunerimo, kad tik 
svečias nebūtų susirgęs, nuėjo į kambarėlį ir paklausė, ar 
Ulenšpygelis neketinąs keltis. Tas atsiliepė: „Ak, šeimi- 
ninke, aš prastai jaučiuosi. 

Šeimininkė norėjo surinkti kunigo patalynę. Atidengusi 
antklodę, pamatė lovos viduryje krūvą mėšlo. „Dėl Die- 
vo meilės! - sušuko ji. - Kas gi čia dabar?“ - „Ak, miela 
šeimininke, tai nieko keisto, - pasakė Ulenšpygelis, - juk 
per vakarienę visa, kas geriausia, atidavėte kunigui. Visą 
vakarą tik ir girdėjome: „Pone, paragaukite to, paragaukite 
ano!“ Kai tiek prisikimšo, reikia tik stebėtis, kad pritaisė 
lovą, o ne visą kambarį: Šeimininkė plūdo niekuo dėtą 
kunigą ir žadėjo daugiau jo nė per slenkstį neįleisti, tačiau 
šaunų vaikiną Ulenšpygelį visada priimsianti. 


AŠTUONIASDEŠIMT ŠEŠTOJI ISTORIJA. Kaip vienas 
olandas suvalgė keptą obuolį, į kurį Ulenšpygelis 


buvo įdėjęs vaistų nuo musių 


Šauniai ir gudriai atsikeršijo Ulenšpygelis vienam olan- 
dui. O buvo taip. Apsistojęs vienoje Antverpeno užeigo- 
je Ulenšpygelis apsirgo. Toje užeigoje viešėjo ir olandų 
pirkliai. Ulenšpygeliui mėsa nelindo, todėl paprašė žalių 
kiaušinių. Kai svečiai susėdo prie stalo, atėjo ir Ulenšpy- 
gelis, nešinas dviem kiaušiniais. 

Vienas olandas palaikė Ulenšpygelį valstiečiu ir paklau- 
sė: „Valstieti, ar tau netinka šeimininko maistas, kad užsi- 


prašei nevirtų kiaušinių?“ Jis nesiklausęs paėmė kiaušinius, 

pramušė ir išgėrė vieną po kito. Lukštus sudėjo priešais 
Ulenšpygelį ir pasakė: „Štai, gali išlaižyti, o trynys jau išė- 
jo!“ Svečiai pradėjo juoktis, ir Ulenšpygelis kartu su jais. 

Vakare jis nusipirko gražų obuolį, vidų išraupė ir pri- 
kimšo vaistų, naudojamų musėms naikinti. Tada obuolį 
apkepino, nulupo žievę ir iš viršaus apibarstė imbieru. Kai 
visi susėdo vakarienės, Ulenšpygelis įsidėjo į lėkštę apkep- 
tą obuolį ir nuėjo nuo stalo, tarsi ketindamas dar kažką 
atsinešti. Vos tik jis nusigręžė, olandas sukruto, čiupo iš 
lėkštės obuolį ir greitai sukramtė. Tačiau jį tuoj supykino 
ir teko išvemti viską, ką prieš tai jau buvo suvalgęs. Jis taip 
prastai jautėsi, jog šeimininkas ir svečiai pagalvojo, kad 
Ulenšpygelis jam pakišęs užnuodytą obuolį. 

Tačiau Ulenšpygelis pasakė: „Tai ne nuodai, tik skran- 
džio išvalymas. Godžiam skrandžiui nėra gero maisto. 
Jeigu jis būtų man pasakęs, kad ketina suryti mano obuolį, 
būčiau perspėjęs. Nevirtuose kiaušiniuose nebuvo priedų 
musėms, o keptame obuolyje - buvo. Todėl jam ir teko 
viską išvemti. 

Tuo tarpu olandas visai atsigavo ir suprato, kad nieko 
blogo nenutiko. Jis pasakė Ulenšpygeliui: „Kepk, valgyk, 
ką tik nori, aš daugiau nieko nepaliesiu, net jei keptų 


karvelių turėtum" 


NY illl 
TI 


ų 


W 
Ja 
A 
à K > | 
e) 
i - ppup 
s H P 7 
2 r ( u k 
i 


| 

m 
Jin 
UN 


I 


w. 


Ij 


D 
EF 
tTa 
DE 
Ma 1 
"Nu 
s 


lų 


AŠTUONIASDEŠIMT SEPTINTOJI ISTORIJA. 
Kaip Bremeno turguje Ulenšpygelis privertė 


moteriškę išdaužyti visus savo puodus 


Po šio pokšto Ulenšpygelis grįžo į Bremeną. Šį kartą 
apsistojo pas vyskupą, kuris mėgo linksmai leisti su juo 
laiką. Už vieną šmaikštų pokštą vyskupas net padovano- 
jo jam savo arklį. Ir štai Ulenšpygelis apsimetė, kad jam 
kvailystės pabodo ir kad norėtų pradėti lankytis bažny- 
čioje. Vyskupas tik šaipėsi ir erzino jį, bet Ulenšpygelis 
nieko nepaisydamas eidavo melstis. 

Kartą Ulenšpygelis susikalbėjo su viena moteriške, puo- 


džiaus žmona. Ji turguje pardavinėjo puodus. Selmis iš 

anksto sumokėjo jai už visus puodus ir pamokė, ką turės 
daryti, kai gaus sutartą ženklą. 

Ulenšpygelis parėjo pas vyskupą, dėdamasis grįžtąs iš 
bažnyčios. Vyskupas vėl pradėjo šaipytis. Tada Ulenšpyge- 
lis pasiūlė: „Maloningasai pone, eikime į turgų! Ten sėdi 
puodžiaus pati su molio puodais. Prisiekiu, aš nepasakysiu 
jai nė žodžio, neduosiu ženklo akimis, bet priversiu atsistoti, 
paimti lazdą ir išdaužyti visus savo puodus: Vyskupas atsakė: 
„Norėčiau tai pamatyti“, — ir lažinosi iš 30 guldenų, kad 
moteriškė to nepadarys. Sukirtę rankomis, abudu nukeliavo 
į turgų. Ulenšpygelis parodė tą moteriškę, ir jiedu nuėjo 
prie rotušės. Jis atsistojo šalia vyskupo ir pradėjo šūkauti ir 
mosikuoti rankomis, neva žodžiais ir gestais skatindamas 
moteriškę daužyti puodus. Pagaliau davė sutartą ženklą. 
"Tada ji atsistojo, paėmė lazdą ir sudaužė visus savo puodus, 
o tai matę žmonės gardžiai kvatojo. 

Parėjus į namus vyskupas pasivedėjo Ulenšpygelį į šalį 
ir liepė papasakoti, kaip tai padaręs, tada atiduosiąs tuos 
30 guldenų, kuriuos pralaimėjo lažybose. Ulenšpygelis 
pasakė: „Gerai, maloningasis pone: Jis pasakė, kad pir- 
miausiai užmokėjo moteriškei už visus puodus ir viską iš 
anksto susitarė, taigi nebuvę jokių burtų, o dabar štai viską 
prisipažinęs. Vyskupas juokėsi ir davė jam 30 guldenų. 
Tačiau Ulenšpygelis turėjo pažadėti niekam nepasakoti 
ir už tai dar gavo riebų jautį. Jis pažadėjo neprasitarsiąs, 
tada susiruošė į kelionę ir išvyko. 

Kai Ulenšpygelis iškeliavo, vyskupas sukvietė dvariškius 
ir riterius prie stalo ir pasigyrė galįs priversti moteriškę 


.- vo 


išdaužyti savo puodus. Riteriai ir dvariškiai nenorėjo žiū- 

rėti, kaip ji tai darys, bet jiems labai rūpėjo sužinoti, kaip 
vyskupas ją privers. Šis pasakė: „Jeigu kiekvienas duosite 
man po gerą riebų jautį, pamokysiu jus šito meno“ Buvo 
ruduo, kai jaučiai jau būna nupenėti, bet kiekvienas gal- 
vojo sau: bala nematė to jaučio, apsieisiu ir be jo, kad tik 
sužinočiau burtus. Kiekvienas riteris ir dvariškis pažadėjo 
vyskupui po riebų jautį ir iš karto atvedė, tad vyskupas 
gavo 16 jaučių. Kiekvienas jautis kainavo keturis gulde- 
nus, ir vyskupas susigrąžino dvigubai daugiau pinigų, nes 
Ulenšpygeliui buvo davęs tik 30 guldenų. 

Kai jaučiai buvo suvaryti, iš kažkur išdygo Ulenšpygelis 
ir pasakė: „Ei, iš šito gero pusė man priklauso“ Vyskupas 
atsakė: „Jei tu laikysies savo žodžio, tai ir aš laikysiuos. 
Palik duonos ir savo ponui!“ Ir davė jam riebų jautį. 
Ulenšpygelis paėmė ir padėkojo vyskupui. 

Vyskupas sušaukė savo tarnus. Jis paragino visus ati- 
džiai klausytis, nes tuoj atskleisiąs savo magijos paslaptį. 
Ir papasakojo jiems, kaip Ulenšpygelis iš anksto susitarė 
su moteriške ir sumokėjo jai už puodus. Visi klausėsi ir 
tylėjo, nes jautėsi apgauti. Nė vienas nedrįso ką nors sakyti. 
Vienas krapštėsi pakaušį, kitas kuprą. Jie gailėjosi vyskupui 
atiduotų jaučių. Tačiau nebuvo kas darą, beliko guostis 
mintimi, kad vyskupas yra jų maloningasis ponas. Jeigu 
jam atidavė jaučius, tebūnie tai pokštas. Bet labiausiai 
jie pyko ant savęs, kad buvo tokie kvaili ir neteko galvijų 
dėl tuščio reikalo. O tas šelmis Ulenšpygelis uždirbo dar 
vieną jautį! 


248 


AŠTUONIASDEŠIMT AŠTUNTOJ! ISTORIJA. 
Kaip valstietis pasodino Ulenšpygelį į vežimaitį, 


kuriame vežė slyvas į Einbeko turgų, ir kaip 
Ulenšpygelis vaisius apdergė 


Šviesiausias ir kilmingiausias Braunšveigo kunigaikštis 
kartą Einbeke surengė riterių turnyrą su žirgais ir kovo- 
mis. Pažiūrėti reginio atvyko kitų žemių kunigaikščiai, 
ponai ir riteriai su savo tarnais ir palyda. Buvo vasara, 
slyvos ir kiti vaisiai jau nunokę. Oldendorfe netoli Ein- 
beko gyveno mielas ir geraširdis žmogelis, jis turėjo 
slyvų sodą. Priskynęs pilną vežimaitį vaisių, ketino juos 
vežti į Einbeką, kur rinkosi daugybė žmonių, ten tikėjo- 
si slyvas parduosiąs geriau negu įprastai. 

Privažiavęs miestą pamatė ūksmingo medžio pavėsyje 
gulintį Ulenšpygelį. Tasai ponų namuose buvo taip persi- 
valgęs ir persigėręs, kad pilvas braškėjo, o pats atrodė pa- 
našesnis į numirėlį negu į gyvą žmogų. Kai gerasis žmogus 
su vežimaičiu girgždėjo pro šalį, Ulenšpygelis užkalbino 
jį taip graudžiai, kaip tik mokėjo: „Ak, mielas žmogau, aš 
tris dienas ir naktis čia galuojuosi, ir niekas man nepadeda. 
Dar dieną pragulėjęs mirsiu iš bado ir troškulio. Dėl Dievo 
meilės, nuvežk mane į miestą“ Geraširdis žmogus atsakė: 
„Ak, bičiuli, mielai tą padaryčiau, bet vežu slyvas. Jeigu 
tu ant jų atsisėsi, visas sutraiškysi“ Ulenšpygelis prašė: 
„Nepalik manęs, aš atsisėsiu pirmgalyje: Vyriškis buvo 
nebejaunas ir jam teko gerokai pavargti, kol įkėlė šelmį 
į vežimaitį, o šis dar tyčia pasistengė būti kuo sunkesnis. 
Su ligoniu valstietis keliavo jau lėčiau. 

Galiuką pavažiavęs, Ulenšpygelis praskleidė slyvas den- 
gusius šiaudus, nemačiom kilstelėjo už valstiečio nugaros 
ir apdergė vargšeliui visas slyvas. Paskui vėl uždangstė 
šiaudais. 

Kai jie atvyko prie miesto vartų, Ulenšpygelis suriko: 
„Stok, stok, padėk man išlipti, aš liksiu čia!“ Gerasis žmo- 
gus padėjo šelmiui apgavikui išlipti, o pats artimiausiu 
keliu nuvažiavo į turgų. Iškinkė arklį ir nujojo į užeigą. 

Tuo tarpu turguje susirinko daugybė miestiečių. Tarp 
jų buvo smalsuolis, kuris visur pirmas kaišiodavo nosį, 
nors retai ką pirkdavo. Priėjęs prie vežimaičio, jis pradėjo 
braukti šiaudus į šalį ir išsiterliojo rankas bei drabužį. Tuo 
metu iš užeigos grįžo valstietis. O iš kitos pusės priėjo 


persirengęs Ulenšpygelis ir paklausė valstietį: „Ką atvežei 

parduoti?“ — „Slyvas“, - atsakė tas. Ulenšpygelis dėjosi 
nustebęs: „Kokios čia slyvos? Tu, bjaurus šelmi, jas apder- 
gei, reikėtų vyti tave iš čia su visomis slyvomis: Valstietis 
miestyje gulėjo ligonis, jis atrodė lygiai kaip čia stovintis 
ponas, tik kitaip apsirengęs. Pasigailėjęs aš pavėžėjau jį 
iki miesto vartų. Tas nenaudėlis man pridarė nuostolių“ 
Ulenšpygelis pasakė: „Nenaudėliui reikia įkrėsti: 

Žmogeliui teko išvežti slyvas ir išversti į šiukšlyną, nes 
niekas jų nepirko. 

AŠTUONIASDEŠIMT DEVINTOJI ISTORIJA. 
Kaip Ulenšpygelis Marientalyje skaičiavo 


vienuolius, susirinkusius į mišias 


Ulenšpygelis jau buvo apkeliavęs visas žemes, pasenęs ir 
nebenorėjo krėsti pokštų. Atėjo pavėluotos atgailos me- 
tas. Būdamas visiškas vargšas, jis nusprendė stoti į vie- 
nuolyną ir likusį gyvenimą atgailauti už nuodėmes, kad 
po mirties siela galėtų regėti Viešpatį. 

Su tokiais ketinimais prisistatė Marientalio abatui ir 
paprašė priimti broliu vienuoliu. Visą savo turtą paža- 
dėjo palikti vienuolynui. Abatas buvo pakantus pokšti- 
ninkams, jis pasakė: „Tu dar kupinas jėgų, bet jei prašai, 

mielai priimsiu. Tačiau čia teks dirbti. Matai, mano broliai 
ir aš pats darbuojamės, ir kiekvienas turi savo pareigų“ 
Ulenšpygelis sutiko: „Gerai, pone“ - „Tebūnie Dievo 
valia, - pasakė abatas. - Kadangi tu darbo nemėgsti, būsi 
vartų sargybiniu. Kiurksosi savo kambarėlyje, o vienin- 
telis rūpestis bus iš rūsio atnešti maisto ir alaus ir atkelti 
bei užkelti vartus“ Ulenšpygelis pasakė: „Garbusis pone, 
teatlygina jums Dievas, kad pasirūpinote senu ligotu žmo- 
gumi! Aš darysiu viską, ką liepėte, ir nedarysiu nieko, ką 
draudžiate“ Abatas tarė: „Štai raktai! Bet įleisk ne visus 
prašalaičius, o tik kas trečią ar ketvirtą atėjusį! Jeigu įleis- 
tum visus, suvalgytų vienuolyno atsargas“ Ulenšpygelis 
atsakė: „Kilnusis pone, padarysiu viską kaip reikiant“ 

Kas tik pasibelsdavo į vartus, ar tai buvo vienuolyno gy- 
ventojas, ar svečias, Ulenšpygelis įleisdavo tik kas ketvirtą, 
ir ne kitaip. Skundai pasiekė abatą. Jis paklausė Ulenšpy- 
gelio: „Tu, neregėtas šelmi! Kodėl neįleidi vienuolių, kurie 
čia gyvena?“ — „Pone, - atsakė Ulenšpygelis, — vartus at- 
veriu tik kas ketvirtam, nes taip man liepėte. Aš vykdžiau 
nurodymus“ — „Šelmis ir liks šelmis“, - pasakė abatas. 
Dabar jis būtų mielai atsikratęs Ulenšpygelio. Vartuose 
pastatė kitą sargybinį, nes matė, kad Ulenšpygelis negali 
atsikratyti senų įpročių. 

Ulenšpygeliui abatas davė kitą tarnybą. Jis pasakė: „Tu- 
rėsi skaičiuoti vienuolius naktinėse mišiose, jeigu nors 
vieną praleisi, teks keliauti iš čia“ Ulenšpygelis atsakė: „Tai 
nelengvas darbas, bet jeigu neduodate kito, stengsiuosi 
šitą kuo geriau atlikti: Naktį jis išlaužė keletą laiptų pako- 


pų. Pirmasis į mišias visada ateidavo vienuolyno prioras, 

geras, pamaldus žmogelis, senas vienuolis. Jis susikaupęs 
priėjo prie laiptų ir dėjo koją ant pakopos, tačiau šios ne- 
buvo. Prioras nugriuvo, susilaužė koją ir suriko iš skausmo. 
Kiti broliai pašoko ir bėgo pažiūrėti, kas nutiko, bet ir jie 
vienas po kito nusivertė nuo laiptų. Ulenšpygelis paklausė 
abato: „Kilnusis pone, ar aš gerai atlikau savo pareigą? 
Suskaičiavau visus vienuolius“, — ir padavė jam lentelę 
su įrėžtais brūkšneliais, žyminčiais kiekvieną nukritusįjį 
nuo laiptų. Abatas supyko: „Tu suskaičiavai kaip nelemtas 
šelmis! Dink iš mano vienuolyno ir keliauk, kur akys veda“ 

Ulenšpygelis išvyko į Melną. Ten jis sunkiai susirgo ir 


netrukus numirė. 


DEVYNIASDEŠIMTOJI ISTORIJA. Kaip Ulenšpygelis 
Melne susirgo ir pritaisė vaistininkui į vaistų 
indelį, kaip pateko pas Šventąją Dvasią, 


o savo motinai tarė saldų žodį 


Nuskurdęs ir ligotas Ulenšpygelis atvyko iš Marientalio 
į Melną. Jis apsistojo užeigoje, kurią laikė vaistininkas, ir 
paprašė vaistų. Tas irgi buvo nemenkas šelmis ir klastū- 
nas. Jis davė Ulenšpygeliui stiprių vidurius paleidžiančių 
vaistų. Auštant jie pradėjo veikti. Ulenšpygelis atsikėlė ir 
ieškojo vietos atlikti savo reikalą, bet visos durys buvo 
užrakintos, todėl jam pasidarė baugu ir neramu. Įėjęs į 


vaistinės kambarėlį, pritaisė į vaistų indelį sakydamas: 

„Iš čia vaistai išėjo, čia turi ir sugrįžti. Vaistininkui nebus 
nuostolio, o aš ir taip neturiu kuo užmokėti. 

Pamatęs, kas padaryta, vaistininkas pradėjo keiktis 
ir liepė išvežti Ulenšpygelį į špitolę (ji vadinosi „Pas 
Šventąją Dvasią“). Ulenšpygelis jį nešusiems žmonėms 
pasakė: „Visada nuoširdžiai meldžiausi, kad pas mane 
ateitų Šventoji Dvasia. Dievas parvarkė savaip: tai aš 
einu pas Šventąją Dvasią“ Nešikai tik nusijuokė iš tokių 
žodžių ir ėjo toliau. 

Žmogus gyvena, kol gyvas, tada ateina laikas mirti. 
Apie sūnaus ligą buvo pranešta Ulenšpygelio motinai. Ji 
tučtuojau išsirengė į kelionę, o atvykusi tikėjosi gauti iš 
sūnaus pinigų, nes buvo vargšė sena moterėlė. Pamačiusi 
sūnų ji raudojo ir kalbėjo: „Mano mylimas sūneli, kur 
tau skauda?“ — „Čia, nuo lovos krašto ir sienos!“ - „Ak, 
sūnau, pasakyk man saldų žodelį!“ Ulenšpygelis pasakė: 
„Miela mama, saldus žodis yra „medus“: Motina kalbėjo: 
„Ak, sūneli, duok man gerą patarimą, kurio niekada ne- 
pamirščiau. Ulenšpygelis pasakė: „Klausyk, miela mama, 
kai tave prispaus gamtiniai reikalai, nusuk sėdynę pavėjui, 
tada nejausi smarvės. 

Motina paprašė: „Mielas sūnau, duok man truputėlį 
iš savo santaupų!“ Ulenšpygelis atsakė: „Mieloji mama, 
kas nieko neturi, tam reikia duoti, o kas turi, iš to reikia 
paimti. Mano turtas taip paslėptas, kad niekas nesuras““. 
Jeigu rastum ką nors, kas man priklauso, gali pasiimti 
viską iki aguonos grūdo. 


56 Turimas galvoje nematerialus turtas. 


256 


Netrukus Ulenšpygelio sveikata smarkiai pablogėjo, 
todėl aplinkiniai pradėjo raginti jį atlikti išpažintį ir pri- 
imti Šventąją Komuniją. Ulenšpygelis sutiko, nes ir pats 
suprato, kad šį kartą nebeatsikels. 


DEVYNIASDEŠIMT PIRMOJ! ISTORIJA. 
Kaip Ulenšpygelis atgailavo už nuodėmes 


ir pasakė apie tris išdaigas, kurių neiškrėtė 


Prie sunkiai sergančio Ulenšpygelio patalo budėjusi da- 
vatka įkalbinėjo jį žadinti širdyje gailestį už nuodėmes, 
kad galėtų priimti Šventąją Komuniją ir saldžiai numir- 
ti. Ulenšpygelis jai atsakė: „Aš negalėsiu saldžiai numir- 
ti, nes mirtis yra karti. Ir kodėl turėčiau atgailauti? Ką 
per savo gyvenimą esu padaręs, žino daugybė žmonių 
visuose kraštuose. Kam buvau geras, tas ir kitiems pa- 
pasakos, o jei ką blogo iškrėčiau, irgi visi žinos, kad ir 
kaip atgailaučiau. Aš gailiuosi tik dėl to, kad nepadariau 

trijų dalykų“ Davatka sušuko: „Ak tu Pone Dieve! Jei- 
gu turite galvoje nepadarytas piktybes, tai džiaukitės, o 
dabar gailėkitės už padarytas nuodėmes!“ Ulenšpygelis 
pasakė: „Ponia, aš gailiuosi, kad nepadariau trijų darbų, 
nes nesiryžau: Davatka klausinėjo: „Kokie tie darbai? 
Ar jie geri, ar blogi?“ 

Ulenšpygelis kalbėjo: „Pirmasis yra toks: jaunystėje 
pamatęs žmogų, kurio padurkai kyšodavo iš po apsiausto, 
sekdavau jam iš paskos. Aš tikėjausi, kad drabužis visai 
nusmuks ir galėsiu jį pasiimti. Priėjęs arčiau pamatydavau, 
kad drabužis nesmuko, tik buvo per ilgas. Dėl to taip 
supykdavau, kad būčiau galėjęs nurėžti tuos padurkus. 
Labai gailiuosi, kad to nepadariau. 

Antrasis darbas toks: pamatęs žmogų, sėdintį ar einantį 
ir krapštinėjantį peiliu dantis, labai norėdavau susmeigti 
jam tą peilį į kaklą. Gailiuosi, kad to nepadariau. 

Trečiasis dalykas, kurio gailiuosi nepadaręs, yra tai, kad 
negalėjau visoms nusenusioms boboms užsiūti užpakalių. 
Juk jos niekam daugiau šiame pasaulyje netinka, kaip tik 
teršti žemę, kuri augina gėrybės: 

Davatka pasipiktino: „Apsaugok Dieve! Ką jūs čia 
kalbate? Ar norite pasakyti, kad būdamas pakankamai 
sveikas užsiūtumėt man išeinamąją, nes turiu jau daugiau 
kaip 60 metų?“ Ulenšpygelis atsakė: „Gailiuosi, kad to dar 
nepadariau“ Davatka pasakė: „Iegriebia tave velnias!“, - ir 
išbėgo palikusi Ulenšpygelį vieną. 

O Ulenšpygelis kalbėjo: „Nė viena davatka nėra tokia 


romi, kad supykusi nebūtų piktesnė už velnią. 

DEVYNIASDEŠIMT ANTROJI ISTORIJA. 
Kaip Ulenšpygelis atidavė palikimą, 


o kunigas išsipurvino ranką 


Saugokitės, dvasiškiai ir pasauliečiai, kad nesusipurvintu- 
mėte rankų palikimu, o tai kunigui iškrėtė Ulenšpygelis! 

Pas Ulenšpygelį atėjo kunigas išklausyti paskutinės iš- 
pažinties. Nuodėmklausys galvojo: „Tas žmogus per gyve- 
nimą prikrėtė daugybę eibių ir iš to neblogai uždirbdavo. 
Gal jis turi sukaupęs nemažą sumelę, o dabar štai ateina 
paskutinioji. Taigi paimsiu jo pinigus, gal ir man kas teks“ 

Ulenšpygelis pradėjo viso gyvenimo išpažintį ir pamažu 
įsikalbėjo su kunigu. Tada kunigas pasakė: „Mielas sūnau 

Ulenšpygeli, žemiškojo kelio pabaigoje mąstykite apie 
sielos išganymą! Būdamas nuotykių ieškotojas ne kartą 
sunkiai nusidėjote. Atgailaukite! O jei turite pinigų, pa- 
aukosiu juos Dievo garbei ir tokiems neturtingiems kaip 
aš kunigams. Paklausykite mano patarimo, juk tie pinigai 
gauti ne visada gražiu būdu. Jeigu man juos parodytumėt 
ir atiduotumėt, nepaliaudamas melsčiau Dievą ir aukočiau 
mišias už jūsų vėlę: Ulenšpygelis atsakė: „Gerai, mielas 
kunige, aš to nepamiršiu. Ateikite po pietų - atiduosiu 
jums savo auksinius. Galite neabejoti: 

Kunigas apsidžiaugė ir pažadėjo atskubėti po pietų. 
Tuo tarpu Ulenšpygelis paėmė puodynę, iki pusės pritaisė 
savo mėšlo, o viršų užbarstė auksiniais pinigėliais. Kunigas 
sugrįžęs pasakė: „Aš jau čia, mano mielas Ulenšpygeli. Jūs 
žadėjote man kažką duoti, tad dabar norėčiau paimti: 
Ulenšpygelis atsakė: „Taip, mielas pone, jeigu esate kuk- 
lus ir negodus, leidžiu jums pakabinti pilną saują iš šios 
puodynės, kad ilgai mane minėtumėt: Kunigas pasakė: 
„Vykdysiu jūsų valią ir paimsiu visai nedaug: Ulenšpygelis 
atidengė indą ir pasakė: „Žiūrėkite, mielas pone, jis pil- 
nas auksinių. Įkiškite ranką ir paimkite pilną saują. Tik 
negriebkite per giliai!“ Kunigas apsidžiaugė ir iš karto 
sutiko. Tačiau godumas pergalėjo: jis nusprendė sugriebti 
kuo pilnesnę saują. Giliau kunigas užčiuopė po pinigais 
kažką drėgno ir minkšto. Jis greitai ištraukė ranką, bet 
toji jau buvo iki alkūnės aplipusi mėšlu. 

Tada kunigas pasakė Ulenšpygeliui: „Ak tu, klastin- 
gas šelmi! Juk tu apgavai mane paskutinę savo gyveni- 
mo akimirką, gulėdamas mirties patale! Tada tiems, ku- 

riuos apgaudinėjai jaunystės dienomis, nėra ko skųstis: 
Ulenšpygelis atsakė: „Mielas pone, aš įspėjau, kad ne- 
griebtumėte per giliai! Tai vis per jūsų godumą. Nepaisėte 
mano žodžių, todėl esate pats kaltas, o ne aš“ Kunigas 
kalbėjo: „Tu esi šelmis, pranokstantis visus šelmius! Su 
tokiais pokštais gali ir iš Liubeko kartuvių sveikas išlįsti: 
Jis išėjo, palikęs Ulenšpygelį gulėti. 

Ulenšpygelis kunigui pavymui dar sušuko, kad nesku- 


bėtų ir pasiimtų pinigus. Bet tas nė girdėti nenorėjo. 

DEVYNIASDEŠIMT TREČIOJI ISTORIJA. 
Kaip Ulenšpygelis padalijo savo turtą į tris dalis: 
vieną skyrė bičiuliams, kitą - Melno rotušei, 
o trečiąją - Melno kunigui 


Ulenšpygelis jautėsi vis prasčiau. Testamentu jis padalijo 
savo turtą į tris dalis: vieną paskyrė bičiuliams, antrą — 
Melno rotušės tarybai, o trečią - Melno bažnyčios kle- 
bonui. Dar pridėjo tokius nurodymus: kai Viešpaties va- 
lia jam teks mirti, tebūnie jo palaikai palaidoti pašven- 
tintoje žemėje, o už sielą meldžiamasi per atmintinas 
dienas pagal krikščionišką tvarką ir papročius. Po ketu- 
rių savaičių paveldėtojai turėsią susirinkti, paimti bran- 


giais rakteliais užrakintą puikiąją dėžutę, kurią jiems iš 

anksto parodysiąs, atrakinti ją ir, ką rasią, draugiškai pa- 
sidalinti. Visos trys šalys sutarė, ir Ulenšpygelis numirė. 
Kai visi testamento nurodymai buvo įvykdyti ir pra- 
ėjo keturios savaitės, susirinko burmistras, klebonas ir 
Ulenšpygelio bičiuliai ir atidarė skrynelę, norėdami pasi- 
dalinti paliktą turtą. Bet viduje rado tik akmenų ir nieko 
daugiau. Jie supykę šnairavo vienas į kitą. Kunigas pasakė: 
„Palikimą saugojo burmistras, tai jis bus slapčia išėmęs 
turtą ir skrynelę užrakinęs: Burmistras manė kitaip: kai 
jis sirgo, Ulenšpygelio bičiuliai būsią turtą iškraustę ir 
prikrovę akmenų. O bičiuliai galvojo, kad turtą nugvelbė 
kunigas, kai Ulenšpygelis atliko išpažintį ir viduje daugiau 
nieko nebuvo. Taigi visi išsiskirstė labai nepatenkinti. 
Klebonas ir burmistras nutarė iškasti Ulenšpygelio 
kūną. Arkasę pamatė, kad šis jau pradėjęs trūnyti, ir niekas 
nenorėjo jo judinti. Tada jie vėl uždengė karstą ir paliko 
jame Ulenšpygelį. Atminimui ant kapo pastatė akmenį, 


kuris ir šiandien tebestovi. 

DEVYNIASDEŠIMT KETVIRTOJI ISTORIJA. 
Kaip Ulenšpygelis numirė, o per šermenis kiaulės 


apvertė neštuvus, ir jis išgriuvo ant žemės 


Kai Ulenšpygelis atidavė dūšią, į špitolę suėję žmonės 
apraudojo numirėlį ir paguldė į karstą, pastatytą ant 
aukštų neštuvų. Susirinkę kunigai jau rengėsi giedoti ir 
atlikti kitas laidojimo apeigas, bet iš kažkur išlindo špi- 
tolninko kiaulė su pulku paršelių. Palindusi po neštu- 
vais, ji pradėjo taip smarkiai trintis, kad neštuvai pasvi- 
ro, ir karstas griuvo ant žemės. Moterys ir kunigai norėjo 
kiaulę su paršeliais išstumti pro duris, bet peniukšlė spy- 


rėsi ir nesidavė išvaroma. Ir kiaulė, ir paršeliai lakstė po 

visą špitolę, vertė iš kojų kunigus ir davatkas, sveikus ir 
ligonius, šokinėjo per karstą, kuriame gulėjo Ulenšpyge- 
lis. Kilo triukšmas ir rėksmas. Davatkos taip klykė, kad 
kunigai, viską metę, patys puolė pro duris. Pagaliau vi- 
siems sušokus pavyko išgrūsti kiaulę su paršeliais laukan. 

Susirinkusios davatkėlės užkėlė karstą ant neštuvų, bet 
dabar Ulenšpygelis gulėjo atvirkščiai — pilvu į apačią, 
nugara į viršų. O kunigai už durų kalbėjosi: jeigu davatkos 
nori jį laidoti, jie neprieštarausią, bet patys atgal negrįšią. 

Taigi davatkos paėmė karstą su Ulenšpygelio palaikais 
ir nunešė į kapines, o jis vis dar gulėjo kniūbsčias. Taip ir 
pastatė prie kapo duobės. 

Sugrįžo kunigai ir pradėjo kalbėti, kaip čia palaidojus 
Ulenšpygelį: argi jis norėtų ilsėtis kaip visi krikščionys ? 
Tada pamatė, kad kūnas karste guli kniūbsčias, nes karstas 
buvo apvirtęs. Jie pradėjo juoktis ir sakė: „Šelmis pats 
parodė, kad nori gulėti atvirkščiai. Taip jį ir palikime: 

DEVYNIASDEŠIMT PENKTOJI ISTORIJA. 
Kaip Ulenšpygelį palaidojo davatkos, 


nes jis pats nenorėjo, kad laidotų dvasininkai 


ar pasauliečiai 


Ulenšpygelio laidotuvės buvo keistos. Visiems susirinkus 
prie duobės, jo karstas buvo uždėtas ant virvių ir pamažu 
leidžiamas žemyn. Staiga nutrūko virvė, laikiusi kojūgalį, 
karstas smuko galu į duobę, ir Ulenšpygelis atsistojo ant 
kojų. Susirinkusieji kalbėjo: „Tegu stovi! Gyveno ne kaip 
visi, toks bus ir miręs“ Taigi taip ir užkasė duobę. 

Ant kapo pastatė akmenį. Jame iškalta pelėda, laikanti 


naguose veidrodį, o viršuje parašyta: 

„Tegu niekas neliečia šio akmens. Čia stovi 
palaidotas Ulenšpygelis?". 
MCCCL Viešpaties metai. 


57 Originale epitafija yra rimuota: 
Dissen stein soll niemans erbaben. 


Hie staht Ulenspiegel begraben. 

DEVYNIASDEŠIMT ŠEŠTOJI ISTORIJA. 
okia epitafija iškalta Liuneburge ant jo antkapio 


Epitafija 
Tegu niekas neliečia šio akmens. 
Ulenšpygelis stovi čia palaidotas.3* 
Išspausdino Johannesas Griūningeris laisvajame mieste 


Štrasburge 1515 m., Šv. Adolfo dieną”. 


58 Dissen stein sol niemans erhaben. 
Ulenspiegel stat hie begraben. 


59 Šventasis Adolfas minimas rugpjūčio 31 d. 

